text:
༉ འདས་པའི་ལོ་ངོ་བཅུ་ཕྲག་༢ ལྷགཔ་ཅིག་གི་རིང་ གྲོས་བསྡུར་གནང་པའི་ཤུལ་ལས་ ཁ་ཙ་ རྒྱལ་ཡོངས་ཚོགས་འདུ་ནང་ ཤིང་མཁར་-སྒོར་གཱན་གྱི་ ཕྲང་ལམ་སྐོར་ ནན་བསྐྱར་དུ་ ལོ་རྒྱུས་ཐོན་ཡི།
དེ་ཡང་ བུམ་ཐང་ཆུད་སྨད་-ཨུ་རའི་འཐུས་མི་ ཚེ་དབང་འགྱུར་མེད་ཀྱིས་ ཕྲང་ལམ་དེ་གི་ གནས་སྟངས་སྐོར་ དུས་མཐུན་གྱི་ གསལ་བཤད་གནང་དགོཔ་སྦེ་ དྲི་བ་ཞུ་འི།
ཁོ་གིས་འབད་བ་ཅིན་ སྤྱི་ཚོགས་༢ པའི་ ཚོགས་ཐེངས་༧ པའི་ནང་ གནད་དོན་དེའི་སྐོར་ལས་ དྲི་བ་བཀོད་པའི་སྐབས་ ཞབས་ཏོག་བློན་པོ་ རྡོ་རྗེ་ཆོས་སྒྲོན་གྱིས་ ལམ་སེལ་ནི་ འགོ་བཙུགས་པའི་ཤུལ་ལས་ སྤྱི་ལོ་༢༠༡༧ ཟླ་༡༢ པའི་ནང་ ཤིང་མཁར་དང་ སྒོར་གཱན་༢ ས་བཅད་ཀྱི་ ལཱ་འབད་ཚར་ཞིནམ་ལས་ མཐུད་སྦྲེལ་འབད་ཚུགས་ཟེར་ ཚོགས་ཁང་ནང་ ཞུ་ཡི་ཟེར་ཨིན་པས།
དེ་མ་ཚད་ ཚོགས་ཐེངས་༩ པའི་ནང་ཡང་ གསུང་གྲོས་གནངམ་ད་ བློན་ཆེན་ཚེ་རིང་སྟོབས་རྒྱས་ཀྱིས་ཡང་ ལམ་སེལ་ནིའི་དོན་ལུ་ འཕྲུལ་ཆས་དང་ མ་དངུལ་ལངམ་སྦེ་ ཡོད་མི་ལུ་བརྟེན་ ལམ་སེལ་ནི་ འགོ་བཙུགས་ཡོདཔ་སྦེ་ ཞུ་ཡི་ཟེར་ཨིན་པས།
ཨིན་རུང་ མི་སེར་ཚུ་ལུ་ ཡིད་ཆེས་དང་ བློ་གཏད་མེདཔ་ སོང་ཡོདཔ་ལས་ རྒྱང་མཐོང་ནང་ ལམ་དེ་གི་སྐོར་ལས་ གསུང་གྲོས་གནང་ཚད་གཅིགཔོ་ ཤོབ་ཨིན་མས་ཟེར་ ང་བཅས་ལུ་ དྲི་བ་བཀོད་བཞིན་དུ་ཡོདཔ་ལས་ ད་རེས་ ཤིང་མཁར་-སྒོར་གཱན་གྱི་ ཕྲང་ལམ་དེ་ གནས་ཚད་ག་དེམ་ཅིག་ལུ་ ལྷོད་དེ་ཡོདཔ་ཨིན་ན་ཟེར་ འཐུས་མི་ཚེ་དབང་འགྱུར་མེད་ཀྱིས་ ཞབས་ཏོག་ལུ་ བློན་པོ་ལུ་ དྲི་ཞུ་ཡི།
ཞབས་ཏོག་བློན་པོ་ རྡོ་རྗེ་ཆོས་སྒྲོན་གྱིས་འབད་བ་ཅིན་ འཁོར་ལམ་སེལ་ནིའི་ གསུང་གྲོས་དེ་ སྤྱི་ལོ་༡༩༩༧ ལས་ར་ འགོ་བཙུགས་ཡོད་རུང་ ད་ཚུན་གྱི་བར་ན་ གྲུབ་འབྲས་བཏོན་མ་ཚུགས་མི་དེ་ཡང་ རང་བཞིན་གནས་སྟངས་དང་ ནགས་ཚལ་བཅའ་ཁྲིམས་ཚུ་ལུ་བརྟེན་ཏེ་ཨིན་རུང་ གཞུང་གི་ཧོངས་ལས་ ལམ་སེལ་ནི་ལུ་ ག་དེ་དྲག་དྲག་ རྩ་འགེངས་ཡི་ཟེར་ཨིན་པས།
མོ་གིས་ ཞུ་མིའི་ནང་ ཤིང་མཁར་-སྒོར་གཱན་གྱི་ཕྲང་ལམ་ ཀི་ལོ་མི་ཊར་༢༠ དེ་ཅིག་ འཁོར་ལམ་རྙིངམ་ཨིནམ་ད་ འཁོར་ལམ་གསརཔ་ ཀི་ལོ་མི་ཊར༌༣༦ སེལ་དགོཔ་ཡོད་མི་ལས་ ཀི་ལོ་མི་ཊར་༡༨ དེ་ ཁྲུམ་ཤིང་ལ་གླིང་ཁ་གཙོ་ཅན་ནང་ ཚུད་དེ་ཡོདཔ་ལས་ རང་བཞིན་གནས་སྟངས་ཀྱི་ ཉོགས་མེད་གནང་བ་འཁྲིལ་ཏེ་ འབད་དགོ་པས་ཟེར་ ཞུ་ཡི།
འཁོར་ལམ་སེལ་ནི་ལུ་ སྟབས་མ་བདེཝ་སྦོམ་ཤོས་དེ་ར་ ནགས་ཚལ་ལྷན་ཁག་ལས་ ནགས་ཚལ་གྱི་ ཉོགས་མེད་གནང་བ་ མ་ཐོབ་མི་ལུ་བརྟེན་ཨིནམ་ད་ ཞབས་ཏོག་བློན་པོ་གིས་ ཞུ་མིའི་ནང་ ནགས་ཚལ་དང་ སོ་ནམ་ལྷན་ཁག་ དེ་ལས་ གླིང་ཁ་འཛིན་སྐྱོང་པ་ཚུ་དང་ གསུང་གྲོས་མང་རབས་ཅིག་ གནང་ཡི་ཟེར་ཨིན་པས།
དེ་མ་ཚད་ ས་ཁོངས་ཚུ་ནང་ཡང་སོང་སྟེ་ བརྟག་ཞིབ་དང་འབྲེལ་བའི་ ལཱ་འབད་བའི་ཤུལ་ལས་ བརྟག་ཞིབ་ལེགས་ཤོམ་སྦེ་ འབད་དགོ་པའི་ ཤེས་རྟོགས་བྱུང་ཡོདཔ་ལས་ བུམ་ཐང་ལུ་ཡོད་མི་ ཨོ་རྒྱན་དབང་ཕྱུག་མཐའ་འཁོར་དང་ ཉམས་སྲུང་ཞིབ་འཚོལ་སྤེལ་ཁང་ལུ་ རང་དབང་ཐོག་ལས་ ཞིབ་འཚོལ་འབད་བཅུག་ཅི་ཟེར་ཨིན་པས།
སྤེལ་ཁང་གིས་ འབྲེལ་བ་ཡོད་པའི་ འགོ་དཔོན་ཚུ་ཁྱིད་དེ་ ས་ཁོངས་ནང་ ཞིབ་འཚོལ་འབད་བའི་སྐབས་ གླིང་ཁ་ལྟེ་བ་མེན་པའི་ མངོན་གསལ་བྱུང་མི་དེ་ཡང་ ས་ཁོངས་དེ་ནང་ ཧེ་མ་ལས་ མི་ལམ་དང་ སྒོ་ནོར་སེམས་ཅན་ཚུ་ འཁྱམས་སྡོད་ཡོད་པའི་ རྟགས་མཚན་ཅིག་ཡོདཔ་ལས་ སྣ་མང་ལག་ལེན་ས་ཁོངས་ཅིག་ཨིནམ་སྦེ་ སྙན་ཞུ་འབད་ནུག་ཟེར་ ཞབས་ཏོག་བློན་པོ་གིས་ ཞུ་ཡི།
མོ་གིས་འབད་བ་ཅིན་ སྙན་ཞུ་དེ་ལུ་ གཞི་བཞག་སྟེ་ ནགས་ཚལ་ལས་ཁུངས་ལས་ ནགས་ཚལ་ཉོགས་མེད་གནང་བ་དེ་ སྤྱི་ལོ་༢༠༡༦ ཟླ་༡༢ པའི་ནང་ ཐོབ་པའི་ཤུལ་ལས་ མཐའ་འཁོར་གནས་སྟངས་ཉོགས་མེད་གནང་བའི་དོན་ལུ་ ནགས་ཚལ་ཉོགས་མེད་གནང་བ་དང་ རང་བཞིན་གནས་སྟངས་ཀྱི་ ཕན་གནོད་བརྟག་ཞིབ་སྙན་ཞུ་དེ་ རྒྱལ་ཡོངས་མཐའ་འཁོར་གནས་སྟངས་ལྷན་ཚོགས་ལུ་ ཕུལ་ཡི་ཟེར་ཨིན་པས།
ཨིན་རུང་ ལྷན་ཚོགས་ཀྱིས་ རང་བཞིན་གནས་སྟངས་ཀྱི་ ཕན་གནོད་བརྟག་ཞིབ་སྙན་ཞུ་དེ་ སྤྱི་ལོ་༢༠༡༢ ཀྱི་ ཨིན་པའི་ཁར་ སྙན་ཞུ་དེ་ རྙིངམ་ཐལ་སོང་ནུག་ཟེར་ སླབ་ཡོདཔ་མ་ཚད་ བརྟག་ཞིབ་འབདཝ་ད་ ས་ཁོངས་ནང་སོང་སྟེ་ ལེགས་ཤོམ་སྦེ་ མ་འབད་མི་ལུ་བརྟེན་ བརྟག་ཞིབ་ལོག་འབད་དགོཔ་སྦེ་ ལྷན་ཚོགས་ལས་ བཀའ་རྒྱ་ལྷོད་ཅི་ཟེར་ཨིན་པས།
དེ་འབདཝ་ལས་ ད་ལྟོ་ ཞབས་ཏོག་ལྷན་ཁག་གིས་ རང་བཞིན་གནས་སྟངས་ཀྱི་ ཕན་གནོད་བརྟག་ཞིབ་ ལོག་འབད་ནི་ལུ་ གྲ་སྒྲིག་འབད་དོ་ཟེར་ ཞབས་ཏོག་བློན་པོ་གིས་ ཞུ་ཡོདཔ་ད་ ཤིང་མཁར་-སྒོར་གཱན་གྱི་ ཕྲང་ལམ་དེ་ ཤར་ནུབ་གཞུང་ལམ་ རྒྱ་སྐྱེད་འབད་མི་གི་ ཡན་ལག་ཅིག་ཨིན་པས།
ལྷན་ཁག་གིས་ མཐའ་འཁོར་གནས་སྟངས་ཀྱི་ ཕན་གནོད་བརྟག་ཞིབ་སྙན་ཞུ་དེ་ སྤྱི་ལོ་༢༠༡༡ དང་༢༠༡༢ དེ་ཅིག་ཁར་ བཟོ་ཡོདཔ་བཞིན་དུ་ ད་ཚུན་གྱི་བར་ན་ བསྐྱར་ཞིབ་དང་ དུས་མཐུན་མ་འབད་བར་ཡོདཔ་ཨིན་པས།
ཧེ་མར་ ཀུན་གསལ་གྱིས་ ལྷན་ཚོགས་ཀྱི་ དྲུང་ཆེན་བགྲེསཔ་ ཞབས་ཏོག་དྲུང་ཆེན་ བཙན་སྐྱོགས་ནོར་བུ་དང་ དྲི་བ་དྲི་ལན་སྐབས་ བརྟག་ཞིབ་སྙན་ཞུའི་ ཡིག་ཆ་དེ་ བསྐྱར་ཞིབ་འབད་བ་ཅིན་ ཤིང་མཁར་-སྒོར་གཱན་གྱི་ ཕྲང་ལམ་སེལ་ནིའི་སྐོར་ ཁ་གསལ་བརྟག་ཞིབ་འབད་དགོཔ་འོང་ཟེར་ བཤད་ཡོདཔ་ད་ དཔེར་ན་ ཕྲང་ལམ་དེ་ རྒྱ་མཚོའི་གནས་ཚད་ལས་ མཐོ་ཚད་མི་ཊར་༤,༠༠༠ དེ་ཅིག་གི་ ས་ཁ་ལས་ སེལ་དགོཔ་མ་ཚད་ སའི་ཆགས་ཚུལ་དང་ ཁྱད་རྣམ་ཚུ་ གྱེན་སྦེ་ཡོད་རུང་ སྙན་ཞུ་ནང་ དེའི་སྐོར་ལས་ བཀོད་དེ་མིན་འདུག་ཟེར་བཤད་ཡོད།
སའི་ཆགས་ཚུལ་གྱི་ གནས་སྡུད་ནང་ ཁ་གསལ་མེད་པའི་ཁར་ སྙན་ཞུ་དེ་ནང་ བོད་པ་ལ་ཐང་གི་ གནས་སྡུད་ཚུ་ ལག་ལེན་འཐབ་ཡོདཔ་ད་ བོད་པ་ལ་ཐང་དེ་ རྒྱ་མཚོའི་གནས་ཚད་ལས་ ཐོག་ཚད་མི་ཊར་༢,༠༠༠ དེ་ཅིག་ཡོདཔ་ལས་ ཤིང་མཁར་དང་ དོ་མཉམ་འབད་མི་བཏུབ་འོང་ཟེར་ བཙན་སྐྱོགས་ནོར་བུ་གིས་བཤད་ཡོད།
ལྷན་ཚོགས་ཀྱིས་ མཐའ་འཁོར་གནས་སྟངས་ཀྱི་ ཉོགས་མེད་ལག་ཁྱེར་ག་ཅི་ལུ་བརྟེན་ མ་བྱིནམ་ཨིན་ན་ ཞབས་ཏོག་ལྷན་ཁག་ལུ་ ཡི་གུ་ཅིག་ཡང་ བཏང་ཡོདཔ་བཞིན་དུ་ སྙན་ཞུའི་ནང་ ཁ་གསལ་ཚངམ་སྦེ་མེདཔ་ལས་ བསྐྱར་ཞིབ་འབད་མ་ཚུགས་ཟེར་ དྲུང་ཆེན་གྱིས་ བཤདཔ་ཨིན་པས།
གནད་དོན་དེ་ ན་ཧིང་ ལྷུན་རྩེ་རྫོང་ཁག་ཚོགས་འདུ་ཐེངས་༣ པའི་ནང་ གཞུང་སྐྱོང་གི་ གནས་ཡུན་མ་ཚངམ་ལས་ ཕྲང་ལམ་སེལ་ནིའི་ ལཱ་འགོ་བཙུགས་དགོཔ་སྦེ་ གྲོས་ཆོད་བཏོན་ཡོད་པའི་གནས་ཚུལ།
ཨོ་རྒྱན་རྡོ་རྗེ།


c: text/html

text:
༉ ཁ་ཙ་མཇུག་བསྡུ་མི་ རྒྱལ་སྤྱི་ཚོང་འབྲེལ་འགྲེམས་སྟོན་ཐེངས་༧ པའི་ ཉིནམ་མཇུག་ལུ་ འབྲུག་མི་ སྟོང་ཕྲག་ལས་བཅད་མི་ཚུ་གིས་ ཚོང་ཉོ་བར་ འཛོམས་མི་ལུ་བལྟ་བ་ཅིན་ འབྲུག་མི་ཚུ་གིས་ ཕྱིའི་རྒྱལ་ཁབ་ལས་ ཐོན་སྐྱེད་འབད་མི་ ཅ་ལ་གི་རིགས་ཚུ་ལུ་ སྤྲོ་བ་སྦོམ་སྦེ་ར་ བསྐྱེད་དོ་ཡོདཔ་ཨིན་པས།
ཚོང་འབྲེལ་འགྲེམས་སྟོན་དེ་ ཐིམ་ཕུག་ལྕང་གླིང་མི་ཐང་ སྣུམ་འཁོར་བཞག་སའི་ ས་ཁོངས་ནང་སྦེ་ འགོ་འདྲེན་འཐབ་ཡོདཔ་ད་ ཁ་ཙ་ མཇུག་བསྡུའི་ཉིནམ་ལུ་ ལྕང་གླིང་མི་ཐང་གི་ སྣུམ་འཁོར་བཞག་སའི་ ས་ཁོངས་ནང་ སྣུམ་འཁོར་ལྟེམ་ལྟེ་སྦེ་ གང་ནི་དེ་གིས་ ཚོད་བསྲེ་ཁྲོམ་དང་ ཁྲོམ་གོང་འོག་ དེ་ལས་ ཐིམ་ཕུག་རྗེས་དྲན་མཆོད་རྟེན་གྱི་ ས་ཁོངས་ཚུ་ག་ར་ སྣུམ་འཁོར་གྱིས་ གང་སོ་ནུག།
དེ་མ་ཚད་ སྣུམ་འཁོར་མང་ཤོས་ཅིག་ བཞག་སའི་ས་གོ་མེདཔ་ལས་ རྒྱུན་འགྲུལ་བཀག་ཡོད་པའི་ དཀའ་ངལ་ཐོན་ཡོདཔ་བཞིན་དུ་ སྣུམ་འཁོར་ཚུ་ ཆུ་བར་ཆུ་དང་ ཚོད་བསྲེ་ཁྲོམ་ ན་གཞོན་གོང་འཕེལ་ དེ་ལས་ རྗེས་དྲན་མཆོད་རྟེན་གྱི་ ས་ཁོངས་ཚུ་ནང་ ཆུ་ཚོད་ལས་བཅད་དེ་ རྒྱུན་འགྲུལ་བཀག་ཐོག་ལས་ ཐོགས་ལུས་ཡོདཔ་ཨིན་པས།
མ་གཞི་ འགྲེམས་སྟོན་དེ་ ཉིནམ་༥ གི་རིང་ འགོ་འདྲེན་འཐབ་ཡོདཔ་ཨིན་རུང་ མི་ཚུ་གིས་ ཉིན་མཇུག་ལུ་ག་ཐོབ་རྐྱབ་སྟེ་ སྤུངས་འཛོམས་འབད་མི་དེ་ཡང་ དེ་བསྒང་ཅ་ཆ་ཚུ་ གོང་ཚད་བརྒྱ་ཆ་༥༠ དེ་ཅིག་ མར་ཕབ་རྐྱབ་སྟེ་ ཐོབ་ནི་དེ་གིས་ཨིནམ་ད་ དེ་ཡང་ དཔྱེ་འབད་བ་ཅིན་ ཉིནམ་དང་པའི་སྐབས་ རིང་ཚད་ཕིཊ་༡ འབད་མི་ ནེ་པཱལ་གྱི་ སྤྱན་རས་གཟིགས་ཀྱི་ སྐུ་འདྲ་རེ་ལུ་ གོང་ཚད་དངུལ་ཀྲམ་༢༥,༠༠༠ དེ་ཅིག་སླབ་མི་དེ་ ཁ་ཙ་ དངུལ་ཀྲམ་༡༥,༠༠༠ སྦེ་ བཙོང་ནུག།
འབྲུག་མི་མང་ཤོས་ཅིག་གིས་ སླབ་མིའི་ནང་ གོང་ཚད་དེ་ ཉིནམ་མཇུག་ལུ་ ལེ་ཤ་གིས་ མར་བབས་འགྱོ་མི་དེ་ཡང་ ཚོང་མགྲོན་པ་ཚུ་གིས་ ཅ་ལ་ཚུ་ ལོག་འབག་འགྱོ་ནི་ལུ་ ཉམས་འཚེར་ནི་དེ་གིས་ གོང་ཚད་རན་ཏོག་ཏོ་སྦེ་ བཙོངམ་མས་ཟེར་ཨིན་པས།
སྐུ་དང་མཆོད་ཆས་ཀྱི་རིགས་ ཚོང་འབྲེལ་འཐབ་མི་ ནེ་པཱལ་ བོ་དྷི་ཅི་ཏའི་ཇོ་བདག་ ས་ནུ་ བཱ་བུ་ཏ་མཱང་གིས་ སླབ་མིའི་ནང་ ཅ་ཆས་ཀྱི་གོང་ཚད་ཚུ་ ཉིན་མཇུག་ལུ་ མར་ཕབ་སྟེ་ བཙོང་དགོ་མི་དེ་ཡང་ ཅ་ལ་ཚུ་ ལོག་རྒྱལ་ཁབ་ནང་ འབག་འགྱོ་བའི་སྐབས་ སྐྱེལ་འདྲེན་གྱི་འཐུས་ ཕོག་དོ་ཡོདཔ་ལས་ གོང་ཚད་མར་ཕབ་རྐྱབ་སྟེ་ བཙོང་པ་ཅིན་ ཁེ་སང་ཆེ་བས་ཟེར་ཨིན་པས།
ཁོ་གིས་ ཉིནམ་དང་པའི་སྐབས་ ཟངས་ཀྱིས་བཟོ་མི་ མནྜལ་ཚོམ་བུ་དེ་ལུ་ དངུལ་ཀྲམ་༦,༠༠༠ སྦེ་བཙོང་མི་དེ་ ཁ་ཙ་ དངུལ་ཀྲམ་༢,༩༠༠ སྦེ་བཙོང་ཡོདཔ་ད་ དེ་བཟུམ་སྦེ་ གོང་ཚད་མར་ཕབ་ཐོག་ལས་ ཚོང་པ་མང་ཤོས་ཅིག་གིས་ བཙོང་ཡོདཔ་ད་ ཚོང་འབྲེལ་འགྲེམས་སྟོན་ནང་ འབྲུག་དང་ རྒྱ་གར་ དེ་ལས་ ནེ་པཱལ་རྒྱལ་ཁབ་ཚུ་ལས་ བཅའ་མར་གཏོགས་ནུག།
དེ་འབདཝ་ད་ ལ་ལོ་ཅིག་གིས་ སླབ་མིའི་ནང་ འབྲུག་མི་ཚུ་གི་སེམས་ཁར་ ཅ་ལ་གི་གོང་ཚད་དེ་ ཉིནམ་མཇུག་ལུ་མར་ཕབ་ཐོག་ལས་ ཐོབ་མི་དེ་ ལེགས་ཤོམ་སྦེ་ དབྱེ་དཔྱད་འབད་བ་ཅིན་ ཚོང་མགྲོན་པ་ཚུ་གིས་ ཅ་ལ་གི་གོང་ཚུ་ ལོག་ལྟབ་ཀྱིས་ ཡར་སེང་འབད་དེ་ བཙོང་བའི་སྐབས་ བརྒྱ་ཆ་༥༠ དེ་ཅིག་ མར་ཕབ་འབད་མི་དེ་ ཚོང་གི་སྲིད་བྱུས་འོང་ཟེར་ཨིན་པས།
འབྲུག་རྒྱལ་སྤྱིའི་ཚོང་འབྲེལ་འགྲེམས་སྟོན་དེ་ འབྲུག་ཚོང་དང་བཟོ་གྲྭ་ཚོགས་སྡེ་གིས་ འགོ་འདྲེན་འཐབ་ཡོདཔ་ད་ དེ་ལས་ ཚོང་འབྲེལ་འཐབ་སའི་ ས་ཁོངས་དེ་ ཚོགས་སྡེ་གིས་ ཐིམ་ཁྲོམ་ལས་ གླ་ཁར་ལེན་ཐོག་ལས་ ཚོང་མགྲོན་པ་ཚུ་ལུ་ ཁང་གླ་ནང་ སྤྲོད་དོ་ཡོདཔ་ཨིན་པས།
འབྲུག་ཚོང་དང་བཟོ་གྲྭ་ལས་ འགོ་དཔོན་ཅིག་གིས་ སླབ་མིའི་ནང་ ཉིནམ་རེ་ལུ་ ཁང་གླ་དངུལ་ཀྲམ་༤༠,༠༠༠ སྤྲོད་དོ་ཟེར་ཨིནམ་ད་ འགྲེམས་སྟོན་ཉིནམ་༥ འགོ་འདྲེན་འཐབ་པའི་སྐབས་ ཚོགས་སྡེ་གིས་ ཁྲོམ་སྡེ་ལུ་ དངུལ་ཀྲམ་༢༠༠,༠༠༠ ལས་བརྒལ་མ་སྤྲོད་རུང་ ཁེ་སང་དེ་ སྦོམ་སྦེ་ར་ བཟོ་ཡོདཔ་ཨིན་པས།
དེ་ལས་ ཚོགས་སྡེ་གིས་ ཚོང་མགྲོན་པ་ཚུ་ལུ་ ཁང་གླ་ཁར་བཏང་མིའི་འཐུས་ ཚོང་པ་རེ་ལས་ དངུལ་ཀྲམ་༤༥.༠༠༠ ལེན་མི་དེ་ ཚོང་པ་༡༠༠ ལྷགཔ་ཅིག་ཡོད་ས་ལས་ འཐུས་རྐྱངམ་གཅིག་ར་ དངུལ་ཀྲམ་ས་ཡ་༤.༥ ལྷགཔ་ཅིག་ བསྡུ་ལེན་འབད་ནུག།
གནས་སྐབས་ཀྱི་ ཟ་ཁང་བཙུགས་སྡོད་མི་ བསོད་ནམས་ཚེ་དབང་གིས་ སླབ་མིའི་ནང་ གླ་འཐུས་དང་བསྟུན་པའི་ཞབས་ཏོག་མིན་འདུག་ཟེར་ཨིནམ་ད་ དེ་ཡང་ འཐུང་ཆུ་ལངམ་སྦེ་མེདཔ་ལས་ བཞེས་སྒོ་ཚུ་ གཙང་སྦྲའི་ཐོག་ལས་ བཟོ་མ་ཚུགས་པའི་ དཀའ་ངལ་འདུག་ཟེར་ཨིནམ་ད་ དཀའ་ངལ་དེའི་སྐོར་ལས་ འབྲུག་ཚོང་དང་བཟོ་གྲྭ་ཚོགས་སྡེ་ལུ་ སླབ་པ་ཅིན་ ཁོང་ལུ་མེན་པར་ ཁྲོམ་སྡེ་ལུ་ སླབ་དགོཔ་སྦེ་ སླབ་དེས་ཟེར་ཨིན་པས།
དེ་བཟུམ་སྦེ་ མཆོད་ཆས་བཙོང་མི་ ཡོ་གེཤི་ ཏ་མཱང་གིས་ སླབ་མིའི་ནང་ འཕྲལ་འཕྲལ་ གློག་མེའི་རྒྱུན་ལམ་ཆད་པའི་སྐབས་ ཅ་ཆས་ཚུ་ ཨརཝ་ཤོར་ནིའི་ཉེན་ཁ་ཡང་འདུག་ཟེར་ཨིནམ་ད་ དཀའ་ངལ་དེ་ཚུ་ གདོང་ལེན་འབད་བ་ཅིན་ ཚོང་འབྲེལ་འགྲེམས་སྟོན་ལུ་ སྤྲོ་བ་བསྐྱེད་མི་དེ་ ལེ་ཤ་གིས་ ཡར་སེང་འགྱོ་ནིའི་ གོ་སྐབས་འདུག་ཟེར་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།

robotstxt: allowed

filter: keep


text:
༉ འཕྲལ་ཁམས་ཅིག་ཁར་ ཉིན་གྲངས་༣ གྱི་ནང་འཁོད་ལུ་ ཁྲོམ་སྡེ་ཁག་༣ ནང ཨར་རྐུན་འབད་མི་ དོགས་ཅན་ཚུ་ ཁྲིམས་སྲུང་འགག་པ་གིས་ འཚོལ་བའི་བསྒང་ཡོདཔ་ཨིན་པས།
དེ་ཡང་ སྤྱི་ཟླ་༩ པའི་ཚེས་༡༢ ལུ་ དྲོ་པའི་ཆུ་ཚོད་༡༠ ལས་ ཉིན་མའི་ཆུ་ཚོད་༡ དེ་ཅིག་གི་བར་ན་ བསམ་རྩེ་ལུ་ སྐྱེས་ལོ་༣༢ ལང་མི་ ཞི་གཡོགཔ་ཅིག་གི་ ཁྱིམ་ནང་ལས་ བཀྲ་མ་ཤིསཔ་ཚུ་གིས་ སྒོའི་ལྡེ་མིག་བཅགས་དཀྲུམ་འབད་ཐོག་ལས་ རིན་གོང་༢༦༥,༠༠༠ གནས་པའི་ རྒྱན་ཆས་ཚུ་ ཨརཝ་རྐུ་སྟེ་ འབག་ཡོདཔ་ཨིན་པས།
རྒྱན་ཆས་རིགས་ཚུ་ཡང་ དངུལ་ཀྲམ་༡༠༧,༠༠༠ གནས་པའི་ གསེར་ཐག་༡ དང་ དངུལ་ཀྲམ་༡༥,༠༠༠ དང་ དངུལ་ཀྲམ་༡༩,༠༠༠ དེ་རེ་གནས་མི་ གསེར་གྱི་སྐེ་རྒྱན་༢ དངུལ་ཀྲམ་༩,༠༠༠ དང་༧,༠༠༠ དེ་ཅིག་གནས་མི་ གསེར་གྱི་སིན་ཅུ་ཆ་༢ དངུལ་ཀྲམ་༥༠,༠༠༠༠ དང་༣༥,༠༠༠ གནས་པའི་ རྡོ་རྗེ་ཕ་ལམ་གྱི་ མཛུབ་དཀྱི་ཆ་༡ དེ་ལས་ གནས་གོང་དངུལ་ཀྲམ་༡,༠༠༠ རེ་འབདམི་ དངུལ་གྱི་མཛུབ་དཀྱི་ཆ་༡ དང་ དངུལ་ཀྲམ་༡༩,༠༠༠ དང་༢༣,༠༠༠ དེ་ཅིག་གནས་པའི་ གསེར་གྱི་མཛུབ་དཀྱི་ཆ་༡ ཨར་རྐུན་ཤོར་ཡོདཔ་ཨིན་པས།
དེ་ལས་ སྤྱི་ཟླ་༡༢ པའི་ཚེས་༡༢ ཀྱི་ཉི་མའི་ཆུ་ཚོད་༡.༣༠ དེ་ཅིག་ཁར་ ཕུན་ཚོགས་གླིང་དབང་འདུས་དགའ་ཚལ་ འབྲུག་འཕྲུལ་ལྟོ་བཟོ་ཁང་གི་ འཕྲུལ་ལྟོའི་མཛོད་ཁང་ལས་ དངུལ་ཀྲམ་༡༨,༤༧༨ གནས་པའི་ འཕྲུལ་ལྟོ་ཨར་རྐུན་འབདཝ་ད་ དོགས་ཅན་སྐྱེས་ལོ་༢༥ ལང་མི་ ཕོ་སྐྱེས་དེ་ འཛིན་བཟུང་འབད་ནུག།
ད་ལྟོ་ ཁྲིམས་སྲུང་འགག་པའི་ དོ་དམ་འོག་ལུ་ཡོད་མི་ དོགས་ཅན་དེ་གིས་ པར་ཆས་སི་སི་ཊི་བི་གི་ དྲན་ཐོ་དེ་ཡང་ མེདཔ་བཏང་ཡོདཔ་ད་ ཁོ་གིས་ འཕྲུལ་ལྟོ་དེ་ གླ་འཁོར་དེད་གཡོགཔ་ཅིག་ལུ་ དངུལ་ཀྲམ་༢,༠༠༠ སྦེ་ བཙོང་ཡོདཔ་སྦེ་ ཁ་བཟེད་ནུག།
ཁྲིམས་སྲུང་འགག་པ་གིས་ དེད་གཡོགཔ་དེ་ལས་ འཕྲུལ་ལྟོ་དེ་ འཕྱོག་བཟུང་འབད་ཡོདཔ་ཨིན་པས།
ཉིན་གྲངས་༤ གི་ནང་འཁོད་ནང་ ཁྲིམས་སྲུང་འགག་པ་ལུ་ དབང་འདུས་ཕོ་བྲང་གི་ ས་གནས་ཁག་༣ ལས་ ཨར་རྐུན་ཤོར་བའི་སྐོར་ སྙན་ཞུ་ལྷོད་ཡོདཔ་ཨིན་པས།
དེ་ཡང་ སྤྱི་ཟླ་༩ པའི་ཚེས་༡༢ ལུ་ ཕྱི་རུའི་ཆུ་ཚོད་༢ དེ་ཅིག་ཁར་ བཀྲ་མ་ཤིསཔ་ཚུ་གིས་ དབང་འདུས་བ་འཇོ་ཁྲོམ་ཁར་ སྐྱེས་ལོ་༣༠ ལང་མི་ ཨམ་སྲུ་༡ གི་ཁྱིམ་སྒོ་ བཅགས་དཀྲུམ་འབད་དེ་ ཆས་སྒམ་སུཊ་ཀེསི་ནང་ལས་ དངུལ་ཀྲམ་༤༠,༠༠༠ གནས་པའི་ སེར་བཤུད་གོ་ཅིག་ བཏོན་འབག་ཡོདཔ་ཨིན་པས།
ཁྲིམས་སྲུང་འགག་པ་གིས་ ཨར་རྐུན་གྱི་ སྙན་ཞུ་ཚུ་ ལྷོད་ཞིནམ་ལས་ ས་གནས་ནང་སོང་སྟེ་ དབྱེ་ཞིབ་འབད་བའི་སྐབས་ སེར་བཤུད་གོ་མ་གཏོགས་ ཅ་ཆས་གཞན་ག་ནི་ཡང་ མ་འབག་པས་ཟེར་ བཤདཔ་ཨིན་པས།
དེ་ལས་ སྤྱི་ཟླ་༩ པའི་ཚེས་༡༡ གི་ནུབ་མོར་ བ་འཇོ་ཁྲོམ་ཁར་ ཁྱིམ་ཅིག་ནང་ལས་ དངུལ་ཀྲམ་༤༨,༢༠༠ གནས་པའི་ སོ་ནི་འགྲུལ་འཕྲིན་༡ དང་ སམ་སུང་ཇེ་ཊུ་འབད་མི་ མོ་བཱ་ཡེལ་༡ པེན་ཌ་ཡེབ་༢ དེ་ལས་ དངུལ་ཀྲམ་༢༠,༠༠༠ ཨར་རྐུན་འབད་ནུག།
དེ་ཚེ་ཕྱི་རུ་ བ་འཇོ་སློབ་གྲྭ་ཆེ་བའི་ དབུ་འཛིན་འོག་མའི་ ཡིག་ཚང་ནང་ལས་ དངུལ་ཀྲམ་༣༨,༠༠༠ འབད་མི་ ལེབ་ཊོབ་ཌེལ་༡ དང་ དངུལ་ཀྲམ་༦༠,༠༠༠ གནས་པའི་ ཨེ་པཱལ་ལེབ་ཊོབ་དང་ གློག་ནུས་གསོ་ཆས་༡ དངུལ་ཀྲམ་༡༥,༠༠༠ འབད་མི་ འགྲུལ་འཕྲིན་༡ དངུལ་ཀྲམ་༢༡,༦༠༠ བརྩིས་ཏེ་ དངུལ་ཀྲམ་༡༤༡,༠༠༠ དེ་ཅིག་གི་ ཅ་ཆས་ཚུ་ ཨར་རྐུན་འབད་ནུག་ཟེར་ཨིན་པས།
ཁྲིམས་སྲུང་འགག་སྡེའི་ འགོ་དཔོན་ཚུ་གིས་ ད་ལྟོ་ གནད་དོན་ཚུ་ ཞིབ་དཔྱད་རྐྱབ་དོ་ཡོདཔ་མ་ཚད་ དོགས་ཅན་ཚུ་ཡང་ འཚོལ་བའི་བསྒང་ཡོད་ཟེར་ བཤདཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
མར་ཀུའི་འབྲིས་པའི་ཕྲིན་བཟང་བཞུགས་སོ།
༡
ཁྲུས་གསོལ་གནང་མི་ཡོ་ཧ་ནན་གྱིས་བཤད།
༄༅།། དཀོན་མཆོག་གིས་སྲས་ཡེ་ཤུ་མ་ཤི་ཀའི་ཕྲིན་བཟང་འགོ་ཟོག་དི།། ༢ ལུང་སྟོན་ཚུ་ནང་འབྲིས་ཡོདཔ་བཞིན་དུ། ངི་ཕོ་ཉ་ཁྱོད་ཡོད་སར་གཏང་འོང་། ཁོ་གྱིས་ཁྱོད་རའི་ལམ་གསལ་འོང་།། ༣ བྱང་ཐང་ནང་ལུ་མི་སྐད་གཅིག་བརྐྱབས་ཡོད། གཙོ་བོའི་འབྱོན་ལམ་གྲ་སྒྲིགས་བཟོ། ཁོའི་འབྱོན་ལམ་ཟྲངམ་སྦེ་བཟོ་ཟེར་ཡོདཔ་ཨིན་པས།། ༤ ཡོ་ཧ་ནན་གྱིས་སྡིག་པ་འདག་ནི་དོན་ལུ། སྡིག་བཤགས་གྱིས་ཁྲུས་ཁྲུས་གསོལ་སྐོར་བྱང་ཐང་ནང་ལུ་ཆོས་གནང་པར་འབྱོན་ནུག།། ༥ ཡ་ཧུ་དཱ་ལུངམ་ཕྱོགས་ཚུ་ག་ར་དང་། ཡེ་རུ་ཤ་ལེམ་ཚུ་གེ་ར་ཁོང་རའི་སྡིག་པ་བཤགས་ཐབས་ལུ་ཁོ་ལས་འཇོར་དཱན་གཙང་ཆུ་ནང་ལས་ཁྲུས་གསོལ་ཞུ་ཡོདཔ་ཨིན་པས།། ༦ ཡོ་ཧ་ནན་དེ་རྔ་རྨོང་གིས་སྤུའི་བགོ་ལ་གྱོན། རྐེད་པར་ལུ་ལྤག་ཀོའི་སྐེ་རགས་བཅིངས། བཟའ་འཐུང་འབུབ་ཆ་ག་དང་འཚལ་མ་ནང་གིས་སྦྱང་རྕི་ཚུ་ཨིན་པས།། ༧ ཁོའི་ཆོས་བཤད་དེ་སྦེ་གནང་ནུག། ང་ལས་མཟུ་སྟོབས་སྦོམ་ཡོད་མི་དེ། ངི་རྟིང་ལས་འབྱོན་དོ། ང་གིས་མར་སྒུར་ཞིནམ་ད་ཁོའི་ཞབས་ལྟམ་གྱི་བཅིངས་ཟག་ཕུད་ནིའི་འོས་འབབ་ང་ལུ་མེད།། ༨ ང་གིས་ཁྱེད་ལུ་ཆུའི་ཁྲུས་གསོལ་བྱིནམ་ཨིན། ཁོ་གྱིས་ཁྱེད་ལུ་དམ་པའི་ཐུགས་ཉིད་ཀྱིས་ཁྲུས་གསོལ་གནང་འོང་ཟེར་གསུངས་ནུག།།
ཡེ་ཤུ་ཁྲུས་གསོལ་བཞེས་ཡོདཔ།
༩ དེ་བསྒང་གཱ་ལི་ལི་གྱིས་གཡུལ་ཁྲོམ་ན་ཙ་རེད་ལས་ཡེ་ཤུ་འབྱོན་དི། འཇོར་དཱན་ནང་ལུ་ཡོ་ཧ་ནན་ལས་ཁྲུས་གསོལ་བཞེས་ནུག།། ༡༠ ཆུའི་ནང་ལས་ཕྱི་འཐོན་འབྱོནམ་ད་ལུ། ཞིང་ཁམས་ཁོ་ལུ་ཁ་ཕྱེས་ཏི་ཐུགས་ཉིད་དེ་བྱ་ཕུ་ཀྲོ་བཟུམ་ཅིས་ཁོའི་འགུ་འབབ་འབྱུངམ་མཇལ་ནུག།། ༡༡ དེ་ལས་ཞིང་ཁམས་ལས་མར་གསུངས་སྒྲ་གཅིག་གིས། དེ་ང་གིས་ཐགས་དགྱེས་པའི་སྲས་བརྕེ་གདུང་དི་ཨིན། ང་ཁོ་ལུ་ཡིད་སུ་རངས་ཡོད་ཟེར་གསུངས་ནུག།།
བདུད་ཀྱིས་བར་ཆད།
༡༢ དེ་ཕྲལ་ལས་ཁོ་ཐངས་ཉིད་ཀྱིས་བྱང་ཐང་ནང་ལུ་འཁྱིད་ནུག།། ༡༣ དེ་ཁར་ལུ་ཁོ་ཞག་བཞི་བཅུའི་བར་ནང་བདུད་ས་ཏཱན་གྱིས་བར་ཆད་བརྐྱབས་ནུག། རི་དཱགས་སེམས་ཅན་དང་གཅིག་ཁར་བཞུགས་དི། ཕོ་ཉ་ཚུ་གྱིས་ཁོའི་ཞབས་ཏོག་ཞུ་ནུག།། ༡༤ ཡོ་ཧ་ནན་བཙོན་ནང་བཙུགས་པའི་ཤུལ་ལུ། ཡེ་ཤུ་གཱ་ལི་ལི་ལུ་འབྱོན་དི་དཀོན་མཆོག་གིས་ཕྲིན་བཟང་སྐོར་ལས་ཆོས་བཤད་གནང་ནུག།། ༡༥ དུས་ཡིན་དེ་རན་ཡི། དཀོན་མཆོག་གིས་རྒྱལ་སྲིད་དི་སྦོ་ལོག་ཁར་ལྟོད་ཡོདཔ་ལས་ཕྲིན་བཟང་དི་ལུ་དད་པ་སྐྱེད་དི་བཤགས་པ་ཕུལ་ཟེར་ཆོས་སྟོན་ནུག།།
ཉ་རོགཔ་བཞི་སློབ་མ་ལུ་འགྱུར་ཡོདཔ།
༡༦ ཡེ་ཤུ་གཱ་ལི་ལི་མཚོ་མཐའ་མར་ལས་འབྱོནམ་ད་ལུ། ཁོང་ཉ་རོགཔ་ཨིན་པའི་སི་མོན་དང་ཁོའི་ནུ་གཅུང་ཨེན་གྲེའུ་ཁོང་ཚུ། མཚོའི་ནང་ན་ལུ་ཉའི་དྲཝ་དབྱུགས་སར་གཟིགས་ཞིནམ་ལས།། ༡༧ ཡེ་ཤུ་གྱིས་ཁོང་ལུ། ང་གིས་ཁྱེད་ཚུ་མི་བཟུང་ནིའི་ཉ་རོགཔ་བཟོ་བྱིན་གེ། ངི་རྟིང་ཤུལ་ཤོག་ཟེར་བཀའ་གནང་བའི་སྐབས་ལུ།། ༡༨ དེ་ཕྲལ་ལས་ཉའི་དྲཝ་ཚུ་བཀོག་བཞག་ཞིནམ་ལས་ཁོའི་རྟིང་ཤྭལ་འོངས་ནུག།། ༡༩ ཁོ་ཨ་ཙི་རྒྱང་རིང་སར་ལས་འབྱོནམ་ད། ཇེབ་ཨི་དིའི་བུ་ཚུ་ཡ་ཀོབ་དང་ཁོའི་སྤན་ཆ་ཡོ་ཧ་ནན་ཚུ་གྲུའི་ནང་ན་ཉའི་དྲཝ་བཅོས་ཁ་བརྐྱབས་ཏེ་ཡོདཔ་ཨིནམ་གཟིགས་ཞིནམ་ལས།། ༢༠ དེ་ཕྲལ་ལས་ཁོ་གྱིས་ཁོང་ཚུ་འབོབ་ད་ལུ། ཁོང་རའི་ཨ་པ་ཇེབ་ཨི་དི་དང་ལཱ་མི་ཚུ་གྲུའི་ནང་བཀོག་བཞག་དི་ཁོའི་རྟིང་ཤུལ་འོངས་ནུག།།
གདོན་འཛུལ་མི་གཅིག་ངན་པའི་སེམས་ཉིད་ཕྱི་བཏོན་བཏང་ཡོདཔ།
༢༡ ཁོང་ཚུ་ཀྰ་པེར་ན་ཧུམ་ལུ་ཕེབས་ཞིནམ་ལས། དམ་པའི་ངལ་གསོ་ཉིམ་ལུ་ཁོ་གྱིས་འདུ་ཁང་ནང་འཛུལ་ཏི་ཁོང་ལུ་ཆོས་བསྟོན་ནུག།། ༢༢ ཡེ་ཤུ་གྱིས་ཁོང་མཁན་པོ་ཚུ་བཟུམ་མེན་པར་གཅིག་ལུ་དབང་ཚད་ཡོདཔ་བཟུམ་ཆོས་བསྟོནམ་ལས། ཁོང་གེ་ར་ཁོའི་ཆོས་བཤད་ལུ་ཡ་མཚན་ཆེ་ནུག།། ༢༣ དེ་བསྒང་ཁོང་ཚུ་གྱིས་འདུ་ཁང་ནང་གདོན་འགེགས་འཛུལ་མེ་གཅིག་གིས་སྐད་སྦོམ་བརྐྱབས་དི། ༢༤ དབའི་ན་ཙ་རེད་པ་ཡེ་ཤུ། ཁྱོད་དང་ང་བཅས་ག་ཅིས་བྲེལ་བ་ཡོདཔ། ང་བཅས་མེདཔ་བཏང་པར་འབྱོན་འབྱོནམ་ཨིན་ན། ཁྱོད་ག་ཨིན་ན་ང་གིས་ཤེས། ཁྱོད་དཀོན་མཆོག་གིས་སྐྱེས་བུ་དམ་པགཅིག་ཨིན་ཟེར་ཞུ་ནུག།། ༢༥ འདི་འབདཝ་ད་ཡེ་ཤུ་ཀྱིས་ཁོ་ལུ། ཁ་བཙམ། ཁོའི་ནང་ན་ལས་ཕྱི་འཐོན་ཤོག་ཟེར་བཀའ་བཀྱོན་གནངམ་ད།། ༢༦ གདོན་དེ་གྱིས་མི་འདི་དཀྲུགས་ཞིནམ་ད། སྐད་ངན་བརྐྱབས་ཏེ་ཁོའི་ནང་ན་ལས་ཕྱི་འཐོན་སོ་ནུག།། ༢༧ མི་ཚུ་ག་ར་ཡ་མཚན་ཆེཝ་ལས་ཁོང་རང་ནང་འཁོད་ལུ་གཅིག་གིས་གཅིག་ལུ་འདྲི་ལན་དཔྱད་དི། དི་ག་ཅིས་ཨིན་ན། སླབས་སྟོན་གསརཔ་དི་ག་ཅིས་ཨིན་ན། ཁོ་གྱིས་གདོན་དེ་ཚུ་ལུ་ཡང་དབང་ཆ་ཡོདཔ་བཟུམ་བཀའ་གནང་དི། ཁོང་ཚུ་གྱིས་ཡང་ཁོའི་བཀའ་ལུ་ཉན་པས་ཟེར་སླབས་ནུག།། ༢༨ དེ་ཕྱལ་ལས་ཁོའི་གཏམ་སྙན་ཚུ་གཱ་ལི་ལི་གྱིས་ལུངམ་ཕྱོགས་ག་ར་ལུ་ཁྱབས་སོ་ནུག།། ༢༩ དེ་ལས་འདུ་ཁང་ནང་ལས་བཞེངས་ཞིནམ་ད། ཡ་ཀོབ་དང་ཡོ་ཧ་ནན་མཉམ་སི་མོན་དང་ཨེན་གྲེ་ཨོའི་ཁྱིམ་ནང་འབྱོན་ནུག།། ༣༠ སི་མོན་གྱིས་ཨ་ནི་བྱང་ཤུགས་ན་སྟི་ཉལ་ཡོདཔ་ཨིན་པས། དེའི་སྐོར་ལས་ཁོ་ལུ་དགོབས་སྐུར་ཞུ་ནུག།། ༣༡ ཡེ་ཤུ་སྦོ་ལོག་ཁར་འབྱོནམ་ཞིནམ་ད། མོའི་ལགཔ་ལུ་ཕྱག་སྐྱེལཝ་ཅིས་བྱ་ཤུགས་བརྐྱབ་ནི་དྲག་དི། མོ་ཡར་ལོངས་ཞིནམ་ལས་ཁོ་ལུ་ཞབས་ཏོག་ཞུ་ནུག།། ༣༢ ཉིམ་ནུབ་ཞིནམ་ལས་གནམ་ཕྱི་རུ་འགྱོཝ་ད། ཁོང་མི་ཚུ་གྱིས་ཁོའི་སྐུ་མདུན་ལུ་ནདཔ་དང་གདོན་འཛུལ་མི་ལེ་ཤ་འཁྱིད་འོངས་ཏེ།། ༣༣ ཡུལ་ཕྱོགས་ཀྱིས་མི་ཚུ་གེ་ར་གཅིག་ཁར་འཛོམས་ཞིནམ་ད། སྒོ་རྩ་བར་སྡོད་ནུག།། ༣༤ ནདཔ་ཚུ་ནད་རིགས་མ་འདྲཝ་ལས་ནད་གསོས་མཛད་གནང་ནུག། དེ་ལས་གདོན་གྱིས་གནོད་མི་ཚུ་ཡང་ཕྱི་བཏོན་བཏང་སྟི། གདོན་ཚུ་གྱིས་ཁོ་ངོ་ཤེས་ཏེ་སླབས་ནི་མེདཔ་སྦེ་མཛད་ནུག།།
གཱ་ལི་ལི་ནང་ཆོས་གནངམ།
༣༥ དྲོ་པ་ཧ་སག་ཉིམ་མ་ཤར་བའི་ཧེ་མ་ལས་ཡར་བཞེངས་ཞིནམ་ད། ཡེ་ཤུ་ཕྱི་འཐོན་དི་དབེན་པའི་གནས་གཅིག་ལུ་འབྱོན་ཞིནམ་ལས། དེ་ཁར་ཐུགས་དམ་གནང་བཞུགས་ནུག།། ༣༦ སི་མོན་དང་གཞན་ཡང་ཁོ་མཉམ་ཡོད་མི་ཚུ་ཁོའི་བརྟིང་ཤུལ་ཁོ་འཚོལ་བར་སོངས་ནུག།། ༣༧ ཁོང་ཚུ་གྱིས་ཁོ་མཇལ་ཞིནམ་ད། མི་ག་ར་གྱིས་ཁྱོད་འཚོལཝ་མས་ཟེར་ཞུཝ་ད་ལུ།། ༣༨ ཡེ་ཤུ་གྱིས་ཁོང་ཚུ་ལུ་ ང་བཅས་ར་ཐག་ཉེས་བའི་ལུངམ་ཕྱོགས་ཚུ་ནང་སོངས་ཞིནམ་ད། ང་གིས་དེ་ཁར་ལུ་ཆོས་བཤད་དགོཔ་འབད་ང་འོངམ་ཨིན་ཟེར་གསུངས་ནུག།། ༣༩ དེ་ལས་ཁོ་གྱིས་གཱ་ལི་ལི་འདུ་ཁང་ཚུ་ནང་ཆོས་གནར་ཡོདཔ་མ་ཚད་བདུད་ཚུ་ཡང་བཏུལ་གནང་ནུག།། ༤༠ མཛེ་ནད་ཕོག་མི་གཅིག་ཁོ་མཇལ་བར་འོངས་ཞིནམ་ད། པུས་མོ་ས་ཁར་བཙུགས་དི། ཁྱོད་ཀྱི་ཐུགས་བཞེས་ལནང་བ་ཅིན་ང་གཙང་ཏོག་ཏོ་འགྱུར་ཚུགས་ཟེར་དེ་སྦ་ཞུཝ་ད།། ༤༡ ཡེ་ཤུ་ལུ་སྙིང་རྗ་འོངས་ཏེ་རའི་ཕྱག་བརྐྱང་ཞིནམ་ད་ཁོའི་འགུ་སྐྱེལ་དི། ང་གིས་སྦེ་ཁྱོད་གཙང་བར་འགྱུར་ཅིག།། ༤༢ ཟེར་གསུངས་བའི་སྐབས་ལུ་དེ་ཕྲལ་ལས་ཁོའི་འཛེ་ནད་དྲག་སོ་ནུག།། ༤༣ དི་ཕྲལ་ལས་ཡེ་ཤུ་གྱིས་མི་དེ་ཕྱི་བཏོན་དི་ཁོ་ལུ་དེ་སྦེ་བཀའ་གནང་ནུག།། ༤༤ མི་ག་ལུ་ཡང་དེའི་སྐོར་ལས་མསླབས། ཁྱོད་སོང་ཞིནམ་ད་བདེན་པའི་དཔང་གཞག་འབད་དགོ་པའི་དོན་ལུ། བླམ་བླ་ཆེན་ལུ་ཁྱོད་རའི་ནང་ཞི་དྲག་ཡོདཔ་ཚུ་ཁོང་ལུ་བཏོན། ཁྱོད་ཧིང་སང་ས་འགྱུརཝ་མོ་ཤའི་བཀའ་ཁྲིམས་བཞིན་དུ་འབུལ་བ་ཚུ་ཕུལ་ཟེར་བཀའ་གནང་ནུག།། ༤༥ གན་སྐོར་རུང་མི་དེ་སོངས་ཞིནམ་ད། ཁོ་གྱིས་གནས་ཚུལ་དི་ག་སྟི་གུ་སྟི་མེད་པར་ཁྱབས་སྒྲགས་འབད་ཡོདཔ་ལས། ཤུལ་ལས་ཡེ་ཤུ་ལུངམ་ཕྱོགས་ཚུ་ནང་མངོན་གསུམ་སྦེ་འབྱོན་མ་ཚུགས་པར། དབེན་པའི་ས་གནས་ལུ་བཞུགས་དགོཔ་འབྱུང་ནུག། མི་ཚུ་ཕྱོགས་བཞི་ཁར་ལས་ཁོ་མཇལ་བར་འོངས་ནུག།།
༢ ལིའུ་གཉིས་པ།
གཟའ་ནད་གཅིག་དྲག་གནངམ།།
༄༅།། ཉིམ་དག་པ་ཅིས་རྒྱབ་ལས་ཀ་པེར་ན་ཧུམ་ལུ་འབྱོནམ་ད། ཡེ་ཤུ་གཟིམ་ཅུང་ནང་བཞུགས་ནུག་ཟེར་བའི་གཏམ་མི་ཚུ་གྱིས་རྣཝ་གོ་ཞིནམ་ལས།། ༢ སྒོའི་རྕ་བར་ལུ་ཡང་སྡོད་སར་མེད་པའི་གནམ་མེད་ས་མེད་མི་མངཔོ་སྤུངས་ཡོདཔ་ཚུ་ལུ། ཁོ་གྱིས་ཆོས་གནང་ནུག།། ༣ མི་བཞི་གྱིས་སྦག་འོངས་མི་གཟའ་ནད་ཕོག་མི་གཅིག་ཁོའི་སྐུ་མདུན་ལུ་བསྐྱེལ་ནི་འབདཝ་ད།། ༤ མི་ལེ་ཤ་སྤུངས་ཡོདཔ་ལས་ལམ་མ་ཐར་བར། ཁོ་བཞུགས་སའི་ཁྱིམ་ཐོག་བཤུབས་ཏེ་དོང་སྤེགས་ཞིནམ་ད། བཅའ་ཤིང་དང་ནདཔ་གཅིག་ཁར་དྲག་སྟི་མར་ཕབས་ནུག།། ༥ ཡེ་ཤུ་གྱིས་ཁོང་ལུ་གྱིས་དད་པ་ཡོདཔ་གཟིགས་ཏི། ཁོ་གྱིས་གཟའ་ནད་ཕོག་མི་དེ་ལུ། བུ་ཁྱོད་ཀྱིས་སྡིག་པ་འདག་ཚར་ཡི་ཟེར་གསུངསམ་ད་ལུ།། ༦ དེ་ཁར་ཡོད་པའི་ཁོང་མཁན་པོ་དག་པ་གཅིག་གིས་སེམས་ལུ་དོགས་པ་ཆགས་ཞིནམ་ལས། ༧ མི་དེ་གྱིས་ག་ཅིས་སླབས་ཨིན་ན། ཁོ་གྱིས་སྐུར་པ་བཏབ་ཅིས། དཀོན་མཆོག་གཅིག་གིས་ཏོགས་པར་གཞན་ག་གིས་ཡང་སྡིག་པ་འདག་ཚུགས་པའི་མི་མེད་ཟེར་སེམས་ལུ་མནོ་ཡོདཔ་དེ།། ༨ དེ་ཕྲལ་ལས་ཡེ་ཤུ་གྱིས་མཁྱེན་དི་ཁོང་ལུ། ཁྱེད་ཆུའི་སེམས་ནང་དེ་སྦེ་ག་ཅིས་མནོ་བསམ་གཏངམ་སྨོ།། ༩ གཟའ་ནད་ཕོག་མི་དེ་ལུ་ཁྱོད་རའི་སྡིག་པ་འདག་ཚར་ཡི་ཟེར་བར་འཇམ་ནི་སྨོ། ཡང་ཅིན་ཡར་ལོང་ཞིནམ་ད་ཁྱོད་རའི་གཅའ་ཤིང་སྦག་དི་སོང་ཟེར་བར་འཇམ་ནི་སྨོ།། ༡༠ ཨིན་རུང་ས་སྟེང་འདི་ཁར་མིའི་བུ་ཀྱིས་སྡིག་པ་འདག་གནང་ནིའི་དབང་ཆ་ཡོདཔ་ཨིན་ཟེར་གསུངས་ཞིནམ་ལས ཁོ་གྱིས་གཟའ་ནད་ཕོག་མི་དེ་ལུ་གསུངས་ནུག།། ༡༡ ང་གིས་ཁྱོད་ཡར་ལོངམ་ཞིནམ་ད་གཅའ་ཤིང་སྦག་དི་ཁྱོད་རའི་ཁྱིམ་ནང་སོང་ཟེར་དེ་སྦེ་གསུངས་པའི་སྐབས།། ༡༢ དེ་ཕྲལ་ལས་ནདཔ་དེ་ཡར་ལོངས་དི་གཅའ་ཤིང་སྦག་ཞིནམ་ད་ཁོང་ཚུའི་གདོང་ཁར་ལས་ཁྱིམ་ནང་སོངས་ནུག། མི་ཚུ་ག་ར་ཡ་མཚན་ཆེཝ་ལས་དཀོན་མཆོག་ལུ་བསྟོད་པ་ཕུལ་ཏེ་ང་བཅས་དི་བཟུམ་ནམ་ཡང་མཇལ་མ་མྱོང་ཟེར་སླབས་ནུག།། ༡༣ ད་རུང་ཁོ་མཚོའི་མཐའ་མར་འབྱོནམ་ད་ལུ། མི་ཚོགས་ལེ་ཤ་ཁོའི་སྐུ་མདུན་ལུ་སྤུངས་དི་འོངམ་ལས། ཁོང་ཚུ་ལུ་ཡེ་ཤུ་གྱིས་ཆོས་གནང་ནུག།། ༡༤ ཁོ་འབྱོནམ་ད་ལུ་ཨཱལ་པི་ཡས་ཀྱིས་བུ་ལི་ཝི་ཟེར་མི་དེ། འོང་འབབ་ཡིག་ཚང་ལུ་སྡོད་ཡོདཔ་གཟིགས་ཞིནམ་ད་ཁོ་ལུ། ངི་རྟིང་ཤུལ་ཤོག་ཟེར་གསུངས་པའི་སྐབས། ཁོ་ལོངས་ཞིནམ་ལས་ཁོའི་རྟིང་ཤུལ་འོངས་ནུག།། ༡༥ ནམ་ཅིག་འབདཝ་ད། ཡེ་ཤུ་གཟིམ་གཅུང་ནང་ལུ་གསོལཝ་བཞེས་དི་བཞུགསཔ་ད་ལུ། ཁོའི་རྟིང་ཤུལ་འོངས་མི་མི་ལེ་ཤ་ཡོདཔ་འིན་པས། ཁྲལ་བསྡུ་མི་དང་སྡིག་ཅན་མི་ལེ་ཤ་ཡེ་ཤུ་དང་ཁོའི་སློབ་མ་ཚུ་མཉམ་སྡོད་ཞིནམ་ད་བཞེས་གོ་བཟའ་ནུག།། ༡༦ མཁན་པོ་དང་ཕ་རུ་ཤི་པ་ཚུ་གྱིས། ཁོ་ཁྲལ་བསྡུ་མི་དང་སྡིག་ཅན་ཚུ་མཉམ་གསོལཝ་བཞེསཔ་མཐོང་དི། ཁོང་ཚུ་གྱིས་ཁོའི་སློབ་མ་ཚུ་ལུ། ཁོ་ག་ཅིས་སྦེ་ཁོང་དང་མཉམ་ཅིས་དེ་སྦེ་གསོལཝ་བཞེསཔ་ཨིན་ན་ཟེར་སླབས་ཡོདཔ་དེ།། ༡༧ ཡེ་ཤུ་གྱིས་གསན་ཞིནམ་ལས་ཁོང་ལུ། ཁོང་ནད་མེད་མི་ཚུ་ལུ་དྲང་ཚོ་མིན་དགོ། ནད་ཡོད་མི་ཚུ་ལུ་དགོཔ་ཨིན། ཆོས་སེམས་ཅན་ཚུ་འབོ་པར་ང་མ་འོང་། སྡིག་ཅན་ཚུའི་འགྱོད་བཤགས་ཞེས་པར་འོངས་འོངམ་ཨིན་ཟེར་གསུངས་ནུག།།
མྱུང་གནས་སྲུང་བའི་སྐོར།
༡༨ ཡོ་ཧ་ནན་གྱིས་སློབ་མ་དང་ཕ་རུ་ཤི་པ་ཚུ་སྨྱུང་གནས་སྲུངམ་ད་ལུ། མི་ཚུ་འོངས་དི་ཁོ་ལུ། ཡོ་ཧ་ནན་གྱིས་སློབ་མ་དང་། ཕ་རུ་ཤི་པའི་སློབ་མ་ཚུ་སྨྱུང་གནས་སྲུང་། རུང་། ཁྱོད་ཀྱིས་སློབ་མ་ཚུ་ག་ཅིས་སྦེ་སྨྱུང་གནས་མ་སྲུངམ་ཨིན་ན་ཟེར་ཞུཝ་ད་ལུ།། ༡༩ ཡེ་ཤུ་གྱིས་ཁོང་ལུ། རྨགཔ་དང་མཉམ་ཡོད་རིང་ལུ་མགྱོནམ་ཚུ་གྱིས་སྨྱུང་གནས་སྲུང་དགོཔ་མེད།། ༢༠ འདི་འབདཝ་ད་ཁོང་ཚུ་རྨགཔ་དང་ཁ་འབྱལ་བའི་དུས་ལུ་བབས་འོང་། ཉིམ་དེ་བསྒང་ཁོང་ཚུ་སྨྱུང་གནས་སྲུང་འོང་།། ༢༡ ག་གིས་ཡང་བགོ་ལ་རྙིངམ་ལུ་ལྷནཔ་གསརཔ་མི་བཏབ། བཏབ་དི་འབད་བ་ཅིན་ལྷན་པ་དི་གྱིས་དགོ་ལ་ཧྲལ་ཏེ་མེདཔ་བཏང་འོང་།། ༢༢ ག་གིས་ཡང་ཤེལ་དམ་རྙིངམ་ནང་རྒུན་ཆང་གསརཔ་མི་བླུག། དེ་མིན་རྒུན་ཆང་ཕྱི་འབོ་དི་ཤེལ་དམ་དཀྲུམ་འོང་། རྒུན་ཆང་གསརཔ་དི་ཤེལ་དམ་གསརཔ་ནང་བླུག་དགོ་ཟེར་གསུངས་ནུག།།
དམ་པའི་ངལ་གསོའི་གཙོ་བོ།
༢༣ དེ་བསྒང་ཡེ་ཤུ་དུས་བཟང་ངལ་གསོ་ལུ་དཀར་ཞིང་བར་ནང་ལས་འབྱོནམ་ད་ལུ། ཁོའི་སློབ་མ་ཚུ་ལྟོཝ་བཀྱེས་དི་དཀར་གྱིས་ཧིང་འགུ་ཚུ་བཏོགས་བཟའ་ནུག།། ༢༤ ཕ་རུ་ཤི་པ་ཚུ་གྱིས་ཁོ་ལུ། དམ་པའི་ངལ་གསོ་ལུ་ཁྱོད་ཀྱིས་སློབ་མ་ཚུ་གྱིས་འབད་མ་རུང་བའི་ལཱ་དི་འབདཝ་མས་ཟེར་ཞུཝ་ད་ལུ།། ༢༥ ཡེ་ཤུ་གྱིས་ཁོང་ལུ། ད་འུད་དང་ཁོའི་མཉམ་ཡོད་མི་ཚུ་ག་ར་ལྟོཝ་བཀྱེས་འབདཝ་ད། ག་ཅིས་འབད་ཡོདཔ་གྱེད་ཚུ་གྱིས་མ་ལྷག་གམ།། ༢༦ བླ་ཆེན་ཨབ་བི་ཐར་སྐབས་ལུ། ཁོ་གྱིས་དཀོན་མཆོག་གིས་མཆོད་ཁང་ནང་འཛུལ་ཞིནམ་ལས། བླམ་ཚུ་གྱིས་མ་གཏོགས་བཟའ་མ་མཆོག་པའི་ཞལ་ཟས་ཚུ་འཐུ་བཟའ་ཡོདཔ་མ་ཚད། ཁོ་དང་མཉམ་ཡོད་མི་ཚུ་ལུ་ཡང་འབྱིན་ནུག།། ༢༧ ཡེ་ཤུ་གྱིས་ཁོང་ལུ། མི་དེ་དུས་བཟང་ངལ་གསོ་དོན་ལུ་བཟོ་བཟོཝ་མིན། དུས་བཟང་ངལ་གསོ་དི་མིའི་དོན་ལུ་བཟོ་བཟོཝ་ཨིན།། ༢༨ འདི་འབདཝ་ལས་མིའི་བུ་དི་དུས་བཟང་ངལ་གསོའི་གཙོ་བོ་ཨིན་ཟེར་གསུངས་ནུག།།
༣ ལིའུ་གསུམ་པ།
མི་གཅིག་བསྐམས་ནད་ལས་གསོ་བར་མཛད་ཡོདཔ།
༄༅།། ད་རུང་ཡེ་ཤུ་འདུ་ཁང་ནང་ལུ་ཕེབས་ནུག།དེ་ཁར་མི་གཅིག་ལགཔ་བསྐམས་ནད་ཟུན་ཏི་ཡོདཔ་ཨིན་པས།། ༢ མི་ཚུ་གྱིས་ཁོ་ལུ་ཏེད་བཏགས་འཚོལ་ནི་སྦེ། ཁོ་གྱིས་དུས་བཟང་ངལ་གསོ་ལུ་ནད་ཞི་དེ་གསོ་མི་གསོ་བལྟ་སྡོད་ནུག།། ༣ ཁོ་གྱིས་ལགཔ་སྐམས་ནད་ཡོད་མི་དེ་ལུ། གདོང་ཁར་ཤོག་ཟེར་བཀའ་གནང་ཞིནམ་ད།། ༤ ཁོ་གྱིས་ཁོང་ཚུ་ལུ། དུས་བཟང་ངལ་གསོ་ལུ་ལེགས་ཤོམ་ཡང་ཅིན་ངན་པ་འབད་མཆོག་གམ་མི་མཆོག། སྲོག་སྐྱབས་འབད་ནི་དང་སྲོག་གཅོད་འབད་མཆོག་གམ་མི་མཆོག་ཟེར་གསུངས་རུང་། ཁོང་ཚུ་ཁ་བཙུམ་སྡོད་ནུག།། ༥ ཁོ་གྱིས་ཁོང་ཚུ་ལུ་ཁྲོཝ་སྦེ་གཟིགས་སྟི། ཁོང་གིས་སེམས་ཚུ་ས་ཀྲག་ཡོདཔ་ལས་ཐག་སྡུག་སྟི་སྦེ། ཁོ་གྱིས་མི་དེ་ལུ་ལགཔ་བརྐྱང་ཟེར་གསུངས་ཞིནམ་ད། མི་དེ་གྱིས་ལགཔ་བརྐྱངས་པའི་སྐབས་ཁོའི་ལགཔ་ཨ་རྟགས་ག་བཟུམ་ལུ་སྦེ་དྲག་ནུག།། ༦ ཕ་རུ་ཤི་པ་ཚུ་དེ་ཕྲལ་ལས་ཕྱི་འཐོན་སོངས་ཞིནམ་ད། ཧེ་རོ་དེའི་མི་ཚུ་མཉམ་ཁོ་ག་དེ་སྦེ་བཀྲོང་ནིའི་བསྟུན་གྲོས་འབད་ནུག།། ༧ ཡེ་ཤུ་སློབ་མི་ཚུ་མཉམ་རྒྱ་མཚོ་ཡོད་སར་ཕེབས་ད། གཱ་ལི་ལི་དང་ཡ་ཧུ་དཱ་ལས་མི་སྤུངས་ཚོགས་སྦེ་ཁོའི་ཤུལ་བརྡའ་འོངས་ནུག།། ༨ ཁོའི་མཛད་པ་ཚུ་རྣཝ་གོ་དི་ལ་ལུ་ཡེ་རུ་ཤ་ལེམ་དང་། ཨི་དུ་མེ་ཡང་། ཇོར་དཱན་གྱིས་ཕར་ཁ་དང་། ཀྲ་ཡེར་དང་སི་དོན་ལས་མི་ཚོགས་སྦོམ་ཁོའི་སྐུ་མདུན་ལུ་འོངས་ནུག།། ༩ ཁོ་གྱིས་སློབ་མ་ཚུ་ལུ་། མི་ཚོགས་ཚུའི་སྦུག་ནང་མི་བཙིར་བའི་ཐབས་ལུ། གྲུ་ཆུང་ཀུ་གཅིག་ཁོའི་དོན་ལུ་བཞག་ཟེར་གསུངས་ནུག།། ༡༠ མི་ལེ་ཤ་ནད་ལས་གསོ་གནང་ནུག། ནདཔ་ཡོད་ཚད་ཅིགཔ་གེ་ར་གྱིས་ཁོའི་སྐུ་གཟུགས་ལུ་བརྡོ་ནི་དོན་ལས་ཕུད་བཀོག་དོ་ཡོདཔ་ཨིན་པས།། ༡༡ གདོན་གེགས་ཚུ་གྱིས་ཁོ་མཇལཝ་ཙམ་ཅིག་གཟུགས་ས་ཁར་བརྡབས་སྟི་སྐད་སྦོམ་བཏོན་དི། ཁྱོད་དཀོན་མཆོག་གི་སྲས་ཨིན་པས་ཟེར་ཞུ་ནུག།། ༡༢ ཁོ་གྱིས་ཁོང་ཚུ་ལུ་མི་ཚུའི་གདོང་ཁར་ཁོའི་སྐོར་ལས་མ་ཤེསཔ་སྦེ་དྲན་བསྐུལ་མཛད་ནུག།།
ཡེ་ཤུ་གྱིས་སློབ་མ་བཅུ་གཞིས།
༡༣ ཁོ་གཅིག་ལུ་ཕེབས་ཞིནམ་ད། ཁོ་རའི་ཐུགས་མཉེས་མི་ཚུ་འབོ་ཞིནམ་ལས། ཁོང་ཚུ་ཁོའི་སྐུ་མདུན་ལུ་འོངས་ནུག།། ༡༤ ཁོ་གྱིས་ཁོང་བཅུ་གཉིསཔ་དེ་ཁོ་མཉམ་སྡོད་ནི་དང་ཆོས་བཤད་ནི་སྦེ་བསྐེས་ནུག།། ༡༥ ཁོང་གིས ནདཔ་ཚུ་དྲག་ཚུགས་ནི་དང་བདུད་ཚུ་བཏུལ་ནིའི་སྟོབས་དབང་ཚུ་གནང་ནུག།། ༡༦ ཁོ་གྱིས་པི་ཏྲོ་མིང་བཏགས་མི་སི་མོན་དང་།། ༡༧ ཛེབ་ཨི་གྲིའི་བུ་གཉིས་བོ་ཨ་ནེར་གེས་ཟེར་མི་འབྲུག་གིས་བུ་ཚུ་མིང་བཏགས་ཡོད་པའི་ཡ་ཀོབ་དང་ཁོའི་ནུ་གཅུང་ཡོ་ཧ་ནན་དང་། ༡༨ ཨེན་གྲིའུ། ཕི་ལིབ། བར་ཐོ་ལོ་མི། མད་ཐིའུ། ཐོ་མཱས་ ཨལ་ཕའི་བུ་ཡ་ཀོབ། ཐཱ་དི་ཡས། བརྩོན་འགྲུས་པ་སི་མོན་དང་།། ༡༩ ཁོ་ལུ་འབྱིད་བསྐོར་བརྐྱབ་མི་ཡུ་དཱས་ཨིས་ཀར་ཡོད་བཅུ་གཉིསཔོ་ཚུ་ཨིན། དེ་ལས་ཁོང་ཚུ་ཁྱིམ་གཅིག་ནང་འབྱོན་ནུག།།
མཁན་པོ་ཚུ་གྱིས་དད་པ་ལོགཔ།
༢༠ ད་རུང་མི་སྤུངས་ཚོགས་ཚུ་སྤུང་འོབམ་ལས། ཁོང་ཚུ་གསོལཝ་བཞེས་མ་ཚུགས་པས།། ༢༡ ཁོ་རའི་སྐུ་ཉེཝ་ཚུ་གྱིས་རྣཝ་གོ་ཞིནམ་ད། ཡེ་ཤུ་མཆོལ་ལོང་ཡར་སོ་ནུག་མནོ་ཞིནམ་ལས། ཁོ་གཟུང་བར་འོངས་ནུག།། ༢༢ ཡེ་རུ་ཤ་ལེམ་ལས་འོངས་མི་མཁན་པོ་ཚུ་གྱིས། ཁོའི་ནང་ན་བྷེལ་ཛི་བུབ་ཡོདཔ་ལས། བདུད་ཀྱིས་སྲས་ཀྱིས་བདུད་བཏུལ་དོ་ཨིན་པས་ཟེར་སླབས་ནུག།། ༢༣ ཁོང་ཚུ་འབོ་ཞིནམ་ད་དཔེ་གཏམ་སྒོ་ལས་སྦེ། ག་དེ་སྦེ་སྦེ་བདུད་ཀྱིས་བདུད་བརྡའ་བཏང་ཚུགསཔ་ཟེར་གསུངས་ནུག། ༢༤ ག་དེམ་ཅིསའབད་རྒྱལ་ཁབ་གཅིག་མ་མཐུན་པ་ཡོད་པ་ཅིན་ཡུན་མི་རིང་།། ༢༥ དེ་ལས་ག་དེམ་ཅིས་འཱབད་ཁྱིམ་གཅིག་ནང་མ་མཐུན་པ་འབྱུང་བ་ཅིན་ཁྱིམ་དི་གཅིག་ཁར་གནས་མི་ཚུགས།། ༢༦ བདུད་ཀྱིས་ཁོ་རང་ལུ་ཁོ་རའི་དགྲ་ལངསདི་མ་མཐུན་པ་འབད་བ་ཅིན། ཁོ་ལོང་མ་ཚུགས་པར་མཇུག་བསྡུ་འོང་།། ༢༧ མི་གིས་ཡང་སྟོབས་ཤུག་ཡོད་མི་གཅིག་གིས ཁྱིམ་ནང་འཛུལ་ཞིནམ་ལས་ཁོའི་རྒྱུ་ཅ་ལ་ཕྲོག་བཅོམ་འབད་མི་ཚུགས། ཧེ་མ་ར་སྟོབས་ཤུགས་ཅན་དེ་བཅིངས་བཞག་ཞིནམ་ལས་འགལ་ཁོའི་ཁྱིམ་ནང་བཅོམ་ཚུགས་འོང་།།
དགོངས་ཡངས་མེད་པའི་སྡིག་པ།
༢༨ ང་གིས་ཁྱེད་ལུ་བདེན་པ་སྦེ་སླབས་ཨིན། མིའི་སྡིག་པ་གེ་ར་སྐུརགཔ་ག་དེ་བཟུམ་བཏབ་རུང་དེ་ཚུ་འདག་ཚུགས།། ༢༩ འདི་འབདཝ་ད་ག་གིས་དམ་པའི་ཐུགས་ཉིད་ལུ་སྐུར་པ་བཏབ་པ་ཅིན་ནམ་ཡང་སྡིག་པ་མི་འདག་པར་རྒྱུན་ཆད་མེད་པའི་ཉེས་ཆད་ཕོགཔ་ཨིན་ཟེར་གསུངས་ནུག།། ༣༠ ག་ཅིསམ་ཟེརན་ཁོང་ཚུ་གྱིས་ཁོའི་ནང་ན་ལུ་བདུད་འདུག་ཟེར་སླབས་བརྟེན་དི་གསུངས་གསུངམ་ཨའིན་པས།།
ཡེ་ཤུའི་ཡུམ་དང་སྤུན་ཆ།
༣༡ ཁོའི་ཡུམ་དང་ཁོའི་ནོ་གཅུང་ཚུ་ལྷོད་ཞིནམ་ད། ཕྱི་ཁར་ལོངས་ཡོདཔ་སྐོར་ལས་ཁོང་ཚུ་གྱིས་ཁོ་ལུ་ཞུ་བར་གཏང་ནུག།། ༣༢ ཁོའི་མཐའ་སྐོར་ལུ་སྤུངས་ཡོད་ཕའི་མི་ཚུགས་ཚུ་གྱིས་ཁོ་ལུ། ཁྱོད་རའི་ཡུམ་དང་ནུ་གཅུང་ཚུ་ཁྱོད་མཇལ་ནི་སྦེ་ཕྱི་ཁར་འདུག་ཟེར་ཞུཝ་ད།། ༣༣ ཡེ་ཤུ་གྱིས་ཁོང་ལུ། ངི་གིས་ཨའི་དང་ནུ་གཅུང་ཚུ་ག་ཨིན་ན་གསུངས་ནུག།། ༣༤ ཁོའི་མཐའ་སྐོར་སྡོད་མི་ཚུ་ལུ་གཟིགས་ཞིནམ་ད་ཁོང་ལུ། འདི་ཁར་ཡོད་པའི་ངི་ཨའི་དང་ནོ་གཅུང་ཚུ་ཨིན།། ༣༥ ག་ཅིསམ་ཟེརན་ག་གིས་ཨིན་རུང་དཀོན་མཆོག་གིས་ཐུགས་འདོད་བཞིན་དུ་སྒྲུབས་མི་ཚུ་ངི་གིས་ཕོ་སྤུན་དང་། མོ་སྤུན་དང་། ཨའི་ཨིན་ཟེར་གསུངས་ནུག།།
༤ ལིའུ་བཞི་པ།
ཞིང་སོན་གྱིས་དཔེ་གཏམ།
༄༅།། ཡེ་ཤུ་གྱིས་རྒྱ་མཚོ་འི་མཐའ་མར་ད་རུང་ཆོས་གནངམ་ད་མི་ལེ་ཤ་སྤུངས་དི་འོངམ་ལས། ཁོ་གྲུ་གཅིག་ནང་འཛུལ་སྟི་རྒྱ་མཚོའི་འགུ་ལུ་བཞུགསཔ་ད། མི་ཚོགས་དེ་ཚུ་རྒྱ་མཚོ་མཐའ་མར་སྡོད་ནུག།། ༢ དཔེ་གཏམ་ལས་སྦེ་ཡེ་ཤུ་གྱིས་འདམས་ངག་ལེ་ཤ་གནང་དི། ཁོང་ཚུ་ལུ་དེ་སྦེ་གསུངས་ནུག།། ༣ ཉན་སྨ་རེ། སོ་ནམ་པ་གཅིག་ཞིང་ནང་སོན་བཏབ་པར་སོངས་ནུག།། ༤ ཁོ་གྱིས་སོན་གཏོརཝ་ད་ལུ། སོན་ལ་ལུ་གཅིག་ལམ་ཁར་བུདཝ་ལས། གནམ་མཁར་གྱིས་བྱ་འོངས་དི་འཐུ་བཟའ་ནུག།། ༥ གསོན་ལ་ལུ་གཅིག་ས་ལེ་ཤ་མེད་པའི་རྡོ་སྐམ་འགུ་བུད་དི། ས་གཏིང་མེདཔ་ལས་སྐྱེས་ཏི་འབད་རུང་།། ༦ ཉིམ་ཤརཝ་ད་ཉིམ་གྱིས་ཚེག་སྟི་རྩ་བར་ལས་སྐམས་སོ་ནུག།། ༧ དེ་ལས་གསོན་ལ་ལུ་གཅིག་རྩང་ནང་ལུ་བུད་དི། རྩང་གྱིས་གཡེབ་བཞག་སྟི་འབྲས་བུ་མ་བཏགས་པས།། ༨ དེ་ལས་སོན་གཞན་ཚུ་ས་ལེགས་ཤོམ་འགུ་བུད་དི། འབྲས་བུ་འཚོ་ཞིནམ་ལས། ལ་ལུ་གྱིས་འབྲས་བུ་གསུམ་བཅུ་འགྱུར། ལ་ལུ་གྱིས་དྲུག་བཅུ་འབྱུར། ལ་ལུ་གྱིས་བརྒྱ་ཐམ་པ་འབྱུར་ནུག།། ༩ ཡེ་ཤུ་གྱིས་ཁོང་ལུ། ཁོ་ག་ལུ་ཉན་ནི་རྣམ་ཅོག་ཡོད་མི་དི་ཉན་བཅུག་ཟེར་གསུངས་ནུག།། ༡༠ ཁོ་རང་གཅིག་བཞུགསཔ་ད་ལུ། ཁོའི་མཐའ་སྐོར་ལུ་ཡོད་མི་དང་ཁོང་སློབ་མ་བཅུ་གཉིསཔ་དེ་གྱིས། དཔེ་གཏམ་དེའི་དོན་ད་གསུངས་གནང་ཟེར་ཞུཝ་ད།། ༡༡ ཡེ་ཤུ་གྱིས་ཁོང་ཚུ་ལུ། ཁྱེད་ལུ་དཀོན་མཆོག་གིས་རྒྱལ་སྲིད་མངོ་མཚར་ཅན་ཚུ་གནང་དི་ཡོད་རུང་ཁོང་ལུ་མ་གནང་། ཁོང་ཚུ་ག་ར་ལུ་དཔེ་གཏམ་ལས་འབྱུང་འབྱུངམ་ཨིན།། ༡༢ ཁོང་གྱིས་བལྟ་རུང་མི་མཐོང་། ཁོང་གྱིས་ཉན་རུང་ཧ་མེ་གོ། འདི་འབདཝ་ད་ཁོང་གྱིས་སེམས་འབྱུར་བ་ཅིན་སྡིག་པ་ཡང་འདག་ཚུགས་ཟེར་གསུངས་ནུག།། ༡༣ ཡེ་ཤུ་གྱིས་ཁོང་ལུ། ཁྱེད་ཀྱིས་དཔེ་གཏམ་དི་མ་གོ་བ་ཅིན། དཔེ་གཏམ་གཞན་ཚུ་གེ་ར་ག་དེ་སྦེ་ཧ་གོ་ནི།། ༡༤ སོན་བཏབ་བི་དེ་གྱིས་གསུངས་ཚུ་བཏབ་ནུག།། ༡༥ ལམ་ཁར་ལུ་འབུད་ཡོད་པའི་སོན་ཚུ། གསུངས་ཚུ་རྣཝ་གོ་དི་འབད་རུང་བདུད་འོངས་ཏེ། ཁོང་གིས་སེམས་ནང་བཏབ་བཞག་པི་གསུངས་ཚུ་འཕྱོག་སྦག་ནུག།། ༡༦ འདི་བཟུམ་རྡོ་སྐམས་འགུ་བཏབ་པའི་སོན་ཚུ་གསུངས་རྣཝ་གོ་ཞིནམམ་ད་དེ་ཕྲལ་ལས་སེམས་ཁར་འབབ་རུང་།། ༡༧ རང་གིས་ནང་ན་རྩ་བ་མེདཔ་ལས་། དུས་ཡུན་ཨ་རྩ་གནས་ཡོདཔ་འབད་རུང་དེ་རྟིང་ལས་གསུངས་དེའི་དོན་ལུ་སྔུག་བསྔལ་དང་གནོད་ཚེར་འབྱུངམ་ཅིས་དད་པ་ཉམས་མི་དེ་ཨིན།། ༡༨ རྩང་ནང་བཏབ་ཡོད་མི་ཚུ། གསུངས་ཚུ་རྣཝ་གོ་རུང་།། ༡༩ འ་ཛམ་གླིང་གྱིས་བག་ཆགས་དང་རྒྱུ་ནོར་གྱིས་འདོད་པ་ལུ་རྟེན་གསུངས་དི་མནན་བཞག་ཞིནམ་ད། འབྲས་བུ་བཏགས་མ་ཚུགསཔ་ཚུ་ཨིན།། ༢༠ དེ་ལས་ས་ལེགས་ཤོམ་འགུ་བུད་མི་སོན་དི། ག་གིས་ཡང་གསུངས་དི་ཉན་ཞིནམ་ད་ཧ་གོཝ་ལས། འབྲས་བུ་ཡང་བཏགས་ཏི། ལ་ལུ་འབྲས་བུ་གསུམ་བཅུ་ཐམ་པ། ལ་ལུ་དྲུག་བཅུ། ལ་ལུ་བརྒྱ་ཐམ་པ་འབྱུང་མི་དེ་ཨིན་ཟེར་གསུངས་ནུག།།
འབོ་འོག་གིས་མར་མེ།
༢༡ ཡེ་ཤུ་གྱིས་ཁོང་ལུ། མར་མེ་འ་དི འབོ་འོག་ལུ་ཡང་ཅིན་ཉལ་ཁྲིའི་འོག་ལུ་བཞག་ནི་དོན་ལས་སྦག་འགྱོ་འོང་གམ། མེ་སྟེགས་འགུ་བཞག་ནི་དོན་ལས་མི་སྦག་ཡ།། ༢༢ ག་ཅིསམ་ཟེརན་མངོན་གསལ་ལུ་མ་སྟོན་པར་ག་ཅིས་ཡང་སྦ་བཞག་ས་མེད། ཡང་ཅིན་མངོན་གསུམ་ལུ་མ་འབྱུང་པར་ག་ཅིས་ཡང་གསང་བཞག་ས་མེད། དེ་ཚུ་མེའི་མདངས་ནང་འབྱུང་དགོ།། ༢༣ མི་ག་ལུ་ཉན་ནི་རྣམ་ཅོག་ཡོད་མི་དེ། ཁོབ་རང་ཉན་བཅུག་ཟེར་གསུངས་ནུག།། ༢༤ ཁོ་གྱིས་ཁོང་ལུ། ཁྱེད་ག་ཅིས་ཉན་ཡོདཔ་དི་སེམས་ཁར་བཞག། ཁྱེད་ཀྱིས་ཚད་གཅིག་ལས་མ་འཇལ་བ་ཅིན1 ཁྱོད་ལུ་ཡང་ཚད་གཅིག་ལས་མི་འཇལ། ཁྱེད་རྣཝ་གོ་མི་ལུ་མང་སུ་འབྱིན་འོང་།། ༢༥ ག་ཅིསམ་ཟེརན་ཁོ་ཡོད་མི་དེ་ལུ་ཧེང་བཀལ་ཐོབ་འོང་། ཁོ་མེད་མི་དེ་ལུ་ཁོའི་ནང་ག་ཅིས་ཡོདཔ་དེ་ཡང་འཕྱོག་སྦག་འགྱོ་འོང་ཟེར་གསུངས་ནུག།།
སོན་སྐྱེས་བའི་ད་པེ་ཏམ།
༢༦ ཁོ་གྱིས་དཀོན་མཆོག་གིས་རྒྱལ་སྲིད་དེ། མི་གཅིག་གིས་ས་ཁར་སོན་གཏོར་གཏོརཝ་བཟུམ་ཅིས་དང་འདྲ།། ༢༧ མི་དེ་ཉལ་ནུབ་མོ་ཉལ། ཉི་མ་ལོངས་རུང་། ཉིན་མཚན་མེད་པར་སོན་དི་སྐྱེས་ཞིནམ་ལས་ག་དེ་སྦེ་སྦོམ་རུང་ཁོ་གྱིས་མི་ཤེས།། ༢༨ ས་གཞི་དེ་གྱིས་རང་བཞིན་གྱིས་འབྲས་བུ་སྨིན་དི། ཧེ་མ་ལྕུག་འགུ་བཏགས། དེ་ལས་ཧིང་འགུ། འདི་ཤུལ་ལས་ཧིང་འགུ་ནང་ལས་འབྱུ་གང་འོང་།། ༢༩ འབྲས་བུ་སྨིན་པའི་བསྒང་ལས། སྟོན་ཐོག་བརྔ་རན་ནུག་ཟེར་དེ་ཕྲལ་ལས་ཁོ་གྱིས་ཟེརཝ་བཙུགས་བརྔ་འོང་ཟེར་གསུངས་ནུག།། ༣༠ ཁོ་གྱིས་ང་བཅས་རའི་དཀོན་མཆོག་གིས་རྒྱལ་སྲིད་དི། ག་ཅིས་ལུ་ཆ་བཞག་ནི་འབད་བ་ཅིན། ༣༡ དཔེར་ན་པེ་ཀར་སོན་གཅིག་ས་ཁར་བཏབ་དི་ས་གཞིའི་སོན་གེ་ར་ལས་ཆུང་འབད་རུང་། ༣༢ སྐྱེས་དི་འགྱོ་བའི་བསྒང་ལས། ཧོན་ཚོད་གེ་ར་ལས་སྦོམ་འདི་ཤིང་ལུ་འགྱུརཝ་ཨིན། དེ་ལས་གནམ་མཁའི་བྱ་ཚུ་འོངས་དི། གཞལ་ལག་འགུ་བྱ་ཚང་བཇོ་སྟི་སྡོད་འོང་ཟེར་གསུངས་ནུག།། ༣༣ འདི་བཟུམ་དཔྱེ་གཏམ་ལེ་ཤ་ཁོ་གྱིས་ཁོང་ཚུ་ཧ་གོ་ནིའི་ཐབས་ལུ་ཆོས་ཚུ་གསུངས་ནུག།། ༣༤ དཔྱེ་གཏམ་མེད་པ་ག་ཅིས་ཡང་མ་གསུངས་རུང་། ཁོང་རང་རྐྱངམ་གཅིག་བཞུགསཔ་ད་ལུ་ཁོའི་སློབ་མ་ཚུ་ལུ་བཤད་གནང་ནུག།།
རྒྱ་མཚོ་ཞི་བར་འཇོམས་གནངམ།
༣༥ དེ་ཚེས་ཉིམ་ཕྱི་རུ་གནམ་སྲོབ་ད་ལུ། ང་བཅས་ར་རྒྱ་མཚོ་ཕར་ཁ་འགྱོ་གེ་ཟེར་ཡེ་ཤུ་གྱིས་སློབ་མ་ཚུ་ལུ་བཀའ་གནང་ནུག།། ༣༦ མི་སྤུངས་ཡོད་མི་ཚུ་ལོག་གཏང་ཞིནམ་ད། ཁོང་ཚུ་གྱིས་ཁོ་གྲུའི་ནང་གདེན་དྲན་ཞུ་ནུག། ཁོང་མཉམ་གྲུ་ཆུང་ཀུ་གཞན་ཚུ་ཡང་ཡོདཔ་ཨིན་པས།། ༣༧ རླུང་ཚུབ་སྦོམ་ལངས་ཞིནམ་ལས། གྲུ་ནང་ཆུ་གང་ནི་བཟུམ་རྦ་ཆབས་འཁོལ་ནུག།། ༣༨ ཁོ་གྲུའི་མཟུག་ལུ་སྐུ་ཧང་བཙུགས་ཏི་མནལ་གཟིམ་བཞུགས་ཡོདཔ་མས། སློབ་མ་ཚུ་གྱིས་མནལ་གཀྲོགས་དི་ཁོ་ལུ། སློབ་དཔོན་ལགས། སྐྱབས་མཛད་གནང་ང་བཅས་ཤི་ནི་ཨིན་པས་ཟེར་ཞུཝ་ད།། ༣༩ མནལ་ཚོར་དི་ཡར་བཞེངས་ཞིནམ་ལས་རླུང་ལུ་འཚོགས་བརྡ་གནང་སྟི། རྒྱ་མཚོ་དེ་ཞི་བདེ་བར་འགྱུར་ཅིག་ཟེར་བཀའ་གནངམ་ཅིས་རླང་ཚུབ་བཀག་དི་ཞི་བར་འཇོམས་སོ་ནུག།། ༤༠ འདི་འབདཝ་ད་ཡེ་ཤུ་གྱིས་ཁོང་སློབ་མ་ཚུ་ལུ། ཁྱེད་ག་ཅིས་ལུ་འདྲོག་པ། ཁྱེད་ལུ་ག་དེ་སྦེ་དད་པ་མེདཔ་སྨོ་ཟེར་གསུངས་ནུག། ༤༡ ཁོང་ཚུ་ག་ཅིས་དེ་འདྲོག་སྟི་གཅིག་གིས་གཅིག་ལུ། འདི་ག་ཨིན་ན། རླུང་དང་རྒྱ་མཚོ་གྱིས་ཡང་ཁོའི་བཀའ་ལུ་ཉན་པས་ཟེར་སླབས་ནུག།།
༥ ལིའུ་ལྔ་པ།
མཆོལ་ལོང་དྲག་གནངམ།
༄༅།། ཁོང་ཚུ་རྒྱ་མཚོ་ཕར་ཁ་ལུ་ལུངམ་ཕྱོགས་གིད་ད་རེན་ཟེར་ས་ལུ་ཕེབས་ནུག།། ༢ ཡེ་ཤུ་གྲུ་ནང་ལས་ཕྱི་མཐོན་འབྱོནམ་ད་ལུ། དེ་ཕྲལ་ལས་གདོན་གས་འཛུལ་བའི་མི་གཅིག་དར་ཁྲོད་ལས་ཁོ་དང་མཇལ་ནུག།། ༣ ཁོ་དུར་ཁྲོད་ལུ་སྡོད་ནི་དེ་གྱིས། ག་གིས་ཡང་ལྕགས་ཐགས་ཀྱིས་མི་དེ་བསྡུམ་མ་ཚུགས་པར་ཡོདཔ་ཨིན་པས།། ༤ ག་ཅིསམ་ཟེརན་ཚར་ལེ་ཤ་ཅིས་ར་རྐངཔ་དང་ལགཔ་འགུ་ལྕགས་བཀལ་རུང་ལྕགས་ཐགས་ཚུ་བཏོགས་གཏང་དི། ག་གིས་ཡང་ཁོ་བཧུལ་མ་ཚུགས་པར་ཡོདཔ་ཨིན་པས།། ༥ ཉིམ་ནུམ་མེད་པར་དུར་ཁྲོད་དང་རི་ཁར་ལུ་སྐད་བརྐྱབས་ཞིནམ་ད། ཁོ་གྱིས་ཁོ་རང་འགུ་རྡོ་གྱིས་མ་བཏོན་དི་ཡོདཔ་མས།། ༦ ཁོ་གྱིས་ཐག་རིང་སར་ལས་ཡེ་ཤུ་མཇལཝ་ཅིས། རྒྱུགས་འོངས་ཞིནམ་ད་ཁོ་ལུ་ཕྱག་འཚལ་ཞིནམ་ལས།། ༧ སྐད་སྦོམ་བརྐྱབས་ཏེ། ཡེ་ཤུ་། ཁྱོད་བླ་ན་མེད་པའི་དཀོན་མཆོག་གིས་སྲས། ང་ཁྱོད་དང་མཉམ་ག་ཅིས་འབད་ནི་ཡོདཔ། ང་གིས་ཁྱོད་ལུ་དཀོན་མཆོག་མནའ་འབོཔ་ཨིན། ང་ལུ་ཁྱོད་ཀྱིས་ཚར་མ་གཅད་ཟེར་ཞུ་ནུག།། ༨ ག་ཅིསམ་ཟེརན་ཡེ་ཤུ་གྱིས། གདོན་བགེགས་ཁྱོད། མི་དིའི་ནང་ལས་ཕྱི་མཐོན་ཤོག་ཟེར་བཀའ་གནང་གནངམ་ཨིན་པས།། ༩ དེ་ལས་ཁོ་ལུ། ཁྱོད་མིང་ག་ཅིས་སླབས་སྨོ་ཟེར་འདྲི་བ་གནངམ་ད་ལུ། ཁོ་གྱིས་ང་བཅས་ལེ་ཤ་ཡོདཔ་ལས་ངི་མིང་དམག་དཔུང་ཨ་ན་ཟེར་ཞུ་ནུག།། ༡༠ འདི་མ་ཚད་ལུངམ་ཕྱོགས་དེ་ཁར་ལས་ཁོ་ཕྱི་བཏོན་མ་གཏང་ཟེར་ཁོ་གྱིས་ཡེ་ཤུ་ལུ་ག་ཅིས་དེ་གསོལཝ་བཏབ་ནུག།། ༡༡ ས་ཆ་དེའི་རི་སྦོ་ལོག་ཁར་ཕགཔ་ལེ་ཤ་གསོ་སྐྱོངས་འབད་ཡོདཔ་ཨིན་པས།། ༡༢ གདོན་ཚུ་ག་ར་གྱིས་ང་བཅས་ཕགཔ་ཚུའི་ནང་ན་འཛུལ་ནེ་སྦེ་གཏང་གནང་ཟེར་ཁོ་ལུ་གསོལཝ་བཏབ་ད་ལུ།། ༡༣ དེ་ཕྲལ་ལས་ཡེ་ཤུ་གྱིས་གནང་བ་གནང་པའི་ཚེས། གདོན་ཚུ་ག་ར་ཕྱི་འཐོན་དི། ཕགཔ་གྱིས་ནང་ན་འཛུལ་ཞིནམ་ད། ཧེ་མ་ལས་ཕགཔ་སྟོང་ཕྲག་གཉིས་དེ་ཅིས་ཡོད་པའི་རུ་ཁག་ཚུ་གྱེན་གཟར་དྲགས་འགུ་ལས་མར་བལྟ་ཤུགས་ཅན་རྒྱུགས་དི་རྒྱ་མཚོ་ནང་ལྷུངས་དི་ཤི་སོ་ནུག།། ༡༤ ཕག་རྫིབ་ཚུ་འབྱོག་དི་གྲོང་འཁྱེར་ནང་སོངས་ཞིནམ་ད་གནས་ཚུལ་ཚུ་བཤདཔ་ད་ལུ། ག་ཅིས་འབྱུང་འབྱུངམ་ཨིན་མི་ཚུ་བལྟ་བར་འོངས་ནུག།། ༡༥ ཡེ་ཤུའི་སྐུ་མདུན་ལུ་ཁོང་མི་ཚུ་ལྷོད་ཞིནམ་ལས། གདོན་འཛུལ་བའི་དམག་དཔུང་མི་དེ། བགོ་ལ་གྱོན། དྲན་པ་གསལ་ཏོག་ཏོ་སྦེ་སྡོད་ཡོདཔ་མཐོང་དི་ཁོང་ཚུ་འདྲོག་ནུག།། ༡༦ མཛད་པ་གེ་ར་མཐོང་མི་ཚུ་གྱིས་ཁོང་ལུ་གདོན་འཛུལ་བའི་མི་དེ་དང་ཕགཔ་ཚུ་ག་དེ་སྦེ་འབྱུང་ཨོདཔ་སྐོར་ལས་བཤད་ནུག། ༡༧ ཁོང་ཚུ་གྱིས་ཁོ་ལུ་ལུངམ་ཕྱོགས་འདི་ནང་མ་བཞུགས་པར་འབྱོན་སོ་ཟེར་ཞུ་བར་འབད་ནུག།། ༡༨ ཡེ་ཤུ་འབྱོན་ནི་སྦེ་གྲུའི་ནང་ལུ་འཛུལཝ་ད་ལུ། གདོན་འཛུལ་དི་བྲག་ཡོད་པའི་མི་དེ་གྱིས་ཁོ་མཉམ་འགྱོ་ནི་སྦེ་གསོལཝ་བཏབ་རུང་།། ༡༩ ཡེ་ཤུ་གྱིས་མ་གསན་པར་ཁོ་ལུ། ཁྱོད་རའི་ལྷོ་ཚང་ཚུའི་ཁྱིམ་ནང་སོང་ཞིནམ་ད་ཁོང་ལུ། གཙོ་བོ་དཀོན་མཆོག་གིས་ཁྱོད་ལུ་ག་ཅིས་མཛད་ཡོདཔ་དང་། སྙིང་རྗེ་ག་དེ་སྦེ་མཛད་ཡོདཔ་སྐོར་ལས་ཁོང་ལུ་བཤད་འབྱིན་ཟེར་བཀའ་གནང་ནུག།། ༢༠ མི་དེ་སོངས་ཞིནམ་ད་དེ་ཀ་པོ་ལཱེས་ཡུལ་ལྗོངས་ཚུ་ནང་ཡེ་ཤུ་གྱིས་ཁོ་ལུ་མཛད་ཡོདཔ་ཚུ་བཤདཔ་ལས་མི་གེ་ར་ཡ་མཚན་ཆེ་ནུག།།
བུམོ་གཅིག་འཆི་བའི་སྲོག་ལས་ལྷོང་གནངམ་དང་ཨམ་སྲུ་གཅིག་ནད་ཞི་ལས་འགྲོལ་གནངམ།
༢༡ ཡེ་ཤུ་གྲུའི་ནང་ཕར་ཁ་འབྱོནམ་ད་ལུ། མི་ཚོགས་ལེ་ཤ་ཁོ་འབྱོན་སར་སྤུངས་འོངས་ནུག། དེ་ལས་ཁོ་རྒྱ་མཚོ་མཐའ་མར་བཞུགས་ཡོདཔ་ཨིན་པས།། ༢༢ དེ་བསྒང་འདུ་ཁང་གིས་དབུ་འཛིན་ཇའི་རཱས་ཟེར་མི་དེ་འོངས་ཞིནམ་ལས། ཁོ་མཇལཝ་ཅིས་ཞབས་རྩ་བར་ཕྱག་འཚལ་ཞིནམ་ད་ཁོ་ལུ། ༢༣ ངི་བུམོ་ཤི་ནི་འགུ་ཐུགས་ཡོད། ང་གྱིས་གསོལཝ་བཏབ་ཨིན། མོ་གསོནཔོ་སྦེ་སྡོད་ནིའི་ཐབས་ལུ། འབྱོན་ཞིནམ་ལས་མོའི་མགུ་ཏོ་འགུ་ཕྱག་དབང་གནང་བཀའ་དྲིན་སྐྱང་ཟེར་ཞུ་ནུག།། ༢༤ དེ་ལས་ཡེ་ཤུ་ཁོ་མཉམ་འབྱོནམ་ད། མི་ཚོགས་སྦོམ་ཁོའི་རྟིང་ཤུལ་འོངས་ནུག།། ༢༥ གཟུགས་ཁར་ལས་ཁྲག་འཛག་སྟི་ལོ་བཅུ་གཉིས་སོང་བའི་ཨམ་སྲུ་གཅིག། ༢༦ དྲུང་ཚོ་དང་སྨན་པ་མང་རབ་ལུ་བསྟན་རུང་མ་ཕན་པར་སྐྱིད་བསྡུག་ལེ་ཤ་སྲིད་ནུག། མོའི་རྒྱུ་ནོར་ག་ར་བཆག་རུང་མ་ཕན་པར་ཧེང་བཀལ་སྡུག་བསྔལ་མྱོངས་དི་ཡོདཔ་ཨིན་པས།། ༢༧ མོ་གྱིས་ཡེ་ཤུ་སྐོར་ལས་རྣཝ་གོ་ཞིནམ་ལས། མི་ཚོགས་ཀྱིས་སྦུག་ནང་ལས་ཁོའི་སྐུ་རྒྱབ་ལུ་འོངས་ཏེ། ཁོའི་ན་བཟའ་འགུ་མོ་གྱིས་ལགཔ་བསྡོ་ནུག།། ༢༨ ག་ཅིསམ་ཟེརན་མོའི་མནོ་བསམ་ལུ་ང་གིས་ཁོའི་ན་བཟའ་འགུ་བསྡོ་བ་ཅིན་ངི་ནད་ཞི་ཚུ་དྲག་འོང་ཟེར་མནོཝ་ཅིས།། ༢༩ དེ་ཕྲལ་ལས་མོའི་གཟུགས་ཁར་ལས་ཁྲག་ཆད་དི། མོ་རའི་ནད་ཞི་ལས་དྲག་ཡོདཔ་མོ་གྱིས་ཤེས་ནུག།། ༣༠ ཡེ་ཤུ་དེ་ཕྲལ་ལས་ཁོ་རའི་ནང་ན་ལས་ནུས་པ་ཕྱི་མཐོནམ་མཁྱེན་ཞིནམ་ལས། མི་ཚོགས་ལུ་ཞལ་བསྒྱིར་དི་ངི་བགོ་ལ་འགུ་ག་གིས་བསྡོ་ཡི་ཟེར་གསུངསམ་ད་ལུ།། ༣༡ ཁོའི་སློབ་མ་ཚུ་གྱིས་ཁོ་ལུ། ཁྱོད་རའི་གཟིགས་སར་ལུ་མི་ཚོགས་ཁྱོད་སྤུར་ཡོདཔ་ཞིན་དུ། ང་ལུ་ག་གིས་བསྡོ་ཡི་ཟེར་དེ་སྦེ་གསུངས་ནི་ཨིན་ན་ཟེར་ཞུཝ་ད།། ༣༢ ཁོ་ལུ་དེ་སྦེ་ལགཔ་བརྡོ་མི་ཨམ་སྲུ་དེ་ག་སྟི་ཡོདཔ་ཨིནམ་གཟིགས་ནུག། ༣༣ ཨམ་སྲུ་དེ་གྱིས་མོ་རང་ལུ་ག་ཅིས་འབྱུང་ཡོདཔ་ཚུ་ཤེས་ཡོདཔ་ལས། འདྲོག་པའི་རྐྱེན་གྱིས་ཁོའི་སྐུ་མདུན་ལུ་འོངས་ཏེ་ཁོ་ལུ་ཕྱག་འཚལ་ཞིནམ་ད། ག་ར་ཐྲངས་དི་ཁོ་ལུ་ཞུ་ནུག།། ༣༤ ཡེ་ཤུ་གྱིས་མོ་ལུ། བུ་མོ། ཁྱོད་རའི་དད་པ་གྱིས་ཁྱོད་དྲག་སོ་ཡི། ཞི་བདེ་བར་འགྱུར་ཞིནམ་ལས་སོང་། ཁྱོད་རའི་ནད་ཞི་ལས་འགྲོལ་བར་འགྱུར་ཅིག་གསུངས་ནུག།། ༣༥ ཁོ་གྱིས་དེ་སྦེ་གསུངས་བའི་བར་ནང་། འདུ་ཁང་གི་དབུ་འཛིན་ཁྱིམ་ལས་མི་གཅིག་འོངས་ཞིནམ་ལས། ཁྱོད་ཀྱིས་བུམོ་ཤི་སོ་ཡི། འདི་སློབ་དཔོན་སྐུ་འོ་བརྒྱལ་མ་བཅུག་ཟེར་སླབས་ད།། ༣༦ ཡེ་ཤུ་གྱིས་དེ་སྦེ་གསན་ཞིནམ་ད། དབུ་འཛིན་ལུ་མ་འདྲོག་པར་དད་པ་དེ་རང་སྐྱེད་ཟེར་གསུངས་ནུག།། ༣༧ དེ་ལས་པི་ཏྲོ་དང་ཡ་ཀོབ། ཡ་ཀོབ་ཀྱིས་ནུ་གཅུང་ཡོ་ཧ་ནན་ཁོང་གསུམ་ལས་མ་གཏོགས་པར། གཞན་གང་ཡང་ཁོ་མཉམ་འོང་ནི་བཀའ་མ་གནང་པས།། ༣༨ ཁོ་འདུ་ཁང་དབུ་འཛིན་གྱི་ཁྱིམ་ནང་ཕེབས་ད་ལུ། སྐད་སྦོམ་དང་། སྔུམིདང་། མྱ་ངན་འབད་ཡོདཔ་ཚུ་གཟིགས་ནུག།། ༣༩ ཁོ་ནང་ན་འབྱོན་ཞིནམ་ད་ཁོང་ལུ། ཁྱེད་ཚུ་ག་ཅིས་སྦེ་སྔུ་དི་མྱ་ངན་འབད་དགོཔ་སྨོ། བུམོ་འདི་མ་ཤི་བར་ཉལ་ཡོད་ཟེར་དེ་སྦེ་གསུངསམ་ད་ལུ།། ༤༠ ཁོང་ཚུ་གྱིས་ཁོ་ལུ་བགད་བྲོདི་སྣང་མེད་བརྩོངས་ནུག། ཁོ་གྱིས་ཁོང་ཚུ་ཕྱི་བཏོན་གཏང་ཞིནམ་ད། བུམོ་ཆུང་ཀུ་དེའི་ཨཔ་དང་ཨའི། དེ་ལས་ཁོ་རང་མཉམ་ཡོད་མི་ཚུ་འཁྱིད་ཞིནམ་ལས་བུམོ་ཉལ་སར་ལུ་འབྱོན་ནུག།། ༤༡ ཡེ་ཤུ་གྱིས་བུམོ་དེའི་ལགཔ་གཟུང་ཞིནམ་ལས་མོ་ལུ། ཏ་ལཱི་ཐ་ཀུ་མི། རྫོང་ཁའི་སྐད་ལུ། བུམོ་ཆུང་ང་ཁྱོད་ལུ་ལོངས་ཟེར་བཀའ་གནངམ་ཨིན་ཟེར་གསུངསམ་ད་ལུ།། ༤༢ བུམོ་ལོ་བཅུ་གཉིས་ལེན་ཡོདཔ་དེ་གྱིས་ལོངས་ཞིནམ་ལས་ལམ་འགྱོ་ནུག། དེ་སྦེ་མཐོངམ་ཅིས་ཁོང་ཚུ་ག་ཅིས་དེ་ཡ་མཚན་སྦོམ་ཆེ་ནུག།། ༤༣ ཡེ་ཤུ་གྱིས་དེ་སྦེ་ག་གིས་གདོང་ཁར་ཡང་མ་སླབ་ཟེར་བརྡ་བསྐུལ་ཏི། བུམོ་ལུ་བཟའ་ནི་འབྱིན་ཟེར་བཀའ་གནང་ནུག།།
༦ ལིའུ་དྲུག་པ།
ཡེ་ཤུ་གཡལ་མི་སྦེ་མ་བརྩིཝ།
༄༅།། དེ་ཁར་ལས་བཞེངས་ཞིནམ་ད་ཁོ་རའི་ལུངམ་ཕྱོགས་ལུ་འབྱོནམ་ད། ཁོའི་སློབ་མ་ཚུ་ཡང་ཁོའི་རྟིང་ཤུལ་འོངས་ནུག།། ༢ དུས་བཟང་ངལ་གསོ་ཉིམ་ལུ། ཡེ་ཤུ་གྱིས་འདུ་ཁང་ནང་ལུ་ཆོས་བསྟོནམ་ད། ལེ་ཤ་གཅིག་གིས་ཁོའི་ཆོས་ཉན་དི་ཡ་མཚན་ཆེཝ་ལས། འདི་བཟུམ་ཡོན་ཏན་ཁོ་ལུ་ག་སྟི་ལས་འབྱུངམ་ཨིན་ན། ཁོ་ལུ་ཡོད་པའི་རིག་པ་དང་ཁོའི་ཕྱག་ལས་བསྟོན་གནང་མི་རྟགས་མཚན་ཚུ་ག་ལས་ཐོབ་ཨིན་ན་ཟེར་སླབས་ནུག།། ༣ མ་རི་ཡམ་གྱིས་བུ་ཚུ་ཤིང་བཟོཔ་དི། ཡ་ཀོབ་དང་། ཡོ་སེབ་དང་། ཡུ་དཱ་དང་། སི་མོན་ཚུ་གྱིས་ཕོ་སྤུན་མིན་ནམ། ཁོའི་སྲིངམོ་ཚུ་འདི་ཁར་ང་བཅས་མཉམ་ཡོདཔ་མེད་ནམ་ཟེར་སྦབས་སྟི་། ཁོང་གིས་ཁོ་ལུ་དད་པ་ལོག་ནུག།། ༤ འདི་འབདཝ་ད་ཡེ་ཤུ་གྱིས་ཁོང་ལུ། ལུང་སྟོན་པ་ལུ་རང་ཡུལ་དང་། གཉེན་ཉེཝ་དང་། རང་ཁྱིམ་ཚུ་ལས་གུས་ཞབས་མི་ཐོབ་ཟེར་གསུངས་ནུག།། ༥ དེ་ཁར་ནདཔ་རེ་ར་གཉིས་གཉིས་འགུ་ཕྱག་དབང་གནང་དི་ནད་གསོ་མཛད་གནངམ་མ་གཏོགས་པར། གཞན་རྟགས་མཚན་ཚུ་ག་ཅིས་ཡང་བསྟོན་མ་གནང་པས།། ༦ ཁོང་ཚུ་གྱིས་དད་པ་མེདཔ་མཁྱེན་ཞིནམ་ལས་ཁོ་ཡང་ཡ་མཚན་ཆེ་ནུག། དེ་ལས་མཐའ་སྐོར་གྱིས་གྲོང་ཡུལ་ཚུ་ནང་ལུ་ཆོས་བསྟོན་པར་འབྱོན་ནུག།།
ཁོང་བཙུ་གཉིསཔ་དེ་ཆོས་བཤད་སྤེལ་བར་གཏང་ཡོདཔ།
༧ ཁོ་གྱིས་ཁོང་བཅུ་གཉིསཔ་དེ་འབོ་ཞིནམ་ད། ཁོང་གཉིམ་གཉིས་སྦེ་གཏང་དི་ཁོང་གིས་གདོན་བགེགས་ཚུ་བཏུལ་ནིའི་མཐུ་སྟོབས་ཚུ་གནང་ནུཀ།། ༨ ཁོང་ཚུ་ལུ། ལམ་གྱིས་དོན་ལུ་ལག་འཁརཝ་གཅིག་མ་གཏོག། གཞན་བཟའ་ནི་ལྟོ། ཕད་ཅུང་། དངུལ་ཁུག་ནང་ལུ་གཏི་རུ་ཚུ་གང་ཡང་སྦག་ནི་མེད་།། ༩ ཀྲདཔ་ཀྲེམ་བཙུགས་དི། བགོ་ལ་གཉིས་བརྩེགས་མ་གྱོན་ཟེར་བཀའ་གནང་ནུག།། ༡༠ ད་རུང་ཁོང་ལུ་ཁོ་གྱིས་ག་སྟི་ཨིན་རུང་ཁྱིམ་གཅེག་ནང་འཛུལཝ་ད་ལུ། ས་གནས་དེ་ཁར་ལས་མ་འཐོན་བར་དུ་ཁྱིམ་དེ་ཁར་སྡོད།། ༡༡ ཡུལ་མཚན་དེ་ནང་ག་གིས་ཁྱེད་ལུ་གདོང་ལེན་མ་འབད་མི། ཁྱེད་ཆུའི་གཏམ་ལུ་མ་ཉན་མི་ལུ། དེ་ཁར་ལས་འགྱོཝ་ད། ཁོང་ཚུའི་བྱ་སྤྱོད་བཞག་ནི་དོན་ལུ། ཁྱེད་རའི་རྐངམ་གྱིས་ཐལཝ་ཚུ་བཅུག་དི་བཀོག།། ང་གིས་ཁྱེད་ལུ་བདེན་པ་སྦེ་སླབས་ཨིན། ཁྲིམས་དཔྱད་བསྒང་ལུ་གྲོང་ཁྱེར་སོ་དོམ་དང་གོ་མོར་ལས་ལྷག་པའི་སྔུག་བསྔལ་འབྱུང་འོང་ཟེར་བཀའ་གནང་ནག།། ༡༢ དེ་ལས་ཁོང་ཚུ་སོངས་ཞིནམ་ད་མི་ཚུ་སྡིག་བཤགས་ཕུལ་ནིའི་ཆོས་ཚུ་བཤད་ནག།། ༡༣ ཁོང་ཚུ་གྱིས་དེ་ལས་གདོན་ཚུ་ལེ་ཤ་ར་བཏུལ། ནདཔ་ཚུ་ལས་ལེ་ཤ་ཧུམ་དབུར་བརྐྱབས་ཏེ་གསོ་ནུག།།
ཁྲུས་གསོལ་པ་ཡོ་ཧ་ནན་གྱིས་དབུ་གཅད་ཡོདཔ།
༡༤ དེ་བསྒང་རྒྱལ་པོ་ཧེ་རོ་དེ་ཀྱིས་ཡེ་ཤུའི་སྐད་གྲས་རྣཝ་གོ་ཡོདཔ་ལས། ཁོ་གྱིས་ཁྲུས་གསོལ་པ་ཡོ་ཧ་ནན་བཤགས་ཞིནམ་ལས་ལོག་དི་སྐུ་གསོན་པོ་ལོངས་ལོངམ་འོང་ནི་ཨིན་པས། འདི་འབདཝ་ལས་རྟགས་མཚན་ཚུ་སྟོན་དོ་ཡོདཔ་ཨིན་པས་ཟེར་ནུག།། ༡༥ ཁོབ་ལ་ལུ་གཅིག་གིས་ཨི་ལི་ཇ་ཨིན་པས་ཟེར་ནུག། ལ་ལུ་གཅིག་གིས་ཧེ་མའི་ལུང་སྟོན་པ་ཚུ་ལས་ལུང་སྟོན་པ་གཅིག་འོང་ནི་ཨིན་པས་ཟེར་སླབས་ནུག།། ༡༦ འདི་ལབདཝ་ད་ཧེ་རོ་དེ་ཀྱིས་དེ་སྦེ་གོ་ཞིནམ་ད། ང་གིས་དབུ་གཅད་བཀོག་མི་ཡོ་ཧ་ནན་དི་གསོན་པོ་སྦེ་བཞེངས་ཡོདཔ་ཨིན་པས་ཟེར་སླབས་ནུག།། ༡༧ ག་ཅིསམ་ཟེརན་ཧེ་རོ་དེ་ཁོ་རང་གིས་མི་གཏང་སྟི་ཡོ་ཧ་ནན་འཛིན་བཟུང་འབད་ཞིནམ་ལས་བཙོན་ལུ་བཙུགས་བཙུགཔ་ཨིན་པས། ག་དེ་སྦེ་ཟེརན་ཧེ་རོ་དེའི་ནུ་གཅུང་ཕི་ལིབ་ཀྱིས་ཨམ་སྲུ་ཧེ་རོ་ད་ཡ་ཟེར་བའི་ཨམ་སྲུ་དེ་དང་མཉམ་ཁོ་གྱིས་གཉེན་བརྐྱབས་འབདཝ་ལས་ཨིན་པས།། ༡༨ ཡོ་ཏ་ནན་གྱིས་ཧེ་རོ་དེ་ལུ། ཁྱོད་ཀྱིས་ཁྱོད་རའི་ནུ་གཅུང་གྱིས་ཨམ་སྲུ་དང་གཉེན་བརྐྱབ་མི་རུང་ཟེར་གསུངས་ཡོདཔ་ཨིན་པས།། ༡༩ དེ་སྦེ་ཧྭེ་རོ་དེ་ཡ་དང་མཉམ་འཐབ་འཛིང་འབདཝ་ལས་བར་ནང་འཁོན་བཞུགས་དི་ཁོ་གསད་ནི་འབད་རུང་མོ་གྱིས་མ་ཚུགས་པས།། ༢༠ ག་དེ་སྦེ་ཟེར་བ་ཅིན། ཧེ་རོ་དེ་གྱིས་ཡོ་ཧ་ནན་དི་མི་ཆོས་ཅན་གཅིག་དང་སྐྱེས་བུ་དམ་པ་ཨིནམ་ཤེས་ཏེ། ཁོ་ལུ་འོག་སྟི་སྲོག་སྐྱབས་འབད་ཡོདཔ་ཨིན་པས། ཁོའི་ཆོས་ཉནམ་ད་ལུ་སེམས་ཚབ་ཚུབ་འབད་རུང་ཡིད་རངམ་སྦེ་ཉནམ་ཨིན་པས།། ༢༡ ཧེ་རོ་དེའི་སྐྱེས་བའི་ཉིམ་ལུ། གཱ་ལི་ལི་གྱིས་མི་སྦོམ་ཚུ་དང་། དཔོན་ཁག་དང་། དམག་དཔོན་ཚུ་གེ་ར་སྐུ་མགྲོན་སྦེ་ཡོད་པའི་སྐབས་ལུ།། ༢༢ ཧེ་རོད་ཡའི་བུམོ་དེ་ནང་ན་འོངས་ཞིནམ་ལས། ཞབས་བྲོ་བརྐྱབ་ལྟི་འབདཝ་ལས། ཧེ་རོ་དེ་དང་སྐུ་མགྲོན་ཚུ་ཡིད་རངས་དི་རྒྱལ་པོ་དེ་གྱིས་ཁོ་རའི་བུམོ་དེ་ལུ། ཁྱོད་ག་ཅིས་དགོ་མི་དེ་སླབས་ང་གིས་འབྱིན་འོང་།། ༢༣ ངི་རྒྱལ་སྲིད་ཕྱེད་ཀ་གཅིག་དགོ་རུང་ཡང་འབྱིན་ནི་ཨིན་ཟེར་མནའ་འབོ་ནུག།། ༢༤ བུམོ་དེ་ཕྱི་འཐོན་སོངས་ཞིནམ་ལས་མོ་རའི་ཨའི་ལུ། ང་གིས་ག་ཅིས་གནང་ཟེར་ཞུ་དྲག་གམ་ཟེར་དྲིཝ་ད་ལུ། ཨའི་གྱིས་ཁྲུལ་གསོལ་པ་ཡོ་ཧ་ནན་གྱིས་མགུ་ཏོ་གནང་ཟེར་བསླབ་བྱ་སྟོན་ནུག།། ༢༥ མོ་གྱིས་དེ་ཕྲལ་ལས་རྒྱལཔོ་གྱིས་སྐུ་མདུན་ལུ་སོངས་ཞིནམ་ད། ད་ལྟོ་རང་ང་ལུ་ཁྲུས་གསོལ་པ་ཡོ་ཧ་ནན་གྱིས་མགུ་ཏོ་དཔལ་ལྡེར་ནང་ལུ་བཙུགས་ཏི་གནང་ཟེར་ཞུཝ་ད།། ༢༦ སྐུ་འགྲོན་ཚུ་གྱིས་གདོང་ཁར་མནའ་འབོབ་ལས་། མོ་གྱིས་ཞུ་འདོད་བཟུམ་རང་རྒྱལ་པོག་ཅིས་དེ་མཚེར་རུང་།། ༢༧ དེ་ཕྲལ་ལས་ཁྲིམས་སྲུང་པ་གཅིག་གཏང་ཞིནམ་ལས། ཁོའི་མགུ་ཏོ་སྦག་ཤོག་ཟེར་བཀའ་གནང་སྟེ། ཁོ་སོངས་ཞིནམ་ད་བཙོན་ཁང་ནང་ཡོ་ཧ་ནན་གྱིས་དབུ་གཅད་ཞིནམ་ལས།། ༢༨ དཔལ་ལྡེར་ནང་སྦག་འོངས་སྟི་བུམོ་དེ་ལུ་སྤྲོད་པའི་སྐབས། མོ་གྱིས་མོ་རའི་ཨའི་ལུ་སྤྲོད་ནུག།། ༢༩ ཡོ་ཧ་ནན་གྱིས་སློབ་མ་ཚུ་གྱིས་རྣཝ་གོ་དི་ཁོང་ཚུ་འོངས་ཞིནམ་ད། སྐུ་ཕུངམ་གདེན་འདྲེན་ཞུ་ཞིནམ་ལས་སྤུར་ཁང་ནང་ལུ་བཙུགས་བཞག་ནུག།།
མི་སྟོང་ཕྲག་ལྔ་ལུ་བཞེས་སྒོ་གནང་ཡོདཔ།
༣༠ སྐུ་ཚབ་ཚུ་ཡེ་ཤུའི་སྐུ་མདུན་ལུ་འཛོམས་དི། ཁོང་གིས་ག་ཅིས་འབད་ཡོདཔ། ག་ཅིས་བསྟོན་ཡོདཔ་ཚུ་གེ་ར་ཁོ་ལུ་ཞུ་ནུག།། ༣༡ མི་ལེ་ཤ་འོངས་མི་དང་འགྱོ་མི་ཡོདཔ་ལས། ཡེ་ཤུ་གསོལཝ་བཞེས་མ་ཚུགས་པས། ཁོ་གྱིས་ཁོང་ཚུ་ལུ། ཨ་ཙི་ངལ་གསོ་འབད་ནི་དོན་ལས་བྱེམ་ཐང་གཅིག་ནང་འགྱོ་གེ་ཟེར་གསུངས་ནུག།། ༣༢ དེ་ལས་ཁོང་ཚུ་གྲུའི་ནང་འཛུལ་དི་བྱེམ་ཐང་ནང་ལུ་ཕེབས་ནུག།། ༣༣ མི་མང་ཤོས་ཀྱིས་ཁོང་ཚུ་འབྱོནམ་མཐོང་སྟི་ཡེ་ཤུ་མངོ་ཤེསཔ་ལས། གྲོང་ཁྱེར་ནང་ལས་རྐང་ཐང་སྦེ་ཁོ་བཞུགས་སར་བརྒྱུགས་འོངས་ཞིནམ་ད་ཁོའི་ཧེ་མ་ཁོང་ཚུ་ལྷོད་ནུག།། ༣༤ ཡེ་ཤུ་གྲུའི་ནང་ལས་ཕྱི་འཐོནམ་ད། མི་ཚོགས་སྦོམ་ལུག་རྗིབ་མེད་པའི་ལུག་བཟུམ་ཡོདཔ་ལས་ག་ཅིས་དེ་སྷིང་རྗེ་མཛད་དི། ཁོང་ཚུ་ལུ་ཆོས་ལེ་ཤ་བསྟོན་གནང་ནུག།། ༣༥ གནམ་ཕྱི་རུ་འགྱོཝ་ད་ཁོའི་སློབ་མ་ཚུ་འོངས་ཞིནམ་ད་ཁོ་ལུ། ས་ཆ་འདི་བྱེམ་ཐང་ཨིན་པས། གནམ་ཡང་སྲོ་ཡི།། ༣༦ མི་ཚུ་ག་ར་བཟའ་མཐུང་རེ་ཉོ་བར་མཐའ་སྐོར་ཡོད་པའི་གྲོང་གསེབ་ཚུ་ནང་གཏང་གནང་། ག་ཅིསམ་ཟེར་ཁོང་ལུ་ག་ཅིས་ཡང་བཟའ་ནི་མིན་འདུག་ཟེར་ཞུཝ་ད་ལུ།། ༣༧ ཡེ་ཤུ་གྱིས་ཁོང་ཚུའི་ལན་ལུ། ཁོང་ལུ་བཟའ་ནི་རེ་ཁྱེད་ཚུ་གྱིས་འབྱིན་ཟེར་གསུངསམ་ད། ཁོང་ཚུ་གྱིས། ང་བཅས་སོངས་ཞིནམ་ད་དི་ནར་བཉིས་བརྒྱ་ཐམས་པའི་ཁུར་ལེབ་ཉོ་ཞིནམ་ལས་ཁོང་ཚུ་བཟའ་བཅུག་ནི་ཨིན་ན་ཟེར་ཞུ་ནུག།། ༣༨ ཁོ་གྱིས་། ཁྱེད་ཚུ་ལུ་ཁུར་ལེབ་ག་དེམ་ཅིས་ཡོདཔ་བལྟ་བར་སོང་ཟེར་གསུངས་དི། ཁོང་གྱིས་ཁུར་ལེབ་ལྔ་དང་ཉ་གཉིས་འདུག་ཟེར་ཞུ་ནུག།། ༣༩ ཁོ་གྱིས་མི་ཚུ་གེ་ར་སྤང་ཧོནམ་འགུ་ཚོག་ཁག་འབད་དི་སྡོད་བཅུག་ཟེར་བཀའ་གནང་ནུག།། ༤༠ ཁོང་ཚུ་བརྒྱ་བརྒྱ་དང་། ལྔ་བཅུ་ལྔ་བཅུའི་གྱལ་རིམ་སྦེ་སྡོད་ནུག།། ༤༡ ཁོ་གྱིས་ཁུར་ལེབ་ལྔ་དང་ཉ་གཉས་ཕྱག་ལུ་པསྣམས་ཞིནམ་ད། ཡར་གནམ་མཁར་ལུ་གཟིགས་ཞིནམ་ད། བྱིན་རླབས་གནང་སྦེ། ཁུར་ལེབ་བཅག་སྟེ་མི་ཚུ་ལུ་བྱིན་ཟེར་སློབ་མ་ཚུ་ལུ་གནང་ནུག། ཉ་གཉིས་ཡང་དེ་སྦེ་གེ་ར་ལུ་བགོ་བཤའ་བརྐྱབས་ནུག།། ༤༢ ཁོང་ག་ར་གྱིས་བཟའ་ཞིནམ་ལས་ཕོཝ་འགྲང་ནུག།། ༤༣ ཚིམ་པའི་ལྷག་ལུས་ཁམ་ཚད་རྩེཝ་བཅུ་བཉིས་དང་། ཉའི་ལྷག་མ་ཚུ་ག་ར་བསྡུ་ནུག།། ༤༤ ཁུར་ལེབ་བཟའ་མི་ཁོང་ཚུ་ཕོ་རྒྱ་རྐྱངམ་ཅིག་སྟོང་ཕྲག་ལྔ་ཡོདཔ་ཨིན་པས།།
ཡེ་ཤུ་རྒྱ་མཚོ་འགུ་ལས་ལམ་འགྱོནམ།
༤༥ ཁོ་གྱིས་ཁོ་རའི་སློབ་མ་ཚུ་ལུ། ང་གིས་མི་ཚོགས་ལོག་གཏང་བའི་བར་ནང་། ཁྱེད་ཚུ་གྲུའི་ནང་འཛུལ་ཞིནམ་ད། རྒྱ་མཚོ་ཕར་ཁར་བེད་ཅ་ཡི་ད་ལུ་སོང་ཟེར་བཀའ་གནང་དི་གཏང་ནུག།། ༤༦ མི་ཚོགས་ཚུ་ཁོ་གྱིས་ལོག་གཏང་དི། ཁོ་རང་རི་ཁྲོད་གཅེག་ནང་ཐུགས་དམ་གནང་བར་འབྱོན་ནུག།། ༤༧ གནམ་ཕྱི་རུ་འགྱོཝ་ད་གྲུ་རྒྱ་མཚོ་སྦུག་ནང་ལྷོད་ནུག། ཁོ་རང་རྐྱངམ་གཅིག་ས་སྐམ་སར་བཞུགས་ཡོདཔ་ཨིན་པས།། ༤༨ རླུང་ཚུབ་ལངས་ཞིནམ་ད་གྲུ་གཏང་དི་ཁོང་ཚུ་འུ་སྡུགཔ་གཟིགས་སྟི། ཕྱི་རུ་ནུམ་ཕྱེད་ལུ་ཁོ་གྱིས་རྒྱ་མཚོ་འགུ་ཞབས་ཐང་སྦེ་སློབ་མ་ཚུ་ཡོད་སར་འབྱོནམ་ད་ལུ།། ༤༩ ཁོང་ཚུ་གྱིས་ཡེ་ཤུ་རྒྱ་མཚོ་འགུ་ལས་ཞབས་ཐང་འབྱོནམ་མཐོང་དི། འདྲེ་ཨིན་པས་ཟེར་འདྲོག་དི་སྐད་བརྐྱབན་ནུག།། ༥༠ ཡེ་ཤུ་གྱིས་ཁོང་ལུ་གསུངས་འབྱོན་དི་སེམས་ལྷོད་ལྷོད་སྦེ་སྡོད། ང་ཨིན། མ་འདྲོག་ཟེར་གསུངས་ནུག།། ༥༡ གྲུའི་ནང་ཁོང་ཚུ་ཡོད་སར་ཁོ་ཕེབས་ཞིནམ་ད་རླུང་ཚུབ་ཆད་ཡོདཔ་ལས། ཁོང་ཚུ་ག་ཅིས་དེ་ཡ་མཚན་ཆེ་ནུག།། ༥༢ ག་ཅིསམ་ཟེརན་ཁུར་ལེབ་ཀྱིས་རྟགས་མཚན་མཛད་པ་ལུ་ཁོང་གིས་ཧ་མ་གོ་བར། ཁོང་གིས་དོན་ཧིང་ས་ག་ཀྲ་ཡོདཔ་པས།། ༥༣ ཁོང་ཚུ་ཆུ་མཐའ་མར་ཕེབས་ཞིནམ་ལས། གེ་ནེ་ས་རེད་ཟེར་བའི་ལུངམ་ཕྱོགས་ལུ་འབྱོན་ཏེ།། ༥༤ གྲུའི་ནང་ལས་ཁོང་ཚུ་ཕྱི་མཐོན་འབྱོན་པའི་སྐབས། དེ་ཕྲལ་ལས་མི་ཚུ་གྱིས་ཡེ་ཤུ་ངོ་ཤེས་ཞིནམ་ལས།། ༥༥ ཡུལ་མཚན་དེའི་ཕྱོགས་ལུ་བརྒྱུགས་སོངས་ཞིནམ་ད་ནདཔ་གེ་ར་ཉལ་ཁྲི་དང་དྲག་སྟི་ཁོ་ག་སྟི་བཞུས་སར་སྦག་འོངས་ཏེ།། ༥༦ གཡུལ་མཚན། གྲོང་གསེབ། ལུངམ་ཕྱོགས་ཚུ་ཁོ་འབྱོན་པའི་ས་ཁར་ནདཔ་ཚུ་ཁྲོམ་ལམ་བརྡའ་དི་བཞག་ཡོདཔ་ལས། ན་བཟའ་མཐའམ་འགུ་ལགཔ་བརྡོ་ནིའི་གནང་བ་ཞུ་ཞིནམ་ལས། ཁོའི་སྐུ་གཟུགས་ལུ་རེག་རེ་རེག་ཚད་ག་ར་ཁོང་རའི་ནད་ཞི་ལས་འགྲོལ་སོ་ནུག།།
༧ ལིའུ་བདུན་པ།
བཙོགཔ་ཚུ་ནང་ན་ལས་འབྱུངམ།
༄༅།། ཡེརུ་ཤ་ལེམ་ལས་ཁོང་མཁན་པོ་དང་ཕ་རུ་ཤི་པ་ཚུ་ཡེ་ཤུ་མཇལ་བར་འོངས་ནུག།། ༢ ཁོང་ཚུ་གྱིས་ཁོའི་སློབ་མ་ཚུ་ལགཔ་མ་འཁྱུ་བར་བཞེས་གོ་བཙོག་པ་བཟའཝ་མཐོང་ནུག།། ༣ ག་ཅིསམ་ཟེརན་ཕ་རུ་ཤི་པ་དང་ཡ་ཧུ་དཱ་པ་གེ་ར་གྱིས་ཁོང་རའི་རྒན་ཤོས་ཚུ་གྱིས་ལམ་ལུགས་ཁྲིལདི། ལགཔ་མ་འཁྱུ་བར་ལྟོ་མི་བཟའ་དོ་ཡོདཔ་ཨིན་པས།། ༤ ཁྲོམ་སར་ལས་འོངས་ཞིནམ་ད་གཟུགས་མ་འཁྱུ་བར་ལྟོ་མི་བཟའ། ཕོརཔ་དང་ཀ་ལ་ཟངས་གྱིས་ཅ་ལག་ཆུ་འཁྱུ་དི་ལས་འགལ་ག་ཅིས་ཡང་མ་འབདཝ་ཨིན་པས།། ༥ དེ་ལས་ཕ་རུ་ཤི་པ་དང་མཁན་པོ་ཚུ་གྱིས་ཡེ་ཤུ་ལུ། ཁྱོད་ཀྱིས་སློབ་མ་ཚུ་རྒན་ཤོས་ཚུའི་ལམ་ལུགས་ལུ་མ་གནས་པར། ལགཔ་མ་འཁྱུབར་བཞེས་གོ་ག་ཅིས་སྦེ་བཟའཝ་ཨིན་ན་ཟེར་ཞུཝ་ད་ལུ།། ༦ ཡེ་ཤུ་གྱིས་ཁོང་ལུ། ལུང་སྟོན་པ་ཨ་ཤེ་ཡའི་ཆོས་ལོགཔ་ཚུ་འི་སྐོར་ལས་འབྲིས་པའི་ནང་ལུ། འདི་མི་ཚུ་འི་ཁ་ལས་ང་ལུ་གུས་ཞབས་འབད་རུང་། ཁོང་གྱིས་སེམས་དི་ང་ལས་རྒྱང་ཐག་རིང་པས།། ༧ ང་ལུ་དོན་མེད་ཕྱག་འཚལ་དི། མིའི་ཁྲིམས་ལུགས་དང་བསླབ་བྱ་ཚུ་སྟོན་མས་ཟེར་ནེ་སྦེ་གསུངས་བཞག་ནུག།། ༨ ག་ཅིསམ་ཟེརན་ཁྱེད་ཚུ་དཀོན་མཆོག་གིས་བཀའ་ལུ་མ་གནས་པར། མིའི་ལམ་ལུགས་ལུ་གནས་ཞིནམ་ལས་པོརཔ་དང་ཀ་ལ་འཁྱི་ནི། གཞན་ཡང་ཁྱེད་ཚུ་གྱིས་འབདཝ་མས་ཟེར་གསུངས་ནུག།། ༩ ཡེ་ཤུ་གྱིས་ཁོང་ལུ། ཁྱེད་རའི་ལམ་ལུགས་ལུ་ཆ་བཞག་དི་དཀོན་མཆོག་གིས་བཀའ་ལུ་མ་གནས་མི་དེ་ཨིན།། ༡༠ ག་དེ་སྦེ་ཟེར་བཅིན་མོ་ཤཱ་གྱིས་གསུངས་ནང་། ཁྱེད་རའི་ཨ་པ་དང་ཨའི་ལུ་གུས་ཞབས་འབད། ག་གིས་ཨ་པ་དང་ཨའི་ལུ་སྨད་ཕབས་འབད་བ་ཅིན་ཁོ་ཤི་དགོཔ་ཨིན་ཟེར་དེ་སྦེ་འདུག།། ༡༡ འདི་འབདཝ་ད་ཁྱེད་ཀྱིས་སླབས་མས། ག་དེམ་ཅིས་འབད་མི་གཅིག་གིས་ཁོ་རའི་ཨ་པ་དང་ཨའི་ལུ། ང་གིས་ཁྱེད་ལུ་ཕུལ་ཡོད་པའི་ཞབས་ཏོག་ཀོར་བཱན་རྫོང་ཁའི་སྐད་ལུ་མཆོད་པ་འདི་དཀོན་མཆོག་ལུ་ཕུལཝ་ཨིན་ཟེརཝ་མས། ༡༢ དི་ལས་ཁྱེད་ཀྱིས་ཁོ་ལུ་ཤུལ་ལས་ཨ་པ་དང་ཨའི་ལུ་གུས་ཞབས་མ་འབད་རུང་བཏཱབ་ཟེར་ནི་ཨིན་པས།། ༡༣ ཁྱེད་ཀྱིས་བཟོ་བའི་ལམ་ལུགས་དེ་གྱིས་དཀོན་མཆོག་གིས་བཀའ་ལུ་དོན་མེདཔ་བཟོ་ཡི། འདི་བཟུམ་ཁྱེད་ཀྱིས་ལེ་ཤ་འབད་ཡི་ཟེར་གསུངས་ནུག།། ༡༤ མི་ཚུ་གེ་ར་ཁོ་ཡོད་སར་འབོ་ཞིནམ་ད། ཁོ་གྱིས་ལོང་ལུ། ཁྱེད་ག་ར་གྱིས་ང་ལུ་ཉན་ཞིནམ་ལས་ཧ་གོཝ་ལབད།། ༡༥ ཕྱི་ཁར་ལས་མིའི་ཁོག་པའི་ནང་ན་འཛུལ་ཡོདཔ་དེ་ལུ་བཙོག་པ་སྦེ་མི་རྩིས། འདི་འབདཝ་ད་ཁོའི་ཁོག་པའི་ནང་ན་ལས་ཕྱི་འཐོན་པ་ཅིན་མི་གཅིག་ལུ་བཙོག་པ་འགྱུརཝ་ཨིན།། ༡༦ འདི་ག་ལུ་རྣམ་ཅོག་ཡོད་མི་དེ་ཁོ་རང་ལུ་ཉན་བཅུག་ཟེར་གསུངས་ནུག།། ༡༧ མི་ཚུ་དང་ཁ་བྱལ་ཞིནམ་ད་ཡེ་ཤུ་ཁོ་རའི་གཟིམ་ཅུང་ནང་ཕེབས་ད་ལུ། ཁོའི་སློབ་མ་ཚུ་གྱིས་དཔེ་གཏམ་དེའི་དོན་ད་བཤད་གནང་ཟེར་ཞུཝ་ད།། ༡༨ ཁོང་གིས་ལན་ལུ་ཡེ་ཤུ་གྱིས། ཁྱེད་ཚུ་དེམ་ཅིག་ཡང་ཧ་མ་གོཔ་ཨིན་ན། ཕྱི་ཁར་ལས་མིའི་ཁོག་པའི་ནང་ལུ་འཛུལ་ཡོདཔ་དེ་བཙོག་པ་མ་རྩིཝ་དི།། ༡༩ ཁོའི་སེམས་ནང་ལུ་མ་འཛུལ་བར། ཕོཝ་ནང་ལུ་འཛུལ་དི། ཆབ་གསང་ལུ་འབྱུར་ཞིནམ་ལས་འཐོན་འགྱོཝ་ཨིན།། ༢༠ དེ་ལས་མིའི་ཁོག་པའི་ནང་ལས་ཕྱི་འཐོན་དི་བཙོག་པ་འབྱུར་ཡོདཔ་དེ།། ༢༡ མིའི་སེམས་ནང་ལས། ངན་སེམས། འདོད་ཆགས་ཆེ་ནི། འདོད་ཆགས་ཀྱིས་བཀྲ་མ་ཤིསཔ། མི་གསད་ནི།། ༢༢ ཨཝ་རྐུ་ནི། བརྣབ་སེམས། མི་དགེ་བ། སྒྱུ་བཟོག། འདོད་ཆགས། མིག་ངན་བལྟ་ནི། རྔམ་ཏོག་འགྱུར་ནི། གླེན་པ། ང་རྒྱལ།། ༢༣ ངན་པ་འདི་ཚུ་ག་ར་འཐོན་དི། མི་དིབཙོག་པ་ལུ་འགྱུརཝ་ཨིན་གསུངས་ནུག།།
ཕྱི་པ་ཨམ་སྲུ་གཅིག་གིས་དད་པ་དང་ལྐུག་པ་གཅིག་གསོ་ཡོདཔ།
༢༤ དེ་ཁར་ལས་བཞེངས་ཏེ། ཀྲ་ཡེར་དང་སི་དོན་ཡུལ་ཕྱོགས་ཚུ་ནང་འབྱོན་དི་ཁྱིམ་གཅིག་ནང་ཕེབས་ནུག། མི་གཞན་གྱིས་མ་ཤེསཔ་སྦེ་རྩ་འགེངས་རུང་། ཁོ་ཡིབས་དི་བཞུགས་མ་ཚུགས་པས།། ༢༥ ག་ཅིསམ་ཟེརན་བུམོ་གཅིག་གདོན་འཛུལ་ཡོད་པའི་ཨའི་གཅིག་ཁོའི་སྐད་གྲགས་རྣཝ་གོ་དི་འོངས་ཞིནམ་ལས། ཁོའི་ཞབས་སར་ལུ་ཕྱག་འཚལ་ནུག།། ༢༦ ཨམ་སྲུ་འདི་ཧེ་ལེན་པ་ཨིན་པས། མོའི་མི་རིགས་འདི་སའི་རོ་ཕེ་ནི་ཀ་ཨིནམ་ལས་མོ་གྱིས་ཡེ་ཤུ་ལུ། མོའི་བུམོ་གྱིས་གདོན་དེ་བཏོན་གནང་ཟེར་ཞུཝ་ད་ལུ།། ༢༧ ཡེ་ཤུ་གྱིས་མོ་ལུ། ཨ་ལོ་ཚུའི་ཁུར་ལེབ་ལེན་སྟི་རོ་ཁྱི་ལུ་དབྱུག་བཀོག་ནི་མི་ལེགས། ཧེ་མ་ཨ་ལོ་ཚུ་ཕོཝ་འགྲང་བཅུག་ཟེར་གསུངསམ་ད་ལུ།། ༢༨ མོ་གྱིས་ཁོ་ལུ་། གརྩཕོལགས། ལྕོག་རྩེའི་འོག་ལུརོ་ཁྱི་ཡང་ཨལོུ་ཚུའི་ལུར་ལེབ་ས་ཁར་འབུད་ཡོདཔ་ཚལས་བཟའ་པཨིན་ཟེར་ཞུ་ནུག།། ༢༩ ཁོ་གྱིས་མོ་ལུ། ཁྱོད་རའི་སླབས་དོ་བཟུམ་རང་གདོན་དི། ཁྱོད་རའི་བུ་མོའི་ནང་ལས་ཕྱི་འཐོན་སོ་ཡི། ཁྱོད་རང་ལོག་སོང་ཟེར་གསུངས་ནུག།། ༣༠ མོ་ཁྱིམ་ནང་ལྷོདཔ་ད་ལུ། གདོན་འཐོན་འགྱོ་དི་མོའི་བུཔོ་མལ་ཆའི་ནང་ཉལ་ཡོདཔ་མཐོང་ནུག།། ༣༡ ཡེ་ཤུ་ད་རུང་ཀྲ་ཡེར་དང་སི་དོན་ལུངམ་ཕྱོགས་ཚུ་ལས་བཞེངས་ཏེ་གཱ་ལི་ལི་ཟེར་བའི་མཚོ་སྦོ་ལོག་ཁར་ལས་རྒྱུད་དི་གཱལིཡི་མཚོ་ཡོད་སར་ཕེབས་ནུག། ༣༢ ཁོའི་སྐུ་མདུན་ལུ་རྣམ་ཅོག་བྱ་རྡུགས་དང་། བློའོ་སླབ་མ་ཤེས་པའི་ལྐུགས་པ་གཅིག་འཁྱེད་འོངས་ཞིནམ་ད། ཁོང་ཚུ་གྱིས་ཁོའི་མགུ་ཏོག་ལུ་ཕྱག་དབང་གནང་ཟེར་ཞུ་ནུག།། ༣༣ ཁོ་གྱིས་གླེན་ལྐུགས་དེ་མི་དམང་སྦུག་ལས་ལོགས་སུ་འཁྱེད་ཞནམ་ད། ཁོའི་རྣམ་ཅོག་གཉིས་ནང ཕྱག་མཛུབ་བཙུགས་ཏེ། དེ་ལས་ལྗགས་ཚིལ་གཏོར་དི་ཁོའི་ལྕེ་འགུ་བཀལ་དི།། ༣༤ ཡར་གནམ་མཁའ་ལུ་གཟིགས་ཞིནམ་ལས་ཁོ་ལུ། ཨེ་ཕ་ཐ་ཟེར་གསུབས་ནུག། རྫོང་ཁའི་སྐད་ལུ་ཕྱེ་བར་ཤོག་ཅིག་ཟེར་གསུངསམ་ད་ལུ།། ༣༥ དེ་ཕྲལ་ལས་ཁོའི་རྣམ་ཅོག་གིས་རྣཝ་གོ། ལྕེ་བསྡམས་ཡོདཔ་དེ་ཡང་རྒྱུན་མ་ཆད་པར་དག་ཏོག་ཏོ་ཁ་མ་སླབས་ཚུགས་ནུག།། ༣༦ ག་ལུ་ཡང་མ་སླབས་ཟེར་ཡེ་ཤུ་གྱིས་ཁོང་ཚུ་ལུ་བཀའ་གནང་དི་འབད་རུང་། འདི་བས་ལྷག་པའི་ཁོའི་གཏམ་སྙན་གྲགས་ཚུ་ག་སྟི་གུ་སྟི་མེད་པར་ཁྱབས་སོ་ནུག།། ༣༧ ཁོང་མི་ཚུ་ག་ཅིས་དི་ཡ་མཚན་ཆེཝ་ལས། ཁོ་གྱིས་གེ་ར་ལེགས་ཤོམ་མཛད་གནང་དི། བྱ་རྡུགས་ཀྱིས་རྣཝ་གོ་ནི་དང་། གླེན་ལྐུགས་ཀྱིས་ཁ་སླབས་ཚུགསཔ་བཟོ་ གནང་ཡི་ཟེར་སླབས་ནུག།།
༨ ལིའུ་བརྒྱད་པ།
མི་སྟོང་ཕྲག་བཞི་ལུ་བཞེས་གོ་ངནངམ།།
༄༅།། དེའི་ཉིམ་ལུ་མི་དེ་ཚུ་གནམ་མེད་ས་མེད་ཡོདཔ་ལས། བཐའ་ནི་གང་ཡང་མེདཔ་ཨིན་པས། ཡེ་ཤུ་གྱིས་སློབ་མ་ཚུ་ཁོ་ཡོད་སར་འབོ་ཞིནམ་ད་ཁོང་ལུ།། ༢ མི་ཚོགས་དེ་ཚུ་ང་དང་མཉམ་སྡོད་ད་དི་བཞག་གསུམ་སོང་ས་ཡི། ཁོང་ལུ་བཟའ་ནི་མེད་པར་ང་ལུ་སྙིང་རྗེ་འོངས་ཡི།། ༣ ག་དེམ་ཅིས་འབད་ང་གིས་ཁོང་ཚུ་ཕོཝ་ལྟོགསཔ་སྦེ་ཁོང་རའི་ཁྱིམ་ནང་ལོག་བཏང་བ་ཅིན། ལམ་བར་ནང་ཁོང་དྲན་མེད་བརྒྱལ་འོང་། ག་ཅིསམ་ཟེརན་ཁོང་ལ་ལུ་གཅིག་ས་ཐག་རིང་སར་ལས་འོངམ་ཨིན་ཟེར་གསུངསམ་ད་ལུ།། ༤ ཁོའི་སློབ་མ་ཚུ་གྱིས་ཁོ་ལུ། བྱང་ཐང་འདི་བཟུམ་ནང་ལུ། ཁོང་ཚུ་ཕོཝ་འགྲང་ནིའི་ལྟོ་ག་སྟི་ལས་སྦག་འོང་དི་འབྱིན་ནི་ཨིནམ་ཟེར་ཞུཝ་ད།། ༥ ཡེ་ཤུ་གྱིས་ཁོང་ཚུ་ལུ། ཁྱེད་ལུ་ཁུར་ལེབ་ག་དེམ་ཅིས་ཡོདཔ་ཟེར་འདྲིཝ་ད་ལུ། ཁོང་ཚུ་གྱིས་ལེབ་བདུན་ཡོད་ཟེར་ཞུ་ནུག།། ༦ ཁོ་གྱིས་མི་དམང་ག་ར་ས་ཁར་སྡོད་པཅུག་ཟེར་བཀའ་གནང་ཞིནམ་ལས། ཁུར་ལེབ་བདུན་དེ་ཕྱག་ལུ་བསྣམས་ཞིནམ་ད། བཀའ་དྲིན་ལེགས་སོ་ཕུལ་ཏེ་ཁུར་ལེབ་བཅགས་དི། མི་དམང་ལུ་འབྱིན་ཟེར་སློབ་མ་ཚུ་ལུ་གནང་ཞིནམ་ལས། ཁོང་ཚུ་གྱིས་མི་དམང་ལུ་བྱིན་ནུག།། ༧ ཁོང་ལུ་ཡོད་པའི་ཉ་ཆུང་དག་པ་ཅིགཔ་དེ་ཡང་བྱིན་རླབས་མཛད་དི། དེ་ཚུ་ཡང་མི་དམང་ལུ་གནང་ཟེར་བཀའ་སྕལ་ནུག།། ༨ ཁོང་ཚུ་གེ་ར་གྱིས་བཟའ་ཞིནམ་ལས་ཕོཝ་གྲངམ་མ་ཚད། ཚིམ་པའི་ལྷག་ལུས་ཁམ་ཚད་རྩེཝ་བདུན་ལུས་ནུག།། ༩ དེ་ཁར་ལྟོ་བཟའ་མི་ཁོང་མི་སྟོང་ཕྲག་བཞི་དེ་ཅིས་ཡོདཔ་ཨིན་པས། ཁོང་ཚུ་ཡེ་ཤུ་གྱིས་ལོག་གཏང་ནུག།། ༡༠ དེ་ལས་སློབ་མ་ཚུ་མཉམ་གྲུ་ནང་དེ་ཕྲལ་ལས་འཛུལ་ཞིནམ་ད། དཱལ་མ་ནུ་ཐ་ཟེར་སའི་ལུངས་ཕྱོགས་ལུ་ཕེབས་ནུག།།
ཕ་རུ་ཤི་པ་ཚུ་ལས་དྲན་པ་བཏོན་ད་གོཔ།
༡༡ ཕ་རུ་ཤི་པ་ཚུ་འོངས་ཞིནམ་ད། ཡེ་ཤུ་ལུ་འདྲི་བ་འབད་དི་བར་ཆད་བརྐྱབ་དི་ཞིང་ཁམས་ལས་རྟགས་མཚན་གཅིག་ཁོང་ལུ་སྟོནགནང་ཟེར་ཞུཝ་ད་ལུ།། ༡༢ ཁོ་རའི་ཐུགས་ཉིད་ལས་དབུགས་ལེན་མཛད་དི་ཁོང་ལུ། མི་རབས་འདི་ཚུ་ག་ཅིས་ལས་བརྟེན་རྟགས་མཚན་འཚོལཝ་ཨིན་ན། མི་རབས་དེ་ལུ་རྟགས་མཚན་ག་ཅིས་ཡང་མི་བསྟོན་ཟེར་ང་གིས་ཁྱེད་ལུ་བདེན་པ་སླབས་ཨིན་གསུངས་ནུག།། ༡༣ དེ་ལས་ཡེ་ཤུ་གྱི་ཁོང་བཀོག་བཞག་དེ། ད་རུང་གྲུའི་ནང་འཛུལ་ཞིནམ་ད་ཕར་ཁ་འབྱོན་སོ་ནུག།། ༡༤ སློབ་མ་ཚུ་གྱིས་བཟའ་ནི་བཞེས་གོ་ཚུ་སྦག་འགྱོ་ནི་བརྗེད་ཡོདཔ་ལས། སྲུའི་ནང་ཁུར་ལེབ་གཅིག་ལས་འགལ་ཁོང་ལུ་མེདཔ་ཨིནམ་པས།། ༡༥ ཡེ་ཤུ་གྱིས་ཁོང་ལུ། ཕ་རུ་ཤི་པའི་ཕབས་སྐྱུརཔོ་དང་ཧེ་རོ་དའི་ཕབས་སྐྱུརཔོ་ལས་ཁྱེད་ཚུ་དྲན་པ་བཏོན་ཟེར་བཀའ་གནང་ནུག།། ༡༦ གཅིག་གིས་གཅིག་ཁོང་རང་ནང་འཁོད་ལུ་དེ་སྦེ ཁུར་ལེབ་གཅིག་ལས་མེད་པའི བློ་སླབས་ནུག།། ༡༧ ཡེ་ཤུ་གྱིས་མཁྱེན་ཞིནམ་ལས་། ཁུར་ལེབ་སེད་ཟེར་སླབས་དགོཔ་ག་ཅིས་ཡོདཔ། ཁྱེད་ད་ལྟོ་ཡང་ཧ་མ་གོཝ་ཨིན་ན། ཁྱེད་ཚུའི་སེམས་སྔུག་དགོཔ་ག་ཅིས་ཡོདཔ།། ༡༨ མིག་ཏོ་ཡོད་རུང་ཁྱེད་ཀྱིས་མ་མཐོང་གམ། རྣམ་ཅོག་ཡོད་རུང་ཁྱེད་ཀྱིས་མ་གོ་གམ། ཁྱེད་ཀྱིས་ག་ཅིས་ཡང་མ་དྲན་གམ།། ༡༩ ང་གིས་མི་སྟོང་ཕྲག་ལྔ་ལུ་ཁུར་ལེབ་ལྔ་བཅགཔ་ད་ལུ། ཁྱེད་ཚུ་གྱིས་ཁུར་ལེབ་ཁམ་ཚད་རྩེ་པཝ་ལྷག་ལུས་ག་དེམ་ཅིས་བསྔུ་ཡི་ཟེར་ཕསུབསམ་ད་ལུ། ཁོང་གིས་བཅུ་གཉིས་ཟེར་ཞུ་ནུག།། ༢༠ མི་སྟོང་ཕྲག་བཞི་ལུ་ཁུར་ལེབ་བདུན་བཅགཔ་ད་ལུ། ལྷག་ལུས་ཁུར་ལེབ་རྩེཝ་ག་དེམ་ཅིས་ཁྱེད་ཚུ་གྱིས་བསྔུ་ཡི་ཟེར་གསུབསམ་ད། ཁོང་གིས་བདུན་ཟེར་ཞུནུག།། ༢༡ ཁོ་གྱིས་ཁོང་ཚུ་ལུ། ད་སྟོ་ཡང་ཁྱེད་ཀྱིས་ཧ་མ་གོཝག་ཅིས་ཨིནམ་ཟེར་གསུངས་ནུག།།
བེད་ས་ད་ལུ་མིག་ཞརཝ་གཅིག་གསོ་གནངམ།
༢༢ ཁོ་བེད་སའི་ད་ལུ་འབྱོནམ་ད། ཁོང་ཚུ་གྱིས་མིག་ཏོ་ཞིརཝ་ཡོད་མི་གཅིག་ཁོའི་སྐུ་མདུན་ལུ་འཁྱེད་འོངས་ཞིནམ་ད། ཁོའི་ཕྱག་དབང་གནང་ཟེར་གསོལཝ་བཏབ་ནུག།། ༢༣ མིག་ཞརཝ་དེའི་ལགཔ་འགུ་ཁོའི་ཕྱག་གིས་གཟུང་དི། ས་ཁྲོམ་ཕྱི་ཁར་འཁྱིད་ཞིནམ་ལས། ཁོའི་མིག་ཏོ་གཉིས་ལུ་ལྗགས་ཚིལ་གཏོར་ཏི། ཁོའི་མགུ་ཏོག་འགུ་ཕྱག་དབང་གནང་ཞིནམ་ད། ད་མཐོང་སྦེ་གམ་ཟེར་གསུངསམ་ད་ལུ།། ༢༤ ཁོ་གྱིས་མིག་ཏོ་ཡར་བལྟཝ་ད་ལུ། མི་རེ་རེ་མཐོང་ནུག། ཨིན་རུང་ཤིང་ཚུ་ལམ་འགྱོཝ་བཟུམ་མཐོང་ཡི་ཟེར་ཞུ་ནུག།། ༢༥ ད་རུང་ཁོའི་མིག་ཏོ་གཉིས་ལུ་ཕྱག་གཉིས་བཀལ་དི་ཁོ་ཡར་བལྟབཅུགཔ་ད་ལུ། ཁོ་གསོ་བར་མཛད་གནངམ་ལས་མི་རེ་རེ་བཞིན་གསལ་ཏོག་ཏོག་འབྱུང་ནུག།། ༢༦ ཁོ་རའི་ཁྱིམ་ལུ་ལོག་བཏང་དི་ཁྲོམ་ལུ་མ་སོངས་ཡང་ཅིན་ཁྲོམ་ནང་ག་ལུ་ཡང་མ་སླབས་ཟེར་བཀའ་གནང་ནུག།།
པི་ཏྲོའི་ཁས་བླངས།
༢༧ ཡེ་ཤུ་སློབ་མ་ཚུ་དང་བཅསཔ་སྦེ་གཡུལ་ཕྱོགས་ཀེ་སར་ཕི་ལི་པིའི་མཐའ་འཁོར་གྱིས་གཡུལ་ཚུ་ལུ་ཕེབས་སྟི། ལམ་བར་ནང་སློབ་མ་ཚུ་ལུ། མི་ཚུ་གྱིས་ང་ག་བཟུམ་འདུག་ཟེར་གསུངསམ་ད་ལུ།། ༢༨ ཁོང་ཚུ་གྱིས་ཁོ་ལུ། ལ་ལུ་གྱིས་ཁྲུས་གསོལ་པ་ཡོ་ཧ་ནན། ལ་ལུ་གྱིས་ཨི་ལི་ཇ། ལ་ལུ་གྱིས་ལུང་སྟོན་པ་ལས་གཅིག་ཨིན་པས་ཟེར་སླབས་མི་འདུག་ཞུཝ་ད།། ༢༩ ཡེ་ཤུ་གྱིས་ཁོང་ཚུ་ལུ། ཁྱོད་ཚུ་གྱིས་འབད་བ་ཅིན་ང་ག་བཟུམ་འདུག་ཟེར་གསུངས་བའི་ལེན་ལུ། པི་ཏྲོ་གྱིས། ཁྱོད་མ་ཤི་ཀ་ཨིན་པས་ཟེར་ཞུ་ནུག།། ༣༠ ཁོང་ཚུ་ལུ་ཁོའི་སྐོར་ལས་ག་ལུ་ཡང་མ་སླབས་ཟེར་དྲེན་བསྐུལ་སྦེ་གསུངས་ནུག།།
ཡེ་ཤུ་བཀྲོང་པའི་སྐོར་ལས་གསུངས་གནངམ།
༣༡ ཁོང་ཚུ་ལུ་ཡེ་ཤུ་གྱིས་། མིའི་བུ་སྡུག་བསྔལ་ལེ་ཤ་མྱོང་དགོཔ་། ཁོང་རྒན་ཤོས་དང་། བླམ་བླ་ཆེན་དང་། མཁན་པོ་ཚུ་གྱིས་མ་རངས་པར་ཁོ་བཀྲོང་ཞནམ་ད། བཞག་གསུམ་ལུ་སྐུ་གསོནཔོ་སྦེ་བཞེང་ནི་སྐོར་ལས་གསུངས་ནུག།། ༣༢ ཁོ་གྱིས་མངོན་སུམ་སྦེ་འདིའི་སྐོར་ལས་གསུངསམ་ད། པི་ཏྲོ་གྱིས་ཁོ་གདན་དྲེན་ཞུ་སྟི་ཚིག་སྟིངམ་འདི་ཞུཝ་ད།། ༣༣ ཁོ་གྱིས་སློབ་མ་ཚུ་ལུ་ཞལ་བསྒྱིར་དི་གཟིགས་ཞིནམ་ད་པི་ཏྲོ་ལུ་བཀའ་བཀྱོན་གནང་དི། བདུད་ཁྱོད། ང་ལས་རྒྱབ་ཤུལ་རྐྱབ། ཁྱོད་ཀྱིས་མནོ་བསམ་འདི་དཀོན་མཆོག་གིས་ཐུགས་འདོད་དང་མིན་པར་མིའི་མནོ་བསམ་ཨིན་པས་ཟེར་གསུངས་ནུག།། ༣༤ ཁོ་གྱིས་ཁོ་རའི་སློབ་མ་དང་མི་ཚུ་ཁོ་རང་ཡོད་སར་འབོ་ཞིནམ་ལས། ངི་རྟིང་བརྡའ་འོང་ནི་འདོད་པ་ག་ལུ་ཡོད་རུང་། ཁོ་གྱིས་ཁོ་རང་སྤངས་ཚུགསཔ་འབད་དགོ། དེ་ལས་ཁོ་རའི་ཁྲམ་ཤིང་སྦག་འདི་ངི་རྟིང་ཤུལ་ཤོག་ཟེར་བཀའ་གནང་ནུག།། ༣༥ ག་ར་ཨིན་རུང་ཁོ་རའི་སྲོག་བསྐྱབ་འབད་མི་དི་སྲོག་བྱངམ་ཨིན། འདི་འབདཝ་ད་ང་དང་ཕྲིན་བཟང་གིས་དོན་ལས་ཁོ་ག་གིས་ཁོ་རའི་སྲོག་འབྱང་པ་ཅིན་སྲོག་ནོ་སྐྱབས་འབད་ཚུགས།། ༣༦ ག་ཅིསམ་ཟེརན་མི་གཅིག་ལུ་འཛམ་གླིང་ཧྲིལ་པོ་ཁོ་གྱིས་ཐོབ་དི་འབད་རུང་། རང་སྲོག་བྱང་བ་ཅིན། ཁོ་ལུ་ག་ཅིས་ཕན་པ་ཡོདཔ།། ༣༧ ཡང་ཅིན་མི་གཅིག་གིས་ཁོ་རའི་སྲོག་ཚབ་ག་ཅིས་དང་བརྗེ་ནི་ཡོདཔ་སྨོ། ༣༨ ག་ཅིསམ་ཟེརན་མིག་གིས་ཨིན་རུང་ང་དང་ངི་གསུངས་ལུ་ངོ་ཚ་བར་ཅིན། ལོག་གཡེམ་དང་སྡིག་ཅན་མི་རབས་ཁོང་ལུ་ཡང་། མིའི་བུ་གྱིས་ཡབ་ཀྱི་གཟི་བརྗིད་ནང་ལུ། དམ་པའི་ཕོ་ཉ་དང་བཅསཔ་སྦེ་འབྱོན་པའི་སྐབས་ལུ་མི་དེ་ལུ་ཁོ་གྱིས་ཡང་ཞལ་བསྐྱེང་འོང་།།
༩ ལིའུ་དགུ་པ།
ཡེ་ཤུ་གྱིས་བཟོ་རྣམ་འགྱུར་ཡོདཔ།
༄༅།། དེ་ལས་ཡེ་ཤུ་གྱིས་ཁོང་ཚུ་ལུ། ང་གིས་ཁྱེད་ལུ་བདེན་པར་སྦེ་སླབས་ཨིན། འདི་ཁར་ལུ་ལོངས་ཡོད་མི་ཁོང་དག་པ་གཅིག་གིས་དཀོན་མཆོག་གིས་རྒྱལ་སྲིད་དེའི་ནུས་སྟོབས་དེ་ཁོང་གིས་མ་མཇལ་བའི་བར་ནང་འཆི་བའི་བྲོཝ་མྱོང་མི་ཚུགས་ཟེར་གསུངས་ནུག།། ༢ ཞག་དྲུག་གིས་ཤུལ་ལས་ཡེ་ཤུ་གྱིས་པོ་ཏྲོ་དང་། ཡ་ཀོབ་དང་། ཡོ་ཧ་ནན་ཚུ་འཁྱིད་ཞིནམ་ལས་། རི་མཐོཝ་གཅིག་འགུ་ཕེབས་ཞིནམ་ད། ཁོང་ཚུ་གྱིས་གདོང་ཁར་ཁོའི་བཟོ་རྣམ་མ་འདྲཝ་སྦེ་འགྱུར་སོ་ནུག།། ༣ ནམ་བཟའ་འགུ་ལས་འོད་ཤར་དི། ས་གཞི་ལུ་ག་ཅིས་གྱིས་ཡང་འཁྱུ་མ་ཚུགས་པའི་འོད་དཀརཔོ་ཁཝ་བཟུམ་འབྱུར་ནུག།། ༤ ཁོང་ཚུའི་གདོང་ཁར་ཁོང་ཨི་ལི་ཇ་དང་མོ་ཤ་གཉིས་ཡེ་ཤུ་མཉམ་གསུངས་གྲོས་མཛད་ཡོདཔ་མཇལ་ནུག།། ༥ པི་ཏྲོ་གྱིས་ཡེ་ཤུ་ལུ། སྦོབ་དཔོན་ལགས། ང་བཅས་འདི་ཁར་ལུ་ལེགས་ཤོམ་འདུག། ཁྱོད་ཀྱིས་ཐུགས་དགྱེས་བ་ཅིན། ང་བཅས་ཀྱིས་འདི་ནང་ལུ་དབུ་གུར་གསུམ། ཁྱོད་ལུ་གཅིག། མོ་ཤ་ལུ་གཅིག། དེ་ལས་ཨི་ལི་ཇ་ལུ་གཅིག་བཞེངས་གིས་ཟེར་ཞུ་ནུག།། ༦ ག་ཅིསམ་ཟེརན་ཁོང་ཚུ་ག་ཅིག་དེ་འདྲོག་པའི་རྐྱེན་གྱིས། གང་ཡང་ཞུ་མ་ཤེས་པར་ཁོ་གྱིས་དེ་སྦེ་ཞུ་ཞུཝ་ཨིན་པས།། ༧ དེ་ཁར་ལུ་སྤྲིན་གཅིག་གིས་ཁོང་ཚུ་སྤུབས་བཞག་ཞིནམ་ལས། སྤྲིན་དི་ནང་ལས་གསུངས་སྥྲ་གཅིག་གིས། འདི་ང་དགའ་བའི་སྲས་འདི་ཨིན། ཁོ་ལུ་རྣཝ་ཉན་ཟེར་གསུངས་འབྱོན་ནུག།། ༨ ཁོང་ཚུ་དེ་ཕྲལ་ལས་ས་ཕྱོགས་ག་སྟི་བལྟ་རུང་། ཡེ་ཤུ་གཅིག་ཁོང་མཉམ་མ་གཏོགས་གཞན་གང་ཡང་མ་མཐོང་པས།། ༩ ཁོང་ཚུ་རི་ཁར་ལས་མར་བབས་ད་ལུ། མིའི་བུ་འཆི་བར་ལས་གསོནཔོ་མ་བཞེངས་བར་དུ་ག་ཅིས་མཐོང་ཡོདཔ་ཚུ་མི་ག་ལུ་ཡང་མ་སླབས་ཟེར་བཀའ་གནང་ནུག།། ༡༠ ཁོང་ཚུ་གྱིས་ཁོའི་གསུངས་ཚུ་སེམས་ཁར་བཞག་སྟི། འཆི་བར་ལས་གསོནཔོ་བཞིངས་ནི་དོན་ད་ག་ཅིས་ཨིན་ན་ཟེར་ཕར་ཚུར་འདྲི་བ་འདྲི་ལན་འབད་དི། ༡༡ ཁོང་ཚུ་གྱིས་ཡེ་ཤུ་ལུ་འི་ལི་ཇ་ཧེ་མ་འབྱོན་འོང་ཟེར་མཁན་པོ་ཚུ་གྱིས་ག་ཅིས་ལུ་སླབས་ཨིན་ན་ཟེར་ཞུཝ་ད་ལུ། ༡༢ ཁོང་ཚུའི་ལན་ལུ་ཁོ་གྱིས། ཨི་ལི་ཇ་ཧེ་མ་འབྱོན་ཞིནམ་ད་ག་ར་སླར་བསོ་བཟོ་འོང་། མིའི་བུ་དི་སྡུག་བསྔལ་ལེ་ཤ་མྱོང་བཅུག་དི་དམའ་ཕབ་འབད་འོང་ཟེར་འབྲིས་དི་འདུག།། ༡༣ འདི་འབདཝ་ད་ང་ཁྱེད་ལུ་སླབས་ཨིན། འི་ལི་ཇ་འབྱོན་ཚར་ཡི། ཁོའི་བསྐོར་ལས་འབྲིས་ཡོདཔ་བཟུམ་ཁོང་ཚུ་གྱིས་ཁོང་རའི་བློ་འདོད་བཞིན་དུ་ག་ར་འབད་ནུག་ཟེར་གསུངས་ནུག།།
བུ་ཚུ་གཅིག་གསོ་གནངམ།
༡༤ ཁོ་རའི་སློབ་མ་ཚུ་ཡོད་སར་ཕེབས་ད་ལུ། མི་ལེཤ་གྱིས་བསྐོར་ཏེ། ཁོང་མཁན་པོ་ཚུ་གྱིས་སློཔ་མ་ཚུ་མཉམ་བརྩོད་གླེང་བརྐྱབ་ཡོདཔ་གཟིགས་ནུག།། ༡༥ མི་གེ་ར་གྱིས་ཡེ་ཤུ་མཇལཝ་ད། ཡ་མཚན་ཆེཝ་ལས། ཁོའི་སྐུ་མདུན་ལུ་བརྒྱུགས་འོངས་ཞིནམ་ད་ཕྱག་འཚལ་ནུག།། ༡༦ ཁོ་གྱིས་ཁོང་མཁན་པོ་ཚུ་ལུ། ཁྱེད་ཚུ་ཁོང་མཉམ་ག་ཅིས་གྱིས་བརྩོད་གླེང འབདཝ་སྨོ་ཟེར་གསུངསམ་ད་ལུ།། ༡༧ མི་ཚུགས་ཀྱིས་སྦུག་ནང་ལས་མི་གཅིག་གི་ཁོ་ལུ། སློབ་དཔོན་ལགས། གདོན་ལྐུགས་པ་འཛུལ་ཡོད་མི་ངི་བུ་ཚུ་ཁྱོད་ཀྱིས་སྐུ་མདུན་ལུ་འཁྱིད་འོངས་འོངམ་ཨིན།། ༡༨ ཁོ་གདོན་འཛུལ་ཞིནམ་ལས་ཚུར། ས་ཁར་བགྱལ། ཁ་ལས་བཤན་ཐ་འཛགས་ནི་དང་། སོ་གཅིག་འདི་གཟུགས་སྐམ་འབདཝ་ལས། ཁྱོད་ཀྱིས་སློབ་མ་ཚུ་ལུ་གདོན་བཏོན་གནང་ཟེར་ཞུ་རུང་ཁོང་ཚུ་གྱིས་བཏོན་མ་ཚུགས་ཟེར་ཞུ་ནུག།། ༡༩ ཡེ་ཤུ་གྱིས་ཁོའི་ལན་ལུ། དབའི། དད་པ་མེད་པའི་མི་རྒྱུད། ང་ཁྱེད་མཉམ་ནམ་ཚུན་ཚོད་སྡོད་ནི། ནམ་ཚུན་ཚོད་ཁྱེད་མཉམ་དཀའཝ་དཔྱད་ནི་སྨོ། ཁོ་ང་ཡོད་སར་འཁྱེད་ཤོག་ཟེར་བཀའ་གནང་ནུག།། ༢༠ ཁོང་ཚུ་གྱིས་ཁོ་བཞུགས་སར་བུ་ཚུ་འདི་འཁྱིད་འོངས་ནུག། ཁོ་མཇལཝ་ཅིས་བུཚ་འདིའི་གདོན་མཐོན་འགྱོཝ་ད། ས་ཁར་འགྱེལ་དི། པཤན་ཐ་མཐོན་ཞིནམ་ལས། གཟུགས་པད་སྐོར་འགྱིར་ནུག། ༢༡ ཡེ་ཤུ་གྱིས་བུ་ཚུ་དེའི་ཨ་པ་ལུ། འདི་བཟུམ་ཁོ་ལུ་ནམ་ལས་འབྱུང་ཡོདཔ་སྨོ་ཟེར་གསུངསམ་ད་ལུ། འདི་ཆུང་ཀུ་བསྒང་ལས་འབྱུང་ཡོད་ཟེར་ཞུ་ནུག།། ༢༢ བུ་ཚུ་དེ་སྐབས་སྐབས་རེ་ཤི་ནིའི་ཐབས་ལུ་མེ་དང་ཆུ་ལུ་ལྕེབས་མས། ཁྱོད་ཀྱིས་མཛད་ཚུགས་པ་ཅིན་ང་བཅས་ལུ་ཐུགས་རྗེ་གཟིགས་སྟི་སྲོག་སྐྱབས་མཛད་གནང་ཟེར་ཞུཝ་ད་ལུ།། ༢༣ ཡེ་ཤུ་གྱིས་ཁོ་ལུ། ཁྱོད་ལུ་དད་པ་ཡོད་པ་ཅིན་ག་ཅིས་ཡང་དད་པ་ཡོད་མི་དེ་གྱིས་འབད་ཚུགས་ཟེར་གསུངས་ནུག།། ༢༤ བུ་ཚུ་ཨ་པདེ་མིག་ཆུ་མཐོན་དི་དེ་ཕྲལ་ལས་ང་ལུ་དད་པ་ཡོད། ང་དད་པ་མེད་པའི་སེམས་ལུ་སྐྱབས་མཛད་གནང་ཟེར་སྐད་སྦོམ་བཏོན་དི་ཞུ་ནུག།། ༢༥ ཡེ་ཤུ་གྱིས་མི་དམང་ཁོ་ཡོད་སར་རྒྱུ་གས་འོངམ་གཟིགས་ཞིནམ་ལས་གདོན་དེ་ལུ་བཀའ་བཀྱོན་གནང་དི། གདོན་གླེན་ལྐུགས་དང་བྱ་རྡུགས་ཁྱོད། ཁོའི་ནང་ན་ལོག་འཛུལ་ནི་མེདཔ་སྦེ་ཕྱི་མཐོན་ཤོག་ཟེར་བཀའ་གནངམ་ད་ལུ།། ༢༦ གདོན་དེ་གྱིས་སྐད་ངན་གནམ་མེད་ས་མེད་བརྐྱབས་ཞིནམ་ལས། ཁོའི་ནང་ན་ལས་ཕྱི་འཐོན་འགྱོཝ་ད། བུ་ཚུ་འདི་རོ་བཟུམ་འབྱུར་ཡོདཔ་ལས་ག་ར་གྱུས་ཁོ་ཤི་སོ་ནུག་ཟེར་སླབས་ནུག།། ༢༧ འདི་འབདཝ་ད་ཡེ་ཤུ་གྱིས་ཁོའི་ལགཔ་འགུ་གཟུང་ཏེ་ཡར་ལྷོངམ་ད་ཁོ་ལོངས་ནུག།། ༢༨ ཁོ་གཟིམ་ཅུང་ནང་ལུ་ཕེབས་ད་སློབམ་ཚུ་གྱིས་ཟུར་ཁ་ལས་ཁོ་ལུ། ང་བཅས་ཀྱིས་ག་དེ་སྦེ་ཁོའི་གདོན་བཏོན་གཏང་མ་ཚུགསཔ་ཨིན་ན་ཟེར་ཞུཝ་ད་ལུ། ༢༩ ཡེ་ཤུ་གྱིས་ཁོང་ལུ་། བགེགས་རིགས་ཚུ་སྨོན་ལམ་དང་སྤྱུང་གནས་ཀྱིས་མ་གཏོགས་པར་དེ་སྦེ་བཏོན་གཏང་མི་ཚུགས་ཟེར་གསུངས་ནུག།།
ཡེ་ཤུ་གྱིས་ཁོ་བཀྲོང་ནི་སྐོར་ལས་གསུངས་ཡོདཔ།
༣༠ དེ་ཁར་ལས་བཞེངས་ཞིནམ་ད། གཱ་ལི་ལི་ལས་བརྒྱུད་དི་འབྱོན་པའི་སྐབས། ག་གིས་ཡང་དེའི་སྐོར་ལས་མ་ཤེསཔ་སྦེ་མཛད་ནུག།། ༣༡ ཁོ་གྱིས་ཁོ་རའི་སློབ་མ་ཚུ་ལུ་བསླབ་བྱ་ཚུ་བསྟོན་དི་ཁོང་ལུ་དེ་སྦེ་གསུངས་ནུག། མིའི་བུ་དི་ཁོང་མི་ཚུའི་ལགཔ་ལུ་སྤྲོད་འོང་། ཁོང་གིས་ཁོ་བཀྲོང་འོང་། ཁོ་བཀྲོངས་བའི་ཤུལ་ལས་ཁོ་གྱིས་ཞག་གསུམ་ལུ་སྐུ་གསོན་པོ་སྦེ་བཞེངས་འོང་ཟེར་གསུངས་རུང་།། ༣༢ ཁོང་སློབ་མ་ཚུ་གྱིས་གསུངས་དེ་ཧ་མ་གོ་བར་ལོག་ཁོ་ལུ་ཞུ་ནི་ཡང་འདྲོག་ཆེ་ནུག།།
ག་ར་ལས་སྦོམ་ཤོས།
༣༣ ཁོ་ཀ་པེར་ན་ཧུམ་ལུ་ཕེབས་ཞིནམ་ལས་གཟིམ་ཅུང་ནང་བཞུགས་པའི་སྐབས། ཁོ་གྱིས་ཁོང་སློབ་མ་ཚུ་ལུ། ཁྱེད་ཚུ་ལམ་ཁར་ག་ཅིས་སྐོར་ལས་བློའོ་སླབས་ཟེར་འདྲི་བ་གནང་རུང་།། ༣༤ ལམ་ཁར་ལུ་ཁོང་རང་ནང་འཁོད་ལུ་སྦོམ་ཤོས་ག་ཨིནམ་ཟེར་བའོ་བློའོ་སླབས་ཡོདཔ་ལས་ཁ་བཙུམ་སྡོད་ནུག།། ༣༥ ཁོ་ས་ཁར་བཞུགས་ཞིནམ་ད། ཁོང་བཅུ་གཉིསཔ་དེ་འབོ་ཞིནམ་ད་ཁོང་ལུ། ག་གིས་དང་པ་ཐོབ་ནི་བློ་འདོད་ཡོད་པ་ཅིན། ག་ར་གྱིས་རྟིང་ཤུལ་ལུས་ཞིནམ་ད། ག་ར་གྱིས་གཡོག་བརྐྱབ་མི་སྦེ་འགྱུར་དགོ་ཟེར་གསུངས་ཞིནམ་ལས།། ༣༦ དེ་ལས་ཁོ་གྱིས་ཨ་ལོ་ཆུང་ཀུ་གཅིག་ཕྱག་ལུ་བསྣམས་འབྱོན་དི་ཁོང་སྦུག་ནང་ཁོ་རའི་སྐུ་པང་འགུ་བཞག་ཞིནམ་ད་ཁོང་ལུ།། ༣༧ ག་ར་ཨིན་རུང་ངི་མེང་ཐོག་ལུ་འདི་བཟུམ་ཨ་ལོ་ཆུང་ཀུ་གཅིག་ལུ་འབྱོན་པ་འབད་བ་ཅིན་ང་ལུ་ཡང་འབྱོན་པ་འབདཝ་ཨིན། ང་ལུ་འབྱོན་པ་འབད་མི་འདི་ང་ལུ་མེན་པར་ང་གཏང་མི་དེ་ལུ་འབྱོན་པ་འབདཝ་ཨིན་ཟེར་གསུངས་ནུག།།
ང་བཅས་རའི་མི།
༣༨ ཡོ་ཧ་ནན་གྱིས་ཁོ་ལུ། སློབ་དཔོན་ལགས། གཅིག་གིས་ཁྱོད་མཚན་ཐོག་ལུ་གདོན་བཏོན་གཏངམ་ང་བཅས་ཀྱིས་མཐོབ་ཡི། ཁོ་གྱིས་ང་བཅས་དང་ཆ་རོགས་མ་འབདཝ་ལས། ང་བཅས་ཀྱིས་ཁོ་ལུ་བཀག་ཅིས་ཟེར་ཞུཝ་ད།། ༣༩ ཡེ་ཤུ་གྱིས་ཁོ་ལུ། དེ་སྦེ་བཀག་མིན་དགོ། ག་ཅིསམ་ཟེརན་ངི་མིང་ཐོག་ལུ་རྟགས་མཚན་སྟོན་མི་གཅིག་ཡང་མེད་པར་ཤུལ་ལས་ང་ལུ་བློའོ་ངན་པ་སླབ་མི་མཐོན་འོང་ཟེར་གསུངས་ནུག།། ༤༠ ག་ཅིསམ་ཟེརན་ཁོང་བཅས་ལུ་དགྲ་མ་འབད་མི་དི་ང་བཅས་ང་ཐུག་ལུ་འབད་འོང་།། ༤༡ ག་དེ་སྦེ་ཟེར་བ་ཆིན་ཁྱེད་མ་ཤི་ཀའི་འབདཝ་ལས། ངི་མིང་ཐོག་ལུ་ཁྱོད་ལུ་འཐུང་ནིའི་ཆུ་ཕོརཔ་གང་འབྱིན་པ་ཅིན། ཁོའི་གསོལ་རས་རྩ་ལས་རླག་སྟོར་མི་འགྱོ་ཟེར་ང་གིས་ཁྱེད་ལུ་བདེན་པ་སྦེ་སླབས་ཨིན་ཟེར་གསུངས་ནུག།།
བར་ཆད་ལས་བརྟེན་དི་སྡིག་པ།
༤༢ འདི་ཨ་ལོ་ཆུའི་ནང་ལས་ང་ལུ་དད་པ་ཡོད་མི་གཅིག་ལུ་དད་པ་ལོག་བཅུག་མི་དི་ག་ཨིན་རུང་། ཁོའི་ཨོལ་ལྐོག་ཁར་རང་ཐག་གི་རྡོ་སྦོམ་བཏགས་ཏི་རྒྱ་མཚོ་གཏིང་ལུ་དབྱུག་བཀོག་རུང་དྲག།། ༤༣ ག་དེམ་ཅིས་འབད་ཁྱོད་རའི་ལགཔ་གྱིས་ཁྱོད་ལུ་ཉེས་པ་འབད་བ་ཅིན་གཅད་གཏང་། ལགཔ་གཉིས་གཅིག་ཁར་ཤི་ནི་མེད་པའི་མེའི་དམྱལ་ཁམས་ནང་འགྱོཝ་ལས། ལག་རྡུམ་འབྱུར་དི་ཚེ་མཐའ་མེད་པའི་ནང་འཛུལ་བར་ཁྱོད་དགའ།། ༤༤ ཁོང་བཟའ་མི་དམྱལ་བའི་འབུབ་ཡང་མི་ཤི། མེ་ལུ་ཡང་འཚིམས་ནི་མེད།། ༤༥ དེ་ལས་ཁྱོད་རའི་རྐངམ་གྱིས་ཉེས་པ་འབད་བ་ཅིན་གཅད་གཏང་། རྐངམ་གཉིས་གཅིག་ཁར་ཤི་ནི་མེད་པའི་མེའི་དམྱལ་ཁམས་ནང་འགྱོཝ་ལས། རྐངམ་ཞརཝ་འགྱུར་དི་ཚེ་མཐའ་མེད་པའི་ནང་འཛུལ་བར་ཁྱོད་དགའ།། ༤༦ ཁོང་བཟའ་མི་དམྱལ་བའི་འབུབ་ཡང་མི་ཤི། མེ་ལུ་ཡང་འཚིམས་ནི་མེད།། ༤༧ དེ་ལས་ཁྱོད་རའི་མིག་ཏོ་གྱིས་ཉེས་པ་འབད་བ་ཅིན་ཕྱི་བཏོན་གཏང་། མིག་ཏོ་གཉིས་གཅིག་ཁར་མེའི་དམྱལ་བ་འགྱོཝ་ལས། མིག་ཏོ་ཡ་གཅིག་སྦེ་དཀོན་མཆོག་གིས་རྒྱལ་སྲིད་ནང་ལུ་འཛུལ་བར་ཁྱོད་དགའ།། ༤༨ ཁོང་བཟའ་མི་དམྱལ་བའི་འབུབ་ཡང་མི་ཤི། མེ་ལུ་ཡང་འཚིམས་ནི་མེད་།། ༤༩ ག་ཅིསམ་ཟེརན་མི་རེ་རེ་བཞིན་དུ་མེ་གྱིས་བྲོཝ་བལྟ་འོང་། དེ་ལས་རེ་རེའི་དམར་མཆོད་དི་ཚྭ་དང་མཉམ་འགྱུར་འོང་།། ༥༠ ཚྭ་དི་ལེགས་ཤོམ་ཡོད་རུང་། ཚྭའི་བྲོཝ་ཡལ་འགྱོ་བ་ཅིན་ཚྭ་དི་ཁུངས་ག་ཅིས་ཡོདཔ། ཁྱེད་རའི་ནང་ན་ཚྭ་བཟུམ་འབྱུར་དགོཔ་ཨིན། གཅིག་གིས་གཅིག་ལུ་མཐུན་ཏོག་ཏོ་སྡོད་ཟེར་གསུངས་ནུག།།
༡༠ ལིའུ་བཅུ་ཐམ་པ།
ཕོ་མོ་གཉེན་བསྡོམ་ནི་དང་ཁ་འབྱལ་བའི་སྐོར་ལས།
༄༅།། དེ་ཁར་ལས་བཞེངས་ཞིནམ་ལས། ཡ་ཧུ་དཱའི་མཐའ་འཁོར་དང་འཇོར་དཱན་གྱིས་ཕར་ཁ་ལུངམ་ཕྱོགས་མཚན་ཚུ་ནང་ཕེབས་ད། ད་རུང་མི་ཚུགས་ཚུ་ཁོའི་སྐུ་མདུན་ལུ་སྤུངས་འོངས་ཏེ། དུས་རྒྱུན་བཟུམ་ད་རུང་ཁོང་ལུ་ཆོས་སྟོན་བཞུགས་ནུག།། ༢ ཕ་རུ་ཤི་པ་རེ་འོངས་ཞིནམ་ད། ཚོད་བལྟ་ནི་དོན་ལས་ཁོ་ལུ། ཕོ་སྐྱེས་གཅིག་གིས་ཁོ་རའི་ཨམ་སྲུ་དང་ཁ་འབྱལ་མཆོག་གམ་ཟེར་ཞུཝ་ད་ལུ།། ༣ ཡེ་ཤུ་གྱིས་ཁོང་གྱིས་ལན་ལུ། མོ་ཤཱ་གྱིས་ཁྱེད་ལུ་ག་ཅིས་བཀའ་གནང་ནུག་ཟེར་གསུངསམ་ད་ལུ།། ༤ ཁོང་གིས། མོ་ཤཱ་གྱིས་བཀའ་ནང་ཡིག་ཐིའུ་སྤྲོད་དི་ཁ་འབྱལ་མཆོག་ཟེར་དེ་སྦེ་འདུག་ཞུཝ་ད་ལུ།། ༥ ཡེ་ཤུ་གྱིས་ཁོང་ལུ། ཁྱེད་ཚའི་སེམས་ས་བཀྲག་ཡོདཔ་ལས། ཁོ་གྱིས་ཁྱེད་ལུ་ཁྲིམས་ལུགས་འབྲིས་ནུག།། ༦ འཛམ་གླིང་བཀོད་ཞིནམ་ལས་ཚུར་དཀོན་མཆོག་གིས་ཁོང་ཕོ་དང་མོ་འབད་བསྐོས་གནང་ནུག།། ༧ འདི་འབདཝ་ལས་ཕོ་སྐྱེས་གཅིག་གིས་ཁོ་རའི་ཨ་པ་དང་ཨའི་བཀོག་བཞག་ཞིནམ་ད་ཨམ་སྲུ་མཉམ་མགུ་བསྔོམ་ཨིན།། ༨ ཁོང་གཉིས་གཅིག་ཁར་བསྡོམས་དི་ཤ་གཟུགས་གཅིག་ལུ་འགྱུརཝ་ལས། ཁོང་གཉིས་མིན་པར་ཤ་གཅིག་ཨིན།། ༩ འདི་འབདཝ་ལས་དཀོན་མཆོག་གིས་གཅིག་འབད་བཀོད་གནངམ་དེ་ལུ། ཕོ་སྐྱེས་ཀྱིས་ཁ་མ་འབྱལ་བར་ཅིན་དྲག་འོང་ཟེར་གསུངས་ནུག།། ༡༠ གཟིམ་ཅུང་ནང་ལུ་ཁོའི་སློབ་མ་ཚུ་གྱིས་དེའི་སྐོར་ལས་ད་རུང་ཡང་ཁོ་ལུ་ལོག་དི་གསུང་གནང་ཟེར་ཞུཝ་ད་ལུ།། ༡༡ ཡེ་ཤུ་གྱིས་ཁོང་ལུ། ག་གིས་ཁོ་རའི་ཨམ་སྲུ་ཁ་འབྱལ་དི་གཞན་མཉམ་གཉེན་བརྐྱབ་བ་ཅིན། ཁོ་གྱིས་ལོག་གཡེམ་འབདཝ་ཨིན།། ༡༢ དེ་ལས་ཨམ་སྲུ་གཅིག་གིས་མོ་རའི་རྨགཔ་དང་ཁ་འབྱལ་དི་གཞན་མཉམ་གཉེན་བརྐྱབ་འབད་བ་ཅིན། མོ་གྱིས་ལོག་གཡེམ་འབདཝ་ཨིན་ཟེར་གསུངས་ནུག།། ༡༣ མི་ཚུ་གྱིས་ཁོའི་སྐུ་མདུན་ལུ་ཨ་ལོ་ཆུང་ཀུ་ཚུ་ཕྱག་དབང་ཞུ་ནི་སྦེ་འཁྱེད་འོངམ་ད་ལུ། སློབ་མ་ཚུ་གྱིས་ཁོང་ལུ་འཚོགས་བརྡའ་བཏངམ་ད།། ༡༤ ཡེ་ཤུ་གྱིས་གཟིགས་ཞིནམ་ལས་ཁོང་ལུ་དགོངསམ་ཁྲེལ་དི། དཀོན་མཆོག་གིས་རྒྱལ་སྲིད་དི་ཁོང་བཟུམ་གྱིས་ངོན་ལུ་ཨིན། ཨ་ལོ་ཚུ་མ་བཀག་པར་ང་ཡོད་སར་གཏང་།། ༡༥ ང་གིས་ཁྱེད་ལུ་བདེན་པ་སྦེ་སླབས་ཨིན། དཀོན་མཆོག་གིས་རྒྱལ་སྲིད་འདི་ཁོང་ག་ཨིན་རུང་ཨ་ལོ་བཟུམ་མ་འབྱུར་བ་ཅིན། ཁོ་གྱིས་དེའི་ནང་ན་རྩ་ལས་འཛུལ་མི་ཚུགས་ཟེར་གསུངས་ནུག།། ༡༦ ཁོ་གྱིས་ཨ་ལོ་ཚུ་སྐུ་ཕང་ལུ་བསྣམས་ཞིནམ་ལས། ཕྱག་དབང་དང་འབྱིན་བརླབས་ཚུ་གནང་ནུག།།
ད་པོན་གཞོན་ཅུང་གཅིག་གིས་སྐོར།
༡༧ ཡེ་ཤུ་ལམ་བརྡའ་འབྱོན་པའི་སྐབས་ལུ། མི་གཅིག་སྐུ་མདུན་ལུ་རྒྱུགས་འོབས་ཞིནམ་ད། པུས་མོ་ས་ཁར་བཙུགས་ཏེ། ཁོ་ལུ་སློབ་དཔོན་ལེགས་ཤོམ། ང་གིས་ཚེ་མཐའ་མེད་ཐོབ་ནི་དོན་ལས། ག་ཅིས་འབད་དྲག་གམ་ཟེར་ཞུཝ་ད།། ༡༨ ཡེ་ཤུ་གྱིས་ཁོ་ལ། ཁྱོད་ང་ལུ་ལེགས་ཤོམ་ཟེར་ག་ཅིས་སྦེ་སླབས་སྨོ། ལེགས་ཤོམ་ཟེར་མི་དཀོན་མཆོག་གཅིག་ལས་མ་གཏོགས་གཞན་གང་ཡང་མེད།། ༡༩ ཁྱོད་ཀྱིས་བཀའ་ཁྲིམས་ཚུ་ཤེས། འདོད་ཆགས་ཀྱིས་བཀྲ་མ་ཤིསཔ་མ་འབད། མི་མ་གསད། ཨརཝ་མ་རྐུ། བདེན་པ་མེད་པའི་འཛོམས་དཔང་མ་འབད། མགུ་སྐོར་མ་བརྐྱབ། ཨ་པ་དང་ཨའི་ལུ་གུས་ཞབས་འབད་ཟེར་ཡོདཔ་ཨིན་གསུངསམ་ད་ལུ།། ༢༠ ཁོ་གྱིས་ཡེ་ཤུ་ལུ། སློབ་དཔོན། དེ་ཚུ་ག་ར་ང་གིས་ཆུང་ཀུ་བསྒང་ལས་རང་གནས་དི་ཡོདཔ་ཨིན་ཞུ་ནུག།། ༢༡ ཡེ་ཤུ་གྱིས་ཁོ་ལུ་གཟིགས་དི་བྱམས་པ་སྙིང་རྗེ་སྐྱེད་དི་ཁོ་ལུ། ཁྱོད་ལུ་མ་ཚངམ་གཅིག་འདུག། ཁྱོད་སོང་ཞིནམ་ད། ག་ཅིས་ཡོད་མི་ག་ར་བཙོང་ཞིནམ་ད་མི་སྤྱང་ཀ་ཚུ་ལུ་འབྱིན། དེ་ལས་ཁྱོད་ལུ་ཞིང་ཁམས་ཀྱིས་རྒྱུ་ནོར་ཐོབ་འོང་། དེ་ལས་འོངས་ཞིནམ་ད་ཁྲམ་ཤིང་སྦག་འདི་ངི་སྟིང་ཤུལ་ཤོག་ཟེར་གསུབས་ནུག།། ༢༢ དེ་སྦེ་རྣཝ་གོ་ཞནམ་ད་མི་གཞོནམ་འདི་སེམས་མ་དགའ་བར་ཡར་སོ་ནུག། ག་ཅིསམ་ཟེརན་ཁོ་ལུ་རྒྱུ་ནོར་མང་རབ་ཅིས་ཡོདཔ་ཨིན་པས།། ༢༣ ཡེ་ཤུ་གྱིས་མཐའ་སྐོར་ལུ་གཟིགས་ཞིནམ་ད། དེ་ལས་ཁོ་རའི་སློབ་མ་ཚུ་ལུ། ཕྱུགཔོ་དང་རྒྱུ་ནོར་ཡོད་མི་ཚུ་དཀོན་མཆོག་གིས་རྒྱལ་སྲིད་ནང་ལུ་ལྷོད་པ་ལཱ་ཁག་ཨིན་ཟེར་གསུངས་ནུག།། ༢༤ སློབ་མ་ཚུ་ཁོའི་གསུངས་ལུ་ཡ་མཚན་ཆེ་ནུག། ད་རུང་ཡེ་ཤུ་གྱིས་ཁོང་ལུ། ཨ་ལོ་ཚུ། ཁོང་ཕྱུགཔོ་རྒྱུ་ནོར་ལུ་བློ་གཏད་མི་ཚུ་དཀོན་མཆོག་གི་རྒྱལ་སྲིད་ནང་ལྷོད་པ་ལཱ་ཁག་བརྐྱབ་ན།། ༢༥ མི་ཕྱུགཔོ་གཅིག་གིས་དཀོན་མཆོག་གིས་རྒྱལ་སྲིད་ནང་ལུ་འཛུལ་བ་ལས་རྔ་མོང་གཅིག་གིས་བཙེམ་ཁབ་ཀྱིས་བདོང་ནང་ལས་འཛུལ་བ་འཇམ་ཟེར་གསུངས་ནུག།། ༢༦ ཁོང་ཚུ་ཡ་མཚན་ཆེཝ་ལས་ཁོང་རང་ནང་འཁོད་ལུ། དེ་སྦེ་ཨིན་པ་ཅིན་ཐར་ལམ་ཐོབ་མི་ག་ཡོདཔ་ཨིན་ན་ཟེར་ཞུཝ་ད་ལུ།། ༢༧ ཡེ་ཤུ་ཁོང་ལུ་གཟིགས་ཞིནམ་ད། མི་གྱིས་འབད་མ་ཚུགསཔ་དི། དེ་སྦེ་དཀོན་མཆོག་ལུ་མེད། ག་ཅིསམ་ཟེརན་དཀོན་མཆོག་གིས་ག་ར་མཛད་ཚུགས་ཟེར་གསུངསམ་ད་ལུ།། ༢༨ དེ་ལས་པི་ཏྲོ་གྱིས་ཁོ་ལུ། གཟིགས་གནང་། ང་བཅས་ག་ཅིས་ཡོདཔ་ག་ར་སྤངས་ཞིནམ་ལས་ཁྱོད་ཀྱིས་རྟིང་ཤུལ་འོངས་འོངམ་ཨིན་ཞུཝ་ད་ལུ།། ༢༩ ཡེ་ཤུ་གྱིས་ཁོ་ལུ། ང་གིས་ཁྱེད་ལུ་བདེན་པ་སྦེ་སླབས་ཨིན། ང་དང་ཕྲིན་བཟང་གི་དོན་ལུ་ཁྱིམ་དང་། ཕོ་སྤུན། མོ་སྤུན་ཚུ། ཨ་པ། ཨའི། གནས་ཚང་། བུ་ཚུ། བུ་མོ། ས་གཞི་ཚུ་སྤངས་ཞིནམ་ལས་འོང་མི་ག་ཡང་མེད།། ༣༠ འདི་འབདཝ་ད། ད་སྟོ་ཚེ་འདི་ནང་གནོད་ཚེར་མྱོང་མི་ལུ། ཁྱིམ་དང་། ཕོ་སྤུན། མོ་སྤུན་ཚུ། ཨའི་དང་། བུ་ཚུ་བུ་མོ། ས་གཞི་ཚུ་ལོག་དི་བརྒྱ་བཏབ་སྦེ་ཐོབ་མ་ཚད། འཛམ་གླིང་མ་འོངས་པའི་དུས་ལུ་ཡང་ཚེ་མཐའ་མེད་ཐོབ།། ༣༡ འདི་འབདཝ་ད། མང་ཤོས་ར་ཧེ་མ་ཡོད་མི་དི་རྟིང་མ་ལུས། རྟིང་མ་ཡོད་མི་དེ་ཧེ་མ་འགྱུརཝ་ཨིན་ཟེར་གསུངས་ནུག།།
ཁོ་བཀྲོང་བའི་སྐོར་ལས་ཚར་གསུམ་གསུངས་ཡོདཔ།
༣༢ དེ་ལས་ཁོང་ཚུ་ཡེ་རུ་ཤ་ལེམ་ལུ་འབྱོན་པའི་ལམ་ཁར། ཁོང་གིས་ཧེ་མ་ཡེ་ཤུ་འབྱོནམ་ལས། ཁོང་ཚུ་ཡ་མཚན་ཆེ་དེ་རྟིང་བརྡའ་འགྱོཝ་ད་ཁོང་འདྲོག་ཡོདཔ་ཨིན་པས། ཁོ་གྱིས་ཁོང་བཅུ་གཉིསཔ་དེ་འཁྱིད་ཞིནམ་ལས། ཁོ་ལུ་ག་ཅིས་འབྱུང་ནི་ཨིནམ་ཚུ་ཁོང་ལུ་བཤད་གནང་ནུག།། ༣༣ བལྟ། ང་བཅས་ཡེ་རུ་ཤ་ལེམ་ལུ་འགྱོ་ཞིནམ་ལས། མིའི་བུ་བླམ་བླ་ཆེན་དང་མཁན་པོ་ཚུ་གྱིས་ལགཔ་ལུ་སྤྲོད་འོང་། ཁོང་ཚུ་གྱིས་ཁོ་བཀྲོང་ནི་སྦེ་ཁྲིམས་བཅད་ཞིནམ་ད། ཕྱི་པ་ཚུའི་ལགཔ་ལུ་ཚུད་འོང་།། ༣༤ ཁོང་ཚུ་གྱིས་ཁོ་ལུ་སྨདཔ་བརྐྱབས། མཆིལ་མ་གཏོར། རྟེ་ལྕག་གིས་བརྡུངས་ཏེ་ཁོ་བཀྲོང་འོང་། ཞག་གསུམ་འགྱོཝ་ད་ཁི་གྱིས་སྐུ་གསོནཔོ་བཞེང་འོང་ཟེར་གསུངས་ནུག།།
ཡ་ཀོབ་དང་ཡོ་ཧ་ནན་གྱིས་ཞུ་གསོལ།
༣༥ ཛི་བེད་དེའི་བུ་ཚུ་ཡ་ཀོབ་དང་ཡོ་ཧ་ནན་གཉིས་ཁོའི་སྐུ་མདུན་ལུ་འོངས་ཞིནམ་ད་ཁོ་ལུ། སློབ་དཔོན་ལགས། ང་བཅས་ག་ཅིས་ཞུ་མི་དི་ང་བཅས་ཀྱིས་འདོད་པ་བཞིན་དུ་མཛད་གནང་ཟེར་གསོལཝ་བཏབ་ད་ལུ། ༣༦ ཡེ་ཤུ་གྱིས་ཁོ་ལུ། ཁྱེད་ཚུའི་དོན་ལས་ང་གིས་ག་ཅིས་འབད་དགོ་ནི་སྨོ་ཟེར་གསུངས་ནུག།། ༣༧ ཁོང་ཚུ་གྱིས་ཁོ་ལུ། ཁྱོད་ཀྱི་གཟི་བརྗིད་ནང་ན་ང་བཅས་གཅིག་ཁྱོད་ཀྱིས་གཡས་ཁ་ཐུག་དང་། གཅིག་ཁྱོད་ཀྱི་གཡོན་ཁ་ཐུག་ལུ་སྡོད་ནི་ཡོདཔ་ཅིས་བཀའ་དྲིན་སྐྱངས་གནང་ཞུ་ནུག།། ༣༨ དེ་ལུ་ཡེ་ཤུ་གྱིས། ཁྱེད་ཀྱིས་ག་ཅིས་ཞུཝ་ཁྱེད་ཚུ་གྱིས་མ་ཤེས། ང་གིས་འཐུང་བའི་ཕོརཔ་ལས་ཁྱེད་ཚུ་གྱིས་འཐུང་ཚུགས་གམ། ང་གིས་ཞུ་བའི་ཁྲུས་གསོལ་དེ་ཁར་ལས་ཁྱེད་ཀྱིས་ཁྲུས་གསོལ་ཞུ་ཚུགས་གམ་ཟེར་གསུངསམ་ད་ལུ།། ༣༩ ཁོང་ཚུ་གྱིས་ཚུགས་ལགས་ཟེར་ཞུ་ད། ཡེ་ཤུ་གྱིས་། ང་གིས་འཐུང་བའི་ཕོརཔ་དེ་ཁྱེད་ཚུ་གྱིས་འཐུང་འོང་། ང་གིས་ཞུ་མི་ཁྲུས་གསོལ་དི་ཁྱེད་ཚུ་གྱིས་ཞུ་འོང་།། ༤༠ འདི་འབདཝ་ད་ངི་གཡས་དང་གཡོན་ལུ་བཞག་ནིའི་དབང་ཚད་ང་ལུ་མེད། ག་གིས་དོན་ལས་བཞག་ཡོདཔ་དེ་ཚུ་གྱིས་སྡོད་ནི་ཐོབ་འོང་ཟེར་གསུངས་ནུག།། ༤༡ ཁོང་སློབ་མ་བཅུ་ཐམས་དེ་གྱིས་དེ་སྦེ་རྣཝ་གོ་ཞིནམ་ལས། ཡ་ཀོབ་དང་ཡོ་ཧ་ནན་ལུ་ཁོངས་ཁྲོ་ལངས་ནུག།། ༤༢ ཡེ་ཤུ་གྱིས་ཁོང་ཚུ་ཁོ་ཡོད་སར་འབོ་ཞིནམ་ད་ཁོང་ལུ། ཁོང་དཔོན་ཨིན་ཟེར་བསམ་མི་ཚུ་གྱིས་ཕྱི་པ་ཚུ་ལུ་དབང་སྲིད་སྐྱོངས་ནི་འབད་རུང་། ཁོང་ལས་སྦོམ་མི་ཚུ་གྱིས་ཁོང་གིས་དབང་ཆ་བཟུང་ཡོདཔ་ཁྱེད་ཀྱིས་ཤེས།། ༤༣ འདི་༢བདཝ་ད་ཁྱེད་ཚུའི་ནང་འཁོད་དེ་སྦེ་མི་འབྱུང་། ཁྱེད་ཚུའི་སྦུག་ནང་ལས་ག་སྦོམ་མི་དེ་གྱིས་ཁྱེད་ཀྱིས་བྱ་རོགས་འབད་དགོ་།། ༤༤ དེ་ལས་ཁྱེད་ཚུ་ལས་ག་གིས་སྦོམ་འགྱུར་ནི་འདོད་པ་ཡོད་མི་དི། གེ་ར་གྱིས་བྱ་རོགས་ལུ་འབྱུར་དགོ་།། ༤༥ འདི་བཟུམ་མིའི་བུ་ཡང་ཞབས་ཏོག་ལེན་མི་འབད་བར་མ་འབྱོན། ཞབས་ཏོག་ཞུ་བ་དང་། ག་ར་གྱིས་སྲོག་ཚབ་ལུ་རང་སྲོག་གཏང་བའི་དོན་ལུ་འབྱོན་འབྱོནམ་ཨིན་ཟེར་གསུངས་ནུག།།
མིག་ཞརཝ་གཅིག་གསལ་གནངམ།
༤༦ ཁོང་ཚུ་ཇེ་རི་ཀོ་ལུ་ཟེར་ས་ལུ་ཕེབས་ཞིནམ་ལས། ཇེ་རི་ཀོ་ལས་ཁོ་རའི་སློབ་མ་ཚུ་དང་མི་དམང་བཅསཔ་སྦེ་ཕྱི་འཐོན་འབྱོནམ་ད་ལུ། ཏི་མའི་བུ་བཱར་ཏི་མ་ཟེར་མི་མིག་ཞརཝ་ལྷངམ་བརྐྱབ་མི་གཅིག་ལམ་ཁར་སྡོད་ཡོདཔ་ཨིན་པས།། ༤༧ ཁོ་གྱིས་ན་ཙ་རེད་པ་ཡེ་ཤུ་ཨིནམ་རྣཝ་གོ་ཞིནམ་ལས། ཁོ་གྱིས་ད་འུད་ཀྱིས་སྲས་ཡེ་ཤུ་ལགས། ང་ལུ་ཐུགས་རྗེ་གཟིགས་གནང་ཟེར་བྱེལ་སྐད་བརྐྱབས་ནུག།། ༤༨ མི་ལེ་ཤ་གྱིས་ཁོ་བཀག་རུང་། ཁོ་གྱིས་ད་འུད་ཀྱིས་སྲས་ལགས། ང་ལུ་ཐུགས་རྗེ་གཟིགས་གནང་ཟེར་ཧེང་བཀལ་བྱེལ་སྐད་བརྐྱབས་ནུག།། ༤༩ ཡེ་ཤུ་དེ་ཁར་ཨ་ཙི་བཞེངས་ཞིནམ་ད། ཁོ་འབོ་ཤོག་ཟེར་བཀའ་གནང་ནུག། ཁོང་གིས་མིག་ཞརཝ་དེ་འབོ་ཞིནམ་ད་ཁོ་ལུ། ཁྱོད་སེམས་དགའཝ་སྦེ་སྡོད། ལོངས། ཁོ་གྱིས་ཁྱོད་ཤོག་ཟེར་བའི་བཀའ་གནང་ཡི་ཟེར་སླབས་ནུག།། ༥༠ ཁོ་གྱིས་བགོ་ལ་ཚུ་ཡང་དབྱུགས་བཀོག་དི་ཡར་ལོངས་ཏེ་ཡེ་ཤུ་བཞུགས་སར་འོངས་ནུག།། ༥༡ ཡེ་ཤུ་གྱིས་ཁོ་ལུ། ང་གིས་ཁྱོད་དོན་ལུ་ག་ཅིས་འབད་དགོཔ་ཡོདཔ་གསུངསམ་ད་ལུ། མིག་ཞརཝ་གྱིས་ཁོ་ལུ། གཙོ་བོ་ལགས། དི་སིག་ཏོ་ཞིརཝ་འདི་གསལ་གནང་ཟེར་ཞུ་ནུག།། ༥༢ ཡེ་ཤུ་གྱིས་ཁོ་ལུ། སོང་། ཁྱོད་རའི་དད་པ་གྱིས་ཁྱོད་གསལ་བར་འགྱུརཝ་ཨིན་ཟེར་བཀའ་གནངམ་ཅིས། དེ་ཕྲལ་ལས་ཁོའི་མིག་ཏོ་མཐོང་དི་ཡེ་ཤུ་རྟིང་ཤུལ་སོངས་ནུག།།
༡༡ ལིའུ་བཅུ་གཅིག་པ།
༄༅།། དེ་ལས་ཁོང་ཡེ་རུ་ཤ་ལེམ་དང་སྐྱུར་ཤིང་གྱིས་རི་ལུ་བེད་ཕ་གེ་དང་བེད་ཐཱ་ནི་ལུ་ཕེབས་ད། ཡེ་ཤུ་གྱིས་ཁོ་རའི་སློབ་མ་གཉིས་གཏང་ཞིནམ་ད་དེ་སྦེ་བཀའ་གནང་ནུག།། ༢ ཕར་ཁར་ཡོད་པའི་གྲོང་གསེབ་ནང་སོང་། དེ་ཁར་ལྷོདཔ་ད་ལུ། ག་གིས་ཡང་མ་གཞོན་པའི་བོང་ཀུ་གཅིག་ཐགཔ་བཏགས་ཡོདཔ་མཐོང་འོང་། ཐགཔ་ཤུབ་ཞིནམ་ད་བོང་ཀུ་དེ་འཁྱེད་ཤོག།། ༣ མི་ག་གིས་ཁྱེད་གཉིས་ལུ་འདི་ག་ཅིས་འབད་ནི་ཟེར་འདྲི་བ་ཅིན། གཙོ་བོ་ལུ་དགོཔ་ཨིན་ཟེར་སླབ། ཁོ་གྱིས་དེ་ཕྲལ་ལས་གཏང་འོང་ཟེར་གསུངས་ནུག།། ༤ ཁོང་གཉིས་སོངས་ཞིནམ་ལས། སྒོ་ཡོད་སར་ཐགཔ་བཏགས་དི་ལམ་ཁ་གྲམ་ལུ་ཡོད་པའི་བོང་ཀུ་འདི་ཁོང་གི་ཐགཔ་ཤུབས་ད་ལུ།། ༥ དེ་ཁར་ཡོད་མི་ལ་ལུ་གཅིག་གིས་ཁོང་ལུ། ག་ཅིས་སྦེ་བོང་ཀུ་ཐགཔ་ཤུབས་སྨོ་ཟེར་འདྲིཝ་ད།། ༦ ཁོང་ཚུ་གྱིས་ཡེ་ཤུ་གྱིས་བཀའ་གནང་གནངམ་ཨིན་ཟེར་སླབས་ད་ལུ། ཁོང་གཉིས་གཏང་ནུག།། ༧ བོང་ཀུ་འདི་ཁོ་གཉིས་ཀྱིས་ཡེ་ཤུ་སྐུ་མདུན་ལུ་འཁྱེད་འོངས་ཞིནམ་ད། ཁོ་རའི་བགོ་ལ་ཚུ་བོང་ཀུ་འགུ་བ་ཀབས་ཏེ། ཡེ་ཤུ་བོང་ཀུ་དེ་འགུ་ཆིབས་ནུག།། ༨ མི་ལེ་ཤ་ཁོང་རའི་བགོ་ལ་ཚུ་ག་ར་འབྱོན་ལམ་འགུ་ལུ་བཏིང་། ལ་ལུ་གཅིག་གིས་ཤིང་གིས་ཞ་ལག་ཚུ་གཅད་དི་འབྱོན་ལམ་འགུ་ལས་བ་ཀྲམས་ནུག།། ༩ མི་ཚུ་ག་ར་ཁོའི་སྐུ་རྒྱབ་དང་སྐུ་མདུན་ལུ་གྱལ་འགྱིགས་དི་སྐད་སྦོམ་བརྐྱབས་ཏེ། ཧོ་སཱ་ན། རྫོང་ཁའི་སྐད་ལུ་སྐྱབས་སུ་ཆིའོ། གཙོ་བོའི་མཚན་ཐོག་ལུ་འབྱོན་མི་ཁོ་ལུ་བཀྲ་ཤིས་ཤོག།། ༡༠ ང་བཅས་ཡབ་དཱ་འུད་ཀྱིས་རྒྱལ་སྲིད་འབྱིན་རླབས་བཀྲ་ཤིས་ཡོད། གཙོ་བོའི་མཚན་ལས་བཀུན་དབང་ལུ་ཧོ་ས་ན་ཟེར་ཞུ་ནུག།། ༡༡ ཡེ་ཤུ་ཡེ་རུ་ཤ་ལེམ་ནང་ཕེབས་སྟི། ཆོས་ཁང་ནང་འབྱོན་དི་ག་སྟི་གུ་སྟི་མེད་པར་གཟིགས་ཞིནམ་ད། གནམ་སྲོ་བའི་སྐབས་ལུ། ཁོང་བཅུ་གཉིསཔ་དང་བཅསཔ་སྦེ་བེད་ཐ་ནི་ལུ་འབྱོན་ནུག།།
ལྕོང་ཤིང་འབྲས་བུ་མེདཔ་ལུ་འགྱུར་ཡོདཔ།
༡༢ དེའི་ནངས་པར་ཁོང་ཚུ་བེད་ཐ་ནི་ལས་འབྱོནམ་ད། ཁོ་གསོལཝ་སྨྱུང་དི། ༡༣ ཐག་རིང་སར་ལས་འདབ་མ་ཡོད་པའི་ལྕོང་ཤིང་གཅིག་གཟིགས་ཏེ། དེ་ཁར་ག་ཅིས་བཞེས་ནི་གཅིག་ཐོབ་འོང་ཟེར་ཐུགས་དགྱེས་འདི་འབྱོན་རུང་། ལྕོང་ཤིང་འབྲས་བུའི་དུས་མེདཔ་ལས་འདབ་མ་ལས་མ་ཏོག་ག་ཅིས་ཡང་མ་ཐོབ་པས།། ༡༤ ཡེ་ཤུ་གྱིས་ཤིང་དེ་ལུ། ཤུལ་ལས་མི་ག་གིས་ཡང་ཁྱོད་ལས་ཤིང་འབྲས་ནམ་ཡང་མི་བཟའ་ཟེར་གསུངས་ཡོདཔ་དི་སློབ་མ་ཚུ་གྱིས་རྣཝ་གོ་ནུག།།
ཆོས་ཁང་གཙང་སྦྲ་བཟོ་གནངམ།
༡༥ དེ་ལས་ཁོང་ཚུ་ཡེ་རུ་ཤ་ལེམ་ནང་ཕེབས་ཞིནམ་ད། ཡེ་ཤུ་མཆོད་ཁང་ནང་ལུ་འབྱོན་དི་དེ་ཁར་ཉོ་ཚོང་ཐབས་མི་ཚུ་ཕྱི་ཁར་བཏོན་གཏང་དི། དངུལ་ཕར་ཚུར་སྤྲོད་ལེན་འབད་མི་ཚུ་གྱིས་ལྕོག་རྩེ་དང་། ཕུར་ཀྲོ་བཙོང་མི་ཚུ་གྱིས་སྡོད་ཁྲི་ཚུ་དབྱུགས་བཀོག་ཞིནམ་ད།། ༡༦ མི་ག་ལུ་ཡང་མཆོད་ཁང་ལས་བརྒྱུད་དི་ཡོ་བྱད་སྦག་ནི་མ་གནང་པས།། ༡༧ ཁོ་གྱིས་ཆོས་སྟོན་དི་ཁོང་ལུ། ངི་ཕོ་བྲང་འདི་མི་རིགས་ག་ར་གྱིས་དོན་ལུ་སྨོན་ལམ་ཁང་ཁྱིམ་ཨིན་ཟེར་འབྲིས་དི་མིན་འདུག་གམ། ཨིན་རུང་ཁྱེད་ཚུ་གྱིས་ཨརཝ་རྐུ་མིའི་སྡོད་ཁྱིམ་བཟུམ་བཟོ་གཏང་ནུག་ཟེར་གསུངས་ནག།། ༡༨ མི་ག་ར་ཁོའི་གསུངས་ལུ་ཡ་མཚན་ཆེཝ་ལས། ཁོང་བླམ་བླ་ཆེན་དང་མཁན་པོ་ཚུ་གྱིས་དེ་སྦེ་རྣཝ་གོ་རུང་ཁོ་ལུ་འདྲོག་སྟི། ཁོང་ཚུ་གྱིས་ཁོ་བཀྲོང་ནིའི་ཐབས་ཤེས་འཚོལ་ནུག།། ༡༩ གནམ་ཕྱི་རུ་སོངམ་ད། ཁོ་གྲོང་ཁྱེར་ལས་ཕྱི་འཐོན་འབྱོན་ནུག།།
དད་པའི་སྟོབས་ཤུགས།
༢༠ དྲོ་པ་ཁོང་འབྱོན་པའི་ལམ་ཁར་ལུ། ལྕོང་བུ་ཤིང་དེ་རྩ་བ་ལས་བསྐམས་ཡོདཔ་གཟིགས་ནུག།། ༢༡ པི་ཏྲོའི་སེམས་ལུ་དྲན་པ་འོང་སྟི་ཁོ་ལུ། སློབ་དཔོན་ལགས། གཟིགས་གནང་། ཁྱོད་ཀྱིས་སྤདཔ་གནང་བའི་ལྕོང་ཤིང་འདི་བསྐམས་སོ་ནུག་ཟེར་ཞུཝ་ད།། ༢༢ ཡེ་ཤུ་གྱིས་ཁོང་ལུ། དཀོན་མཆོག་ལུ་དད་པ་སྐྱེད།། ༢༣ ག་ཅིསམ་ཟེརན་ག་གིས་རི་འདི་ལུ་ལོངས་སོང་འདི་རྒྱ་མཚོ་ནང་ལུ་ལྷུང་ཟེར་སླབས་ཞིནམ་ད། ཁོ་རའི་སེམས་ནང་ཐེ་ཚོམ་མེད་པར་ཁོ་གྱིས་སླབས་དོ་བཟུམ་ར་འབྱུང་འོང་ཟེར་དད་པ་ཡོདན། ཁོ་རའི་སླབས་ཡོདཔ་བཟུམ་ཁོ་ལུ་འབྱུང་ནི་ཨིནམ་ང་གིས་བདེན་པ་སྦེ་སླབས་ཨིན།། ༢༤ འདི་འབདཝ་ལས་ཁྱེད་ག་ཅིས་དགོ་མི་དི་སྨོན་ལམ་བཏབ་ཞིནམ་ད་ཞུ་བ་ཅིན། འདི་ང་གིས་ཐོབ་ཚར་ཡི་ཟེར་དད་པ་ཡོད་པ་ཅིན་འདི་ཁྱེད་ལུ་ཐོབ་ནི་ཨིནམ་ང་གིས་སླབས་ཨིན།། ༢༥ ཁྱེད་ཀྱིས་སྨོན་ལམ་ཞུཝ་ད་ལུ། ཁྱེད་ལུ་མ་རངས་མི་ཡོད་པ་ཅིན་དེ་ལུ་བཀའ་དྲིན་བསྐྱང་བཞག། ཁྱེད་རའི་ཡབ་ཞིང་ཁམས་ནང་བཞུགས་མི་གྱིས་ཡང་ཁྱེད་ཀྱིས་ཉེས་པ་དི་བཀའ་དྲིན་བསྐྱང་འོང་།། ༢༦ འདི་འབདཝ་ད་ཁྱེད་ཀྱིས་གཞན་ལུ་བཀའ་དྲིན་མ་བསྐྱང་བ་ཅིན། ཁྱེད་ཚའི་ཡབ་ཞིང་ཁམས་ནང་བཞུགས་མི་གྱིས་ཡང་ཁྱེད་ལུ་བཀའ་དྲིན་མི་བསྐྱང་ཟེར་གསུངས་ནུག།།
ཡེ་ཤུའི་དབང་ཆ་སྐོར་ལས་འདྲི་བ་དཔྱད་ལོདཔ།
༢༧ ཁོང་ཚུ་ད་རུང་ཡེ་རུ་ཤ་ལེམ་ལུ་ཕེབས་ཞིནམ་ལས་མཆོད་ཁང་ནང་འབྱོནམ་ད་ལུ། ཁོའི་སྐུ་མདུན་ལུ་སླམ་སླ་ཆེན་དང། མཁན་པོ་དང་། རྒན་ཤོས་ཚུ་འོངས་ཞིནམ་ད་ཁོ་ལུ།། ༢༨ ཁྱོད་ཀྱིས་ག་དེ་སྦེ་འདི་བཟུམ་མཛད་ནི་དབང་ཆ་ཡོདཔ་སྤོ། ག་གིས་ཁྱོད་ལུ་དབང་ཆ་སྤྲོད་ཡི་ཟེར་དྲི་བ་དཔྱད་འདི་ཞུཝ་ད།། ༢༩ ཡེ་ཤུ་གྱིས་ཁོང་ཚུའི་ལན་ལུ། ང་གིས་ཡང་ཁྱེད་ཚུ་ལུ་དྲི་བ་གཅིག་དཔྱད་ནི་ཨིན། དེའི་ལན་ཁྱེད་ཀྱིས་བརྐྱབ་པ་ཅིན་ང་ཡང་དབང་ཆ་ག་གིས་གནངམ་སྐོར་ལས་ཁྱེད་ལུ་ང་གིས་སླབས་འོང་།། ༣༠ ཡོ་ཏ་ནན་གྱིས་ཁྲུས་གསོལ་འདི་ཞིང་ཁམས་ལས་འབྱུང་འབྱུངམ་སྨོ། མི་ལས་འབྱུང་འབྱུངམ་སྨོ། ང་ལུ་ལན་སླབས་ཟེར་གསུངསམ་ད་ལུ།། ༣༡ ཁོང་རང་ཕར་ཚུར་བལྟུན་བགྲོས་འབད་དི། ང་བཅས་ཀྱིས་ཞིང་ཁམས་ལས་འབྱུང་ཡི་ཟེར་སླབས་པ་ཅིན། ཁྱེད་ཀྱིས་ཁོ་ལུ་ག་ཅིས་སྦེ་དད་པ་མེདཔ་སྨོ་ཟེར་ཁོ་གྱིས་སླབས་ནི་ཨིན་པས།། ༣༢ མི་ལས་འབྱུང་འབྱུངམ་ཨིན་ཟེར་ང་བཅས་ཀྱིས་སླབས་པ་ཅིན། མི་གེ་ར་གྱིས་ཡོ་ཧ་ནན་འདི་ལུང་སྟོན་པ་དངོས་སུ་ཨིན་ནི་དེ་གྱིས། མི་ཚུ་ལུ་འདྲོག་པས་ཟེར་ཁོང་རང་བསྟུན་འགྲོས་འབད་ཞིནམ་ད།། ༣༣ ཁོང་ཚུ་གྱིས་ཡེ་ཤུ་ལུ། ང་བཅས་ཀྱིས་སླབས་མི་ཤེས་པས་ཟེར་ཞུཝ་ད། ཡེ་ཤུ་གྱིས་ཁོང་ལུ། ང་གིས་ཡང་དབང་ཆ་ག་ལས་བརྟེན་དི་འདི་བཟུམ་འབདཝ་ཨིནམ་མི་ཤེས་ཟེར་གསུངས་ནུག།།
༡༢ ལིའུ་བཅུ་གཉིས་པ།
ཞིང་པ་བཟོགཔ་ཚུའི་དཔེ་གཏམ།
༄༅།། ཡེ་ཤུ་གྱིས་ཁོང་ཚུ་ལུ་དཔེ་གཏམ་སྦྱར་ཏི་གསུངས་ནུག། རྒུན་འཚལ་བཙུགས་པའི་སྤྱིན་བདག་གཅིག་གིས་ས་ཞིང་མཐའ་སྐོར་ཚུ་སྐྱེ་ཤིང་གི་རཝ་བརྐྱབ། འདི་ནང་བཙིར་གཞོང་གཅིག་བརྐོ། དེ་ལས་སྲུང་ནིའི་ཁྱིམ་བརྐྱབས་ཞིནམ་ད། ཁོང་ཞིང་པ་ཚུ་ལུ་སྤྲོད་བཞག་ཞིནམ་ལས་ས་ཕྱོགས་ཐག་རིང་སར་གཅིག་ལུ་སོངས་ནུག།། ༢ ཤིང་འབྲས་བསྡུརནམ་ད་ལུ། ཁོ་གྱིས་ཁོ་རའི་བྱ་རོགས་གཅིག་ཤིང་ཐོག་ལེན་པར་ཁོང་ཞིང་པ་ཚུ་ཡོད་སར་གཏངམ་ད་ལུ།། ༣ ཁོང་ཚུ་གྱིས་བྱ་རོགས་དེ་བཟུང་ཞིནམ་ད་བརྡུངས་སྟི། ལགཔ་སྟོངམ་སྦེ་ལོག་གཏང་ནུག།། ༤ ད་རུང་ཁོ་གྱིས་སྤྱིན་བདག་དེ་གྱིས་བྱ་རོགས་གཞན་གཅིག་ཁོང་ཡོད་སར་གཏངམ་ད། ཞིང་པ་ཚུ་གྱིས་ཁོའི་མགུ་ཏོ་ཁར་རྡོ་བརྡུངས་སྟི་། རྨ་བཏོན་དི་མངོ་ཚ་རི་རི་བཟོ་དི་ལོག་གཏང་ནུག།། ༥ ད་རུང་ཁོ་གྱིས་གཅིག་བཏང་མི་དེ་གསད་ནུག། དེ་ལས་གཞན་མས་ལེ་ཤ་སྦུག་ལས། ལ་ལུ་གཅིག་གསད་ནུག། ལ་ལུ་གཅིག་བརྡུངས་ནུག།། ༦ སྦྱིན་བདག་ལུ་གཅིག་ལས་མ་ལུས་པས། འདི་ཁོ་རའི་བུ་གཅིགཔ་དེ་ཨིན་པས། ངི་བུ་ཚུ་ལུ་ཁོང་ཚུ་གྱིས་གུས་ཞབས་འབད་འོང་ཟེར་མནོ་བསམ་གཏང་དི། མཐའ་མཇུག་ལུ་བུ་ཚུ་དེ་ཡང་ཁོང་ཡོདསར་གཏང་ནུག།། ༧ ཁོང་ཞིང་པ་དེ་ཚུ་གྱིས་ཁོང་རང་ནང་འཁོད་ལུ་བློའོ་སླབས་ཏེ། འདི་ཕ་ཤུལ་བུ་འདི་ཨིན་པས། གེ་ར་ཤོག། ང་བཅས་ར་ཁོ་གསད་ཞིནམ་ད་ཁོའི་རྒྱུ་ནོར་ཚུ་ང་བཅས་ར་ཐོབ་འོང་ཟེར་སླབས་ཞིནམ་ལས།། ༨ ཁོ་གཟུང་སྟེ་གསད་ཞིནམ་ད། རྒུན་ཚལ་གྱིས་ཕྱི་ཁར་ཁོའི་རོ་དབྱུགས་བཀོག་ནུག།། ༩ ད་རྒུན་ཚལ་གྱིས་སྦྱིན་བདག་དེ་འོངམ་ད་ལུ་ག་ཅིས་འབད་འོང་ག། ཁོ་འོངས་ཞིནམ་ལས་ཞིང་པ་ཚུ་ག་ར་ཚར་གཅད་ཞིནམ་ད་རྒུན་ཚལ་གཞན་ལུ་སྤྲོད་འོང་།། ༡༠ གསུངས་རབ་ནང་ལུ་རྩིག་བཟོཔ་ཚུ་གྱིས་མ་དགོ་པར་བཀོག་བཞག་མི་རྡོ་དེ། ཟུར་རྡོ་ལེགས་ཤོམ་གཅིག་ལུ་འགྱུརཝི་ཨིན།། ༡༡ དེ་ཚུ་དཀོནམ་མཆོག་གིས་མཛད་གནངམ་ཨིན། ང་བཅས་མིག་ཏོ་ལུ་ཡ་མཚན་ཆེ་ཟེར་བའི་གསུངས་རབ་ཁྱེད་ཀྱིས་མ་ལྷག་གམ་ཟེར་གསུངས་ནུག།། ༡༢ དཔེ་གཏམ་དེ་ཁོང་ལུ་མ་རངས་པར་སླབས་ཨིནམ་ཤེས་ཞིནམ་ལས། ཁོ་གཟུང་ནི་འབད་རུང་མི་ཚོགས་ལུ་འདྲོག་དི་ཁོ་བཀོག་བཞག་དི་ཁོང་ཚུ་ཡར་སོ་ནུག།།
རྒྱལཔོ་ལུ་ཁྲལ་བཏབ་པའི་སྐོར།
༡༣ ཁོང་ཚུ་གྱིས་ཁོའི་གཏམ་ལུ་འཛན་གཟུང་འབད་ནིའི་ཐབས་ལུ་ཕ་རུ་ཤི་པ་དང་ཧེ་རོ་དེའི་མི་ཚུ་དག་པ་ཅིག་ཁོ་བཞུགས་སར་བཏང་ནུག།། ༡༤ ཁོང་ཚུ་གྱིས་ཁོ་མཇལ་ཞིནམ་ལས། སློབ་དངོན་ལགས། ཁྱོད་བབེན་པ་ཨིན་པའི་འགུ་མིའི་ངོ་ལུ་མ་གཟིགས་མི་དང་། ཕྱོགས་རིགས་མེད་པར། དཀོན་མཆོག་གིས་བདེན་པའི་ལམ་སྟོན་གནང་མི་ཨིནམ་ང་བཅས་ཀྱིས་ཤེས། རྒྱལཔོ་ལུ་ཁྲལ་བཏབ་རུང་གམ་མི་རུང་།། ༡༥ ང་བཅས་ཀྱིས་འབྱོན་དྲག་གམ་མ་འབྱིན་དྲག་གམ་ཟེར་ཞུཝ་ད་ལུ། ཁོང་ཚུའི་ངན་སེམས་ཨིནམ་མཁྱེན་ཞིནམ་ལས། ཁྱེད་ཚུ་ང་ལུ་ག་ཅིས་ཚོད་བལྟལ་སྨོ། ང་གིས་ བལྟ་ནི་དོན་ལུ་དཱི་ནར་གཅིག་ང་ལུ་སྦག་ཤོག་ཟེར་གསུངས་ནུག།། ༡༦ ཁོང་གིས་འབག་འོངས་སྟེ་ཕུལཝ་ད། ཡེ་ཤུ་གྱིས་ཁོང་ཚུ་ལུ། འདི་ག་གིས་གཟུགས་པར་དང་ཡི་གུ་ཨིནམ་ཟེར་གསུངསམ་ད། ཁོང་ཚུ་གྱིས་རྒྱལཔོ་ཀྱིས་ཨིན་ཟེར་ཞུ་ནུག།། ༡༧ ཡེ་ཤུ་གྱིས་ཁོང་ལུ། རྒྱལཔོ་གྱིས་ཨིན་པ་ཅིན་རྒྱལཔོ་ལུ་རང་ཕུལ། དཀོན་མཆོག་གིས་ཨིན་པ་ཅིན་དཀོན་མཆོག་ལུ་ར་ཕུལ་ཟེར་གསུངསམ་ད་ཁོང་ཚུ་ཁོ་ལུ་ཡ་མཚན་ཆེ་ནུག།།
ཤི་ཞིནམ་ད་གསོནཔོ་ལོང་བའི་སྐོར།
༡༨ ཤི་ཞིནམ་ད་ལོག་སྟི་མི་ལོང་ཟེར་སླབས་མི་ས་དུསིས་ཚུ་ཁོ་བཞུགས་སར་འོངས་དི་ཁོ་ལུ།། ༡༩ སློབ་དཔོན་ལགས། མི་གཅིག་ཨ་ལོ་མེད་པར་ཤི་ཞིནམ་ལས་ཁོའི་ཨམ་སྲུ་ལུས་པ་ཅིན། མི་དེའི་ཕོ་སྤུན་གྱིས་ཁོདི་དོན་ལུ་བུ་རྒྱུད་འཕྱེལ་ནི་སྦེ། ཁོའི་ཨམ་སྲུ་མཉམ་སྡོད་དགོ་ཟེར་མོ་ཤ་གྱིས་ང་བཅས་དོན་ལུ་བྲིས་ནུག།། ༢༠ ཁོང་ཚུ་ལུ་ཕོ་སྤུན་པདུན་འདུག། དང་པ་དེ་གྱིས་མོ་མཉམ་སྡོད་ཞིནམ་ད་ཨ་ལོ་མེད་པར་ཤི་སོ་ནུག།། ༢༡ དེ་ལས་གཉིས་པ་དེ་གྱིས་མོ་མཉམ་སྡོད་དི་ཁོ་ལས་ཡང་ཨ་ལོ་མེད་པར་ཁོ་ཡང་ཤི་སོ་ནུག། གསུམ་པ་དེ་ཡང་འདི་བཟུམ་སྦེ་འབྱུང་ནུག།། ༢༢ བདུན་པ་དེ་གྱིས་མོ་མཉམ་སྡོད་དི་ཁོ་ལས་ཡང་ཨ་ལོ་མ་མ་འབྱུང་པས། མཇུག་མཐའ་མ་ལུ་ཨམ་སྲུ་དེ་ཡང་ཤི་སོ་ནུག།། ༢༣ མོ་གྱིས་ཕོ་སྐྱེས་བདུན་གྱིས་ཨམ་སྲུ་འབདཝ་ལས། ཤི་འདི་ལོངམ་ད་ལུ་མོ་ག་གིས་ཨམ་སྲུ་སྦེ་འགྱུར་འོང་གམ་ཟེར་དེ་སྦེ་ཞུཝ་ད་ལུ།། ༢༤ ཁོང་ཆུའི་ལན་ལུ་ཡེ་ཤུ་གྱིས། ཁྱེད་ཆུ་གསུངས་རབ་དང་འདི་ལས་དཀོན་མཆོག་གིས་མཐུ་སྟོབས་མ་ཤེས་ནི་དེ་གྱིས་འཛོལཝ་ཨིན་པས།། ༢༥ ག་ཅིསམ་ཟེརན་ཤི་ཞིནམ་ལས་ལོང་པའི་སྐབས་ལུ། ཁོང་གཉེན་བརྐྱབ་ནི་ཟེར་མེད། ཡང་ཅིན་གཉེན་བརྐྱབ་སར་ལུ་ཡང་མི་འགྱོ་བར་ཞིང་ཁམས་ཀྱིས་ཕོ་ཉ་བཟུམ་འགྱུར་འོང་།། ༢༦ ཤི་ཞིནམ་ལས་ལོངས་ནིའི་སྐོར་ལས་ཁྱེད་ཚུ་གྱིས་མོ་ཤཱའི་དཔེ་ཆ་ནང་ལུ་ག་དེ་སྦེ་ཚལ་མའི་ནང་ལས་དཀོན་མཆོག་གིས་ཁོ་ལུ། ང་ཨབ་ར་ཧམ་གྱིས་དཀོན་མཆོག་དང་། ཨི་སག་གིས་དཀོན་མཆོག་དང་། ཡ་ཀོབ་ཚུ་གྱིས་དཀོན་མཆོག་ཨིན་ཟེར་གསུངས་ཡོདཔ་དེ་མ་ལྷག་གམ།། ༢༧ ཁོ་ཤི་མི་ཚུ་གྱིས་དཀོན་མཆོག་མིན་པར། གསོནཔོ་སྡོད་མི་ཚུ་གྱིས་དཀོན་མཆོག་ཨིན། ཁྱེད་ཚུ་གྱིས་གནམ་མེད་ས་མེད་འཛོལཝ་མས་ཟེར་གསུངས་ནུག།།
བཀའ་རྒྱ་སྦོམ།
༢༨ མཁན་པོ་གཅིག་འོངས་དི་ཁོང་ཚུ་རྩོད་གླེངས་འབདཝ་རྣཝ་གོ་ཞིནམ་ད། ཁོའི་བཀའ་ལེགས་ཤོམ་གནངམ་མཐོང་དི་སྦེ་ཁོ་ལུ། བཀའ་རྒྱ་ཚུ་ལས་སྦོམ་ཤོས་འདི་ག་ཅིས་ཨིན་ན་ཟེར་ཞུཝ་ད།། ༢༩ ཡེ་ཤུ་གྱིས་ཁོ་ལུ་བཀའ་རྒྱ་ཚུ་ལས་དང་པ་འདི། དབའི་ཨཱིས་ར་ཡལ་ཚུ་རྣཝ་ཉན། ང་བཅས་རའི་གཙོ་བོ་དཀོན་མཆོག་འདི་གཙོ་བོ་གཅིག་ཨིན།། ༣༠ ཁྱེད་རའི་གཙོ་བོ་དཀོན་མཆོག་ལུ་དོན་ཧིང་ཧྲིལ་པོ་དང་། སྲོག་ཧྲིལ་པོདང་། སེམས་ཧྲིལ་པོ་དང་། ལུས་སྟོབས་ཧྲིལ་པོ་སྦེ་གཅེས་དགོཔ་ཨིན། དེ་ཚུ་བཀའ་རྒྱ་དང་པ་འདི་ཨིན།། ༣༡ བཀའ་རྒྱ་གཉིས་པ་འདི། ཁྱེད་ཀྱིས་ཁྱེད་རང་ལུ་གཅེས་དོ་བཟུམ་ཁྱེད་རའི་ཁྱིམ་ཚེས་ལུ་ཡང་གཅེས་དགོ། འདི་གཉིས་ལས་བཀའ་རྒྱ་སྦོམ་གཞན་མེད་ཟེར་གསུངས་ནུག།། ༣༢ དེ་ལས་མཁན་པོའི་ཁོ་ལུ། སློབ་དཔོན་ལགས། འདི་ལེགས་ཤོམ་ཨིན་པས། དཀོན་མཆོག་གཅིག་ཨིན། ཁོ་མིན་པར་གཞན་མེད་ཟེར་ཁྱོད་ཀྱིས་བདེན་པ་སྦེ་གསུངས་ཡི།། ༣༣ ཁོ་ལུ་དོན་ཧིང་ཧྲིལ་པོ་དང་། བློ་གྲོས་ཚངམ་དང་། སྲོག་ཧྲིལ་པོ་དང་། ལུས་སྟོབས་ཧྲིལ་པོ་དང་། ཁྱིམ་ཚེས་ལུ་ཡང་རང་བཟུམ་སྦེ་གཅེས་དགོཔ་ཚུ། སྦྱིན་སྲེག་དང་དམར་མཆོད་ག་ར་ལས་ལྷག་པའི་མཆོད་པ་བཟུམ་ཨིན་པས་ཟེར་ཞུ་ནུག།། ༣༤ མཁན་པོ་དེ་གྱིས་དེ་སྦེ་མཁས་ཏོག་ཏོ་ལན་སླབས་མི་ལུ་གཟིགས་ཞིནམ་ད། ཡེ་ཤུ་གྱིས་ཁོ་ལུ། ཁྱོད་དཀོན་མཆོག་གིས་རྒྱལ་སྲིད་ལས་ཐག་རིང་སར་མིན་འདུག་ཟེར་གསུངས་ནུག། འདི་རྟིང་ལས་མི་ག་གིས་ཡང་ཁོ་ལུ་འདྲི་བ་ག་ཅིས་ཡང་དཔྱད་མ་ནུམ་པས།། ༣༥ མཆོད་ཁང་ནང་ཆོས་སྟོན་དི་བཞུགསཔ་ད་ཡེ་ཤུ་གྱིས་དེ་སྦེ་གསུངས་ནུག། མཁན་པོ་ཚུ་གྱིས་མ་ཤི་ཀ་འདི་ད་འུད་ཀྱིས་སྲས་ཨིན་ཟེར་ག་དེ་སྦེ་སླབས་ཨིན་ན།། ༣༦ ག་ཅིསམ་ཟེརན་ད་འུད་ཁོ་གྱིས་དམ་པའི་ཐུགས་ཉིད་ལས་རྒྱུད་དི། གཙོ་བོའི་ངི་གཙོ་བོ་ལུ། ང་གིས་ཁྱོད་རའི་དགྲ་ཚུ་ཁྱོད་ཀྱིས་ཞབས་འོག་མ་བསྣེམ་བར་དུ་ངི་གཡས་ཁ་ཐུག་ལུ་བཞུགས་གནང་ཟེར་སླབས་ནུག།། ༣༧ དེ་ལས་ག་དེ་སྦེ་ཁོའི་སྲས་ཟེར་སླབས་ཨིན་ན། མི་ཉམས་ཆུང་ཚུ་ཁོའི་གསུངས་ལུ་ཉན་ཏེ་སེམས་དགའ་ནུག།།
མཁན་པོ་ཚུ་ལུ་ཁོའི་བཀའ་རྒྱ།
༣༨ ཁོ་གྱིས་ཆོས་སྟོན་དི་ཁོ་རའི་སློབ་མ་ཚུ་ལུ་དེ་སྦེ་གསུངས་ནུག། མཁན་པོ་ཚུ་ལས་དྲན་པ་སྟོན། འདི་ཚུ་གྱིས་བགོ་ལ་རིངམ་གོན་དི་འགྱོ་ནི་དགའ། ཁྲོམ་ནང་ཕྱག་འཚལ་མི་དང་།། ༣༩ འདུ་ཁང་ནང་བཞུགས་ཁྲི་མཐོ་ཤོས་དང་། མགྱོནམ་སྦེ་གྱལ་གོང་ལུ་སྡོད་ནི་དགའ།། ༤༠ ཨམ་སྲུ་མོ་རེངམ་གྱིས་ཁྱིམ་ནང་ལས་བཅོམ། མི་ལུ་སྟོན་ནི་དོན་ལས་སྨོན་ལམ་རིངམ་སྦེ་བཏབ། འདི་བཟུམ་ལུ་ཆདཔ་སྦོམ་ཕོག་འོང་ཟེར་གསུངས་ནུཀ།།
ཨམ་སྲུ་མོ་རེངམ་གྱི་ས་ཕུལ་ཆ།
༤༡ ཉིམ་གཅིག་ཡེ་ཤུ་དཀོར་མཛོད་གདོང་ཁར་བཞུགས་པའི་ཚེས། མི་ཚུ་དཀོར་མཛོད་ནང་ལུ་ཏིག་རུབ་ག་དེ་སྦེ་ཕུལཝ་ཨིནམ་གཟིགས་ནུག།། ༤༢ མོ་རེངམ་སྤྱང་ཀ་གཅིག་འོངས་ཞིནམ་ལས། ཕྱེད་ཀྲམ་ཆུབ་ཀུ་གཉིས་ཕུལ་ནུག། ༤༣ ཁོ་གྱིས་ཁོ་རའི་སློབ་མ་ཚུ་ཁོ་ཡོད་སར་འབོ་ཞིནམ་ད་ཁོང་ལུ། དཀོར་མཛོད་ནང་ལུ་ཏིག་རུབ་ཕུལ་མི་ག་ར་ལས་མོ་རེངམ་སྤྱང་ཀ་དེ་གྱིས་མངཔོ་སྦེ་ཕུལ་ཡི་ཟེར་ང་གིས་ཁྱེད་ལུ་བདེན་པ་སྦེ་སླབས་ཨིན།། ༤༤ ག་ཅིསམ་ཟེརན་ག་ར་གྱིས་ཁོང་རའི་རྒྱུ་ནོར་མངཔོ་ཡོད་མི་ནང་ལས་ཕུལཝ་མས། མོ་གྱིས་མོ་རང་གང་ཡང་མེད་པའི་ནང་ལས་མོ་རའི་མི་ཚེས་གཅིག་ལུ་ག་ཅིས་ཡོདཔ་གེ་ར་ཕུལ་ཡི་ཟེར་གསུངས་ནུག།།
༡༣ ལིའུ་བཅུ་གསུམ་པ།
མཆོད་ཁང་བརླག་སྟོར་དང་དུས་མཐའ་མའི་ལུང་བསྟན།
༄༅།། ཡེ་ཤུ་ཆོས་ཁང་ལས་ཕྱི་འཐོན་འབྱོནམ་ད་ལུ། ཁོའི་སློབ་མ་གཅིབ་གིས་ཁོ་ལུ། སློབ་དཔོན་ལགས། འདི་བཟུམ་གྱིས་རྡོ་དང་། ཁང་ཁྱིམ་ཚུ་ག་དེ་སྦེ་ཡོདཔ་གཟིགས་གནང་ཟེར་ཞུཝ་ད།། ༢ ཡེ་ཤུ་གྱིས་ཁོའི་ལན་ལུ། ཁྱེད་ཀྱིས་ད་སྟོ་ཁང་ཁྱིམ་སྦོམ་ཚུ་མཐོང་འདི་འབད་རུང། འདི་ཁར་རྡོ་ཕུད་རྡོག་གཅིག་ཡང་མ་ལུས་པར་ཐལ་བར་རླག་འགྱོ་འོང་ཟེར་གསུངས་ནུག།། ༣ ཁོ་སྐྲུར་ཤིང་རི་ལུ་མཆོད་ཁང་གདོང་ཁར་བཞུགས་པའི་སྐབས་ལུ། པི་ཏྲོ་དང་། ཡ་ཀོབ་དང་། ཡོ་ཏ་ནན་དང་། ཨེན་གྲི་ཨོ་ཚུ་ཟུར་ཁ་སྦེ་ཁོ་ལུ།། ༤ དེ་ཚུ་ནམ་འབྱུང་འོང་གམ། དེ་ཚུ་ག་ར་འབྱུང་དགོ་པའི་ཚེས་ལུ་རྟགས་མཚན་ག་ཅིས་ཡོདཔ་ཨིན་ན་ང་བཅས་ལུ་གསུཁས་བཀའ་དྲིན་སྐྱངས་ཟེར་ཞུཝ་ད་ལུ།། ༥ ཡེ་ཤུ་གྱིས་ཁོང་ཚུའི་ལན་ལུ། མི་གྱིས་མགུ་སྐོར་ལས་ཁྱེད་དྲན་པ་བཏན།། ༦ ག་ཅིསམ་ཟེརན་མི་མང་ཤོས་ཀྱིས་ངི་མིང་བཏོན་དི་འོངས་ཞིནམ་ད། ང་མཤི་ཀ་ཨིན་ཟེར་སླབས་ཞིནམ་ད་མང་ཤོས་ལུ་མགུ་སྐོར་བརྐྱབ་འོང་།། ༧ ཁྱེད་ཀྱིས་དམག་དང་དམག་གིས་གནས་ཚུལ་ཚུ་རྣཝ་གོ་རུང་། ཁྱེད་ཚུ་ནངས་དོག་འབད་མི་དགོ། ག་ཅིསམ་ཟེརན་དེ་ཚུ་ག་དེ་འབད་རུང་འབྱུང་དགོཔ་ཨིན། མཐའ་མ་དེ་མཇུག་མི་བསྡུ།། ༨ དེ་ལས་མི་རིགས་དང་མི་རིགས་མི་འགྲིགས། རྒྱལ་ཁབ་དང་རྒྱལ་ཁབ་མི་འགྲིགས། ས་ཕྱོགས་སོ་སོར་ལུ་ས་གཡོམ་དང་། ནད་མུ་གེ་དང་བཀའ་ངལ་ཚུ་འབྱུང་འོང་། དེ་ཚུ་སྡུག་བསྔལ་གྱིས་གོ་ཐོག་ཨིན།། ༩ ཁྱེད་ཚུ་དྲན་པ་སྟོན། ཁོང་གིས་ཁྱེད་ཚུ་ཁྲིམས་སར་སྐྱེལ་འོང་། འདུ་ཁང་ནང་ལུ་བརྡུང་རྫོབ་འབད་འོང་། ངི་དོན་ལས་ཁྱེད་ཚུ་བཀའ་བློན་དང་རྒྱལཔོ་ཚུ་ཡོད་སར་འཁྱིད་འོང་། དེ་ཚུ་ཁོང་གིས་མ་རངས་པའི་དཔང་པོ་དོན་ལུ་ཨིན།། ༡༠ ཧེ་མ་མི་རྒྱུད་ཡོད་རེ་རྣམས་ལུ་འཕྲིན་བཟང་འདི་སྤེལ་དགོཔ་ཨིན།། ༡༡ ཁོང་གིས་ཁྱེད་ཚུ་འཁྱེད་ཞིནམ་ལས་ཁྲིམས་སར་སྐྱེལ་བའི་སྐབས། ག་དེ་སྦེ་སླབས་ནི་ཨིན་ན། ག་དེ་སྦེ་འབད་དྲག་གམ་ཟེར་སེམས་ཁར་མ་མནོ། དེ་བསྒང་གཏམ་སླབས་མི་དི་ཁྱོད་མིན། དམ་པའི་ཐུགས་ཉིད་ཨིན། ཁྱོད་ལུ་དུས་ཚོད་ག་ཅིས་འབྱིན་མི་དེ་ཁར་ཁྱོད་ཀྱིས་སླབས་ནི་ཨིན།། ༡༢ སྤུན་ཆ་གྱིས་སྤུན་ཆ་འབྱིད་སྐོར་བརྐྱབ་དི་གསད་འོང་། ཨ་པ་གྱིས་བུ་གསད་ནི་དོན་ལུ་སྤྲོད་འོང་། དེ་ལས་བུ་ཚུ་བུམོ་ཚུ་གྱིས་ཕ་མ་ལུ་དགྲ་ལངས་ཏེ་གསད་འོང་།། ༡༣ ངི་མིང་ཐོག་ལས། མི་ག་ར་གྱིས་ཁྱེད་ལུ་ངལ་མི་རངས། ཁོ་ག་གིས་མཇུག་མཐའ་མ་ཚུན་རྡོག་པ་འདྲེག་ཚུགས་མི་འདི་མཐར་པ་ཐོབ་ཨིན།། ༡༤ ལུང་བསྟོན་པ་དཱ་ནིལ་གྱིས་གསུངས་བཞག་མི་དྲན་བསྐུལ་ནང་གསལ་ལས་འབད་བ་ཅིན། ལྷབ་ཚུགས་མི་གྱིས་ཧ་གོ་འོང་། དེ་ལས་ཁོང་ཡ་ཧུ་དཱ་ལུ་ཡོད་མི་ཚུ་རི་ཁར་འབྱོག་འགྱོ་འོང་།། ༡༥ ཁྱིམ་ཐོག་འགུ་ཡོད་མི་དེ་གྱིས་ཁོ་རའི་ཁྱིམ་ནང་བབས་ཏེ། ཁྱིམ་ནང་ལས་ཅ་ལ་ག་ཅིས་ཡང་བཏོན་སྦག་མི་ཚུགས།། ༡༦ ཞིང་ནང་ཡོད་མི་དེ་གྱིས། ཁོ་རའི་བགོ་ལ་ལེན་པ་ལོག་དི་མི་ལྷོད།། ༡༧ དེ་བསྒང་ཨམ་སྲུ་ཨ་ལོ་ཆགས་ཡོད་མི་དང་ཨ་ལོ་ཨོམ་འབྱིན་མི་ཚུ་ལུ་སྡུག་བསྔལ་ཆེ།། ༡༨ དེ་བསྒང་ཁྱེད་འབྱོག་འགྱོ་བའི་ཉིམ་དེ་གནམ་དགུན་ལུ་འབྱུང་མ་བཅུག་ཟེར་ཁྱེད་ཀྱིས་གསོལཝ་བཏབ།། ༡༩ ག་ཅིསམ་ཟེརན་དཀོན་མཆོག་གིས་སྔོན་གོ་ཐོག་ལས་བཀོད་གནང་མི་དེ་ལས་འགོ་བཙུགས། ད་ལྟོ་བར་ནང་མ་འབྱུང་ཤུལ་ལས་ཨིན་རུང་མ་འབྱུང་བའི་བཀའ་སྔལ་ཚུ་འདི་ཉིམ་དེ་བསྒང་འབྱུང་འོང་།། ༢༠ དེ་བསྒང་གཙོ་བོའི་ཉིམ་ཐུང་ཀུ་བཟོ་དི་མ་གནང་བ་ཅིན་འཇིག་རྟེན་པ་ཚུ་ཐར་པའི་དུས་མེད། ཁོ་རའི་འདམས་ཡོད་མི་ཚུའི་དོན་ལུ་ཉིམ་དེ་ཐུང་ཀུ་བཟོ་གནང་འོང་།། ༢༡ དེའི་སྐབས་ལུ་མ་ཤི་ཀ་འདི་ཁར་བཞུགས་ཡོད། ཕར་བཞུགས་ནུག་ཟེར་ཁྱེད་ལུ་སླབས་མི་མཐོན་པ་ཅིན་བདེན་པ་མ་རེད།། ༢༢ ག་ཅིསམ་ཟེརན་མ་ཤི་ཀ་རྫུས་མ་དང་ལུང་སྟོན་པ་རྗུས་མ་ཚུ་མཐོན་ཞིནམ་ལས་འདམས་ཡོད་མི་ཚུ་མགུ་སྐོར་བརྐྱབ་ནི་དོན་ལས། ཁོང་ཚུ་གྱིས་ཡ་མཚན་ཆེ་བའི་རྟགས་ཚན་ཚུ་སྟོན་འོང་།། ༢༣ ཁྱེད་ཚུ་ན་ཐེན་དྲན་པ་སྟོན། ང་གིས་ཁྱེད་ལུ་ཧེ་མ་ལས་སླབས་མཚར་ཡི་ཟེར་གསུངས་ནུག།། ༢༤ སྡུག་བསྔལ་དེའི་འོག་ལུ། ཉིམ་འདི་མུན་ནག་ལུ་འགྱུར། ཟླཝ་གྱིས་འོད་མི་འབྱིན།། ༢༥ གནམ་མཁའ་ལས་སྐར་མ་ཚུ་ས་ཁར་འབུད་འོང་། ཞིང་ཁམས་ནང་ཡོད་མི་མཐུ་སྟོབས་ཚུ་སྤར་འོང་།། ༢༦ དེ་ལས་མིའི་བུ་སྟོབས་དབང་དང་གཟི་བརྗིད་བཅསཔ་སྦེ་སྤྲིན་གྱིས་ནང་ལས་འབྱོནམ་ཁོང་ཚུ་གྱིས་མཇལ་འོང་།། ༢༧ ཁོ་གྱིས་ཁོ་རའི་ཕོ་ཉ་ཚུ་བཏང་ཞིནམ་ད་ས་གཞིའི་མཐའ་མ་ལས་ཞིང་ཁམས་མཐའ་མ་ཚུན། ཕྱོགས་བཞི་ལས་ཁོ་རའི་འདམས་ཡོད་མི་གེ་ར་གཅིག་ཁར་བསྡུ་འོང་།།
ལྕོང་ཤིང་གི་དཔེ་གཏམ།
༢༨ ལྕོང་ཤིང་གིས་དཔེ་གཏམ་གཅིག་ལྷབ། དེའི་གཞལ་ལག་འདི་འཇམ་ཆུག་ཆུ་སྦེ་ཤོམ་འདབ་སྐྱེཝ་ད་ལུ། ཁྱེད་ཀྱིས་གནམ་བྱར་འཐོན་ཨིནམ་ཤེས།། ༢༩ འདི་བཟུམ་ཁྱེད་ཚུ་གྱིས་དེ་ཚུ་ག་ར་འབྱུང་འོངམ་ད་ལུ་དུས་ཚོད་སྒོའི་སྦོ་ལོག་ཁར་ལྷོདཔ་ཨིནམ་ཁྱེད་ཀྱིས་ཤེས།། ༣༠ ང་གིས་ཁྱེད་ལུ་བདེན་པ་སྦེ་སླབས་ཨིན། དེ་ཚུ་ག་ར་མ་གྲུབ་བར་དུ་མི་རབས་དི་རྩ་ལས་ཡལ་མི་འགྱོ།། ༣༡ གནམ་དང་ས་གཉིས་ཡལ་འགྱོ་རུང་། དི་གིས་གསུངས་ཚུ་ཡལ་མི་འགྱོ།། ༣༢ ཉིམ་དེ་དང་དུས་ཚོད་དེའི་སྐོར་ལས་ཡབ་གཅིག་གིས་མ་གཏོག་པར་གཞན་མི་ག་གིས་ཡང་མི་ཤེས། ཕོ་ཉ་ཚུ་གྱིས་ཡང་མི་ཤེས། ཡང་ཅིན་སྲས་ཀྱིས་ཡང་མེ་མཁྱེན། ༣༣ དུས་ཚོད་འདི་ནམ་འོང་གམ་ཁྱེད་ཚུ་གྱིས་མི་ཤེས། ན་ཐེན་དྲན་པ་སྟོན། བལྟ་བཞིནམ་ད་གསོལཝ་བཏབ།། ༣༤ ག་ཅིསམ་ཟེརན་མིའི་བུ་འདི་ཡང་དཔེར་ན་མི་གཅིག་ཁྱིམ་བཀོག་བཞག་དི་ས་ཐག་རིང་སར་འགྱོ་བའི་སྐབས་ལུ། ཁོ་རའི་བྱ་རོགས་ལུ་དབང་ཚད་སྤྲོད་འདི། མི་རེ་རེ་བཞིན་དུ་རང་རང་སའི་ལཱ་གཡོག་བཀལ་འདི་སྒོ་སྲུང་པ་ལུ་བལྟ་དགོཔ་སྦེ་སླབས་འདི་སོངས་སོངམ་བཟུམ་དང་འདྲ།། ༣༥ ཁྱེད་ཚུ་ན་ཐེན་དྲན་པ་བཏོན་དགོ། ག་ཅིསམ་ཟེརན་ཁྱིམ་གྱིས་སྦྱིན་བདག་དེ་ཕྱི་རུ་འོང་ནི་ཨིན་ན། ནུམ་ཕྱེད་ལུ་འོང་ནི་ཨིན་ན། བྱཔོ་འབོབ་ད་འོང་ནི་ཨིན་ན། དྲོ་པ་འོང་ནི་ཨིན་ན་ཁྱེད་ཚུ་གྱིས་མི་ཤེས།། ༣༦ ག་དེམ་ཅིས་འབད་ཁོ་དེ་ཕྲལ་ལས་འོང་ཏེ། ཁྱེད་ཚུ་གཉིད་ལོག་སྟེ་འཕྱད་མ་བཅུག།། ༣༧ ན་ཐེན་དྲན་པ་བཏོན་དགོ་ཟེར་ང་གིས་ཁྱེད་ལུ་ག་ར་ལུ་སླབས་ཚར་ཡི་ཟེར་བཀའ་གནང་ནུག།།
༡༤ ཡིའུ་བཅུ་བཞི་པ།
ཡེ་ཤུ་བཀྲོང་ནིའི་ཐབས་ཤེས།།
༄༅།། བཞག་གཉིས་རྒྱབ་ལས་ལོ་ལྟར་གྱིས་ཕེབས་སྐྱུརཔོ་མེད་པའི་ཁུར་ལེབ་ཀྱིས་དུས་ཆེན་རེན་ནུག། བླམ་བླ་ཆེན་དང་མཁན་པོ་ཚུ་གྱིས་ཡེ་ཤུ་འཛིན་གཟུང་འབད་དི་བཀྲོང་ནིའི་ཐབས་ཤེས་བསྒྱིརཝ་ཡོདཔ་ཨིན་པས།། ༢ མི་ཚུ་གྱིས་འཁྲུགས་འཛིན་འབད་འོང་ཟེར་བློའི་སླབས་ཞིནམ་ད། དུས་ཆེན་ལུ་འཛིན་གཟུང་མ་འབད་བར་བཞག་ནུག།།
ཡེ་ཤུ་ལུ་དྲི་བཟང་ད་བུརཝ།
༣ ཡེ་ཤུ་བེད་ཐ་ནི་ལུ་མཛེ་ནད་ཟུན་མི་སི་མོན་གྱིས་ཁྱིམ་ནང་གསོལཝ་བཞེས་བཞུགས་པའི་སྐབས་ལུ། ཁོ་བཞུགས་སར་ལུ་ཨམ་སྲུ་གཅེག་སྤོས་སྣུམ་རིན་གོང་སྦོམ་འབད་བའི་ཀ་མ་རུའི་བུམ་པ་གཅིག་སྦག་འོངས་ཞིནམ་ལས། བུམ་པའི་ཁ་བཀྲུམས་དི་ཁོའི་དབུའི་འགུ་བླུགས་ནུག།། ༤ དེ་ཁར་ཡོད་མི་རེ་ཙིག་པ་ཟ་དི། སྤོས་སྣུམ་འདི་ག་ཅིས་སྦེ་ཆུད་ཟོས་གཏངམ་ཨིན་ན།། ༥ འདི་བཙོང་བ་ཅིན་དཱི་ནར་གསུམ་བརྒྱ་ལྷག་དི་ཐོབ་ནི་ཨིན་པས། སྤྱང་ཀ་ཚུ་ལུ་འབྱིན་པ་ཅིན་དྲག་འོང་ཟེར་ཨམ་སྲུ་དེ་ལུ་མར་མུར་ལེ་ཤ་སླབས་ནུག།། ༦ ཡེ་ཤུ་གྱིས་ཁོང་ལུ། མོ་གྱིས་ང་ལུ་ལེགས་ཤོམ་འབདཝ་ད་ལུ། ཁྱེད་ཚུ་ག་ཅིས་སྦེ་མོའི་སེམས་དཀྲུག་དགོཔ་སྨོ།། ༧ ག་ཅིསམ་ཟེརན་ཁྱེད་ཡོད་སར་དུས་བཏན་དུ་སྤྱ་ང་ཀ་ལུས་འོང་། ནམ་རང་ཨིན་རུང་ཁོང་ལུ་ཁྱེད་ཀྱིས་ཕན་པ་སྐྱེད་ཚུགས། ང་ཁྱེད་མཉམ་དུས་གཏན་དུ་མི་ལུས།། ༨ མོ་གྱིས་ག་ཅིས་འབད་ཚུགས་མི་དེ་འབདཝ་ཨིན། ང་དུར་ཁང་ལུ་མ་བཙུགས་པའི་ཧེ་མ་ལས་སྤོསམ་བླུགས་ཚར་ཡི།། ༩ འཛམ་གླིང་ག་ར་ལུ་འཕྲིན་བཟང་འདིའི་ཆོས་གནང་བའི་སྐབས། མོ་གྱིས་འདི་བཟུམ་འབད་ཡོདཔ་ཨིནམ་མོའི་དྲན་རྟགས་ལུ་བཤད་དགོཔ་འདི་ང་གིས་བདེན་པ་སྦེ་ཁྱེད་ལུ་སླབས་ཨིན་ཟེར་གསུངས་ནུག།། ༡༠ སློཔ་མ་བཅུ་གཉིསཔ་ཀྱིས་གྱལ་ཁར་ལས་ཡུ་དཱས་ཨིས་ཀར་ཡོད་ཟེར་མི་གཅིགཔ་དེ་གྱིས་ཁོང་བླམ་བླ་ཆེན་ཚུ་གྱིས་ལགཔ་ལུ་ཡེ་ཤུ་སྤྲོད་ནི་འབད། ཁོང་ཚུ་ཡོད་སར་སོངས་ཞིནམ་ལས་དེ་སྦེ་སླབས་ད་ལུ།། ༡༡ ཁོང་ཚུ་གྱིས་རྣཝ་གོ་ཞིནམ་ལས་སེམས་དགའ་དི་ཁོ་ལུ་ཏིག་རུབ་འབྱིན་ནི་སྦེ་ཁས་བླངས་ལབད་ནུག།། དེ་ལས་ཁོ་གྱིས་ཡེ་ཤུ་འཛིན་གཟུང་འབད་ནིའི་ཐབས་ཤེས་བརྩམས་ནུག།།
དུས་ཆེན་གྱི་ཚོགས་བཞེས་ཡོདཔ།
༡༢ སྐྱུར་རྩི་མེད་པའི་ཁུར་ལེབ་དུས་ཆེན་ཉིམ་དང་པ་ལུ། ཚོགས་ཀྱིས་དམར་མཆོད་ལུ་ལུག་གསད་ཡོད་པའི་ཞག་ལུ། ཁོའི་སློབ་མ་ཚུ་གྱིས་ཁོ་ལུ་ང་བཅས་སོངས་ཞིནམ་ད་ཁྱོད་དོན་ལས་དུས་ཆེན་གྱིས་ཚོགས་ག་སྟི་འགྲིགས་དྲག་གམ་ཟེར་ཞུཝ་ད་ལུ།། ༡༣ ཁོ་གྱིས་སློབ་མ་གཉིས་གཏང་དི་ཁོང་ལུ་ས་ཁྲོམ་ནང་སོངས་ཞིནམ་ད་ཁྱེད་ཀྱིས་ཆུ་རྫམ་སྦག་མི་གཅིག་དང་ཕྱེད་འོང་། ཁོའི་རྟིང་བརྡའ་སོང་།། ༡༤ ཁོ་ག་སྟི་འཛུལ་སའི་ཁྱིམ་བདག་པོ་དེ་ལུ། ངི་སློབ་མ་ཚུ་མཉམ་དུས་ཆེན་གྱིས་ཚོགས་བཞེས་ནི་མགྱོན་ཁྱིམ་ག་སྟི་ཡོདཔ་སྨོ་ཟེར་སློབ་དཔོན་གྱིས་བཀའ་གནང་ཡི་ཟེར་འདྲི་བ་ཅིན།། ༡༥ ཁོ་གྱིས་ཁྱེད་ལུ་གདན་རྟིང་དི་གྲལ་འགྲིག་ཡོད་པའི་སྟག་གིས་ཁང་ཁྱིམ་གཅིག་བསྟོན་བྱིན་འོང་། དེ་ཁར་ང་བཅས་རའི་དུས་ཆེན་ཚོགས་ཚུ་ཅ་ལ་འགྲིགས་ཟེར་བཀའ་གནང་ནུག།། ༡༦ ཁོའི་སློབ་མ་ཚུ་སོངས་ཏེ་གྲོང་ཁྱེར་ནང་ལྷོད་ཞིནམ་ལས། ཁོ་གྱིས་ག་ཅིས་བཀའ་གནངམ་ཞིན་དུ་ཕྱེད་ནུག། ཁོང་ཚུ་གྱིས་དུས་ཆེན་གྱིས་ཚོགས་ཚུ་གྲ་གྲིགས་སྦེ་བཤམས་ནུག།། ༡༧ གནམ་ཕྱི་རུ་སློབ་མ་བཅུ་གཉིསཔོ་དང་མཉམ་ཡེ་ཤུ་ཕེབས་ནུག།། ༡༨ ཁོང་ཚུ་བཞུགས་ཞིནམ་ད་ཚོགས་བཞེས་པའི་སྐབས་ལུ། ཡེ་ཤུ་གྱིས་ཁོང་ལུ། ང་མཉམ་བཟའ་མི་ཁྱེད་ཚུ་ལས་གཅིག་གིས་ང་ལུ་འབྱིད་སྐོར་བརྐྱབ་འོང་། འདི་ང་གིས་བདེན་པ་སྦེ་ཁྱེད་ལུ་སླབས་ཨིན་ཟེར་གསུངས་ནག།། ༡༩ ཁོང་ཚུའི་སེམས་ལུ་བློ་འགྱོད་སྐྱེད་ཞིནམ་ད། རེ་རེ་བཞིན་དུ་ང་ཨིན་ནམ་ལགས་ཟེར་ཞུཝ་ད་ལུ།། ༢༠ ཁོང་ཚུའི་ལན་ལུ་ཡེ་ཤུ་གྱིས། སློབ་མ་བཅུ་གཉིསཔ་ལས་གཅིག་ང་དང་མཉམ་ཕོརཔ་ནང་ལགཔ་བཙུགས་མི་དེ་ཨིན།། ༢༡ འབྲིས་ཡོད་མི་ནང་གསལ་མིའི་བུ་འདི་བཤགས་དགོཔ་ཨིན་རུང་། མིའི་བུ་ལུ་སྦྱིད་བསྐོར་བརྐྱབ་མི་དེ་ལུ་སྡུག་བསྔལ་ཆེ། མི་དེ་མ་སྐྱེས་རུང་ལེགས་པས་ཟེར་གསུངས་ནུག།། ༢༢ ཁོང་ཚུ་ཚོགས་བཞེས་པའི་སྐབས། ཡེ་ཤུ་གྱིས་འཁུར་ལེབ་ཕྱག་ལུ་བསྣམས་ཏེ་སྨོན་ལམ་བཏབ་ཞིནམ་ད་བཅག་སྟི། སློབ་མ་ཚུ་ལུ་གནང་ཞིནམ་ལས། འདི་ངི་གིས་ཤ་གཟུགས་ཨིན། ལེན་ཞིནམ་ད་བཟའ་ཟེར་གསུངས་ནུག།། ༢༣ ཁོ་གྱིས་ཕོརཔ་ཕྱག་ལུ་བསྣམས་ཞིནམ་ད། བཀའ་དྲིན་ལེགས་སོ་ཕུལ་ཏེ་ཁོང་ལུ་གནང་ནུག། ག་ར་གྱིས་ཕོརཔ་དེ་ལས་འཐུང་ནུག།། ༢༤ ཁོ་གྱིས་ཁོང་ཚུ་ལུ། འདི་ཞལ་ཆད་གསརཔ་འདི་ངི་ཁྲག་ཨིན། ཁྲག་དེ་ཀྱིས་མང་ཤོས་ཀྱིས་སྡིག་པ་ཚུ་འདག་གནང་ཡི།། ༢༥ དཀོན་མཆོག་གིས་རྒྱལ་སྲིད་ནང་ལུ། གསརཔ་སྦེ་མ་འཐུང་བའི་ཉིམ་དེའི་བར་ནང་ཚུན། ང་གིས་རྒུན་ཤིང་ཁུ་བ་དི་ལས་མི་འཐུང་ཟེར་ང་གིས་ཁྱེད་ལུ་བདེན་པ་སྦེ་སླབས་ཨིན་ཟེར་གསུངས་ནུག།།
པི་ཏྲོའི་རྒྱབ་ལོག་འབད་བའི་སྐོར་ལས།
༢༦ དེ་ལས་ཁོང་ཚུ་མགུར་མ་གཅིག་འཐེན་ཞིནམ་ད་སྐྱུར་ཤིང་རི་བོ་ལུ་འབྱོན་ནུག།། ༢༧ ཡེ་ཤུ་གྱིས་ཁོང་ལུ། འབྲིས་ཡོད་མི་གནང་གསལ་ལས། ངི་ལུགས་རྫིབ་ལུ་བརྡུངས་མཛོག་འབད་དི། ལུག་ཚུ་ཁ་གཏོར་འགྱོ་འོང་ཟེར་ཡོད། དེ་ཆེ་ཕྱི་རུ་ར་ཁྱེད་ག་ར་གྱིས་ང་བཀོག་བཞག་འབྱོག་འགྱོ་འོང་།། ༢༨ ཨིན་རུང་ང་གསོནཔོ་ལོངས་པའི་ཚེས། ཁྱེད་ཚུའི་ཧེ་མ་གཱ་ལི་ལི་ལུ་ང་ལྷོད་འོང་ཟེར་ནེ་སྦེ་གསུངསམ་ད་ལུ།། ༢༩ པི་ཏྲོའི་ཁོ་ལུ། མི་ག་ར་གྱིས་ཁྱོད་ལུ་རྒྱབ་ལོག་འབད་རུང་། ང་གིས་རྩ་ལས་རྒྱབ་མི་ལོག་ཟེར་ཞུཝ་ད་ལུ།། ༣༠ ཡེ་ཤུ་གྱིས་ཁོ་ལུ། ང་གིས་ཁྱོད་ལུ་བདེན་པ་སྦེ་སླབས་ཨིན། དེ་རིང་ཕྱི་རུ་རང་། བྱཔོ་ཚར་གཉིས་མ་འབོ་བའི་ཧེ་མ་ལས་ཁྱོད་ཀྱིས་ཚར་གསུམ་ང་ལུ་རྒྱབ་ལོག་འབད་འོང་ཟེར་གསུངས་ནུག།། ༣༡ པི་ཏྲོ་གྱིས། ང་ཁྱོད་དང་མཉམ་ཤི་དགོ་རུང་ང་གིས་རྩ་ལས་ཁྱོད་ལུ་རྒྱབ་མི་ལོག་ཞུ་ནུག། འདི་བཟུམ་སློབ་མ་ག་ར་གྱིས་དེ་སྦེ་ཞུ་ནུག།།
རྒེད་ཚ་མ་ནི་ལུ་ཡེ་ཤུའི་སྨོན་ལམ།
༣༢ ཁོང་ཚུ་གེད་ཚ་མ་ནི་ཟེར་ས་ཕེབས་ཞིནམ་ལས། ཁོ་རའི་སློབ་མ་ཚུ་ལུ། ང་སྨོན་ལམ་ཞུ་བའི་བར་དུ་ཁྱེད་ཚུ་འདི་ཁར་སྡོད་ཟེར་གསུངས་ནུག།། ༣༣ ཁོའི་མཉམ་པི་ཏྲོ་དང་། ཡ་ཀོབ་དང་ཡོ་ཧ་ནན་ཚུ་འཁྱེད་ཞིནམ་ལས་ཐུགས་འཚེར་སེའུ་ཅིས་སྦེ་འབྱོན་ནུག།། ༣༤ ཁོང་གསུམ་ལུ། ང་ཤི་ནི་འགུ་ཐུགས་ཡོདཔ་བཟུམ་སེམས་ལུ་ག་ཅིས་དེ་མྱ་ངན་འབྱུང་མས། ཁྱེད་གསུམ་འདི་ཁར་གཉིད་མ་ལོག་པར་སྡོད་ཟེར་གསུངས་ཞིནམ་ད།། ༣༥ ཨ་ཙི་ཕར་བལྟ་འབྱོན་ཞིནམ་ད་སྐུ་གཟུགས་ས་ཁར་བཙུགས་ཏེ་སྨོན་ལམ་ཞུ་ནུག།། མཛད་ཚུགས་པ་ཅིན་དུས་ཚོད་དེ་ང་ལས་བརྒལ་བཅུག།། ༣༦ ཨབ་བ། ཡབ་ལགས། ག་ཆིས་ར་ཁྱོད་ཀྱིས་མཛད་མ་ཚུགསཔ་མེད། ཕོརཔ་འདི་ང་ལས་བསྣམ་འབྱོན། ག་དེ་སྐོར་རུང་དི་འདོད་པ་ལྟར་དུ་མིན་པར་ཁྱོད་རའི་ཐུགས་འདོད་བཞིན་དུ་མཛད་གནང་ཟེར་སྨོན་ལམ་བཏབ་ནུག།། ༣༧ ཁོ་ཚུར་འབྱོནམ་ད་ཁོང་སློབ་མ་ཚུ་གཉིད་ལོགཔ་གཟིགས་ཏེ། ཁོང་ཚུ་ལུ། པི་ཏྲོ། སི་མོན། ཁྱེད་གཉིད་ལོག་ཅིས་ཡ། ཆུ་ཚོད་གཅིག་ཡང་ཁྱེད་སྡོད་མ་ཚུགསཔ་ཨིན་ན།། ༣༨ བར་ཆད་ནང་ལུ་མི་ཚུད་ནི་ཐབས་ལུ། གཉིད་མ་ལོག་པར་གསོལཝ་བཏབ། ངེས་པར་དུ་སྙིང་རུས་ཡོད་རུང་གཟུགས་སྟོབས་ཞན་པས་ཟེར་གསུངས་ནུག།། ༣༩ ད་རུང་ལོག་འབྱོན་ཞིནམ་ད་གསོལཝ་བཏབ་སྟེ་འདི་ཅོག་འཐདཔ་ཞུ་ནུག།། ༤༠ ཁོ་ཚུར་ལོག་འབྱོནམ་ད། ད་རུང་ཁོང་གཉིད་ལོགཔ་གཟེགས་ནུག། ག་ཅིསམ་ཟེརན་ཁོང་ཚུའི་མིག་ཏོ་འཐིབས་ཡོདཔ་ལས། ཁོང་ཚུ་གྱིས་ཁོ་ལུ་ལན་གང་ཡང་ཞུ་མ་ཤེས་ནུག།། ༤༡ ཁོ་ཚར་གསུམ་ལོག་འབྱོན་ཞིནམ་ད་ཁོང་ལུ། ད་ལྟོ་ཡང་གཉིད་ལོག་འདི་ངལ་གསོཝ་ཨིན་ན། ད་བཏུབ་པས། དུས་ཚོད་རན་ཡི། མིའི་བུ་འདི་སྡིག་ཅན་ཚུའི་ལགཔ་ལུ་རན་ཡི།། ༤༢ ཡར་ལོངས། ང་བཅས་ར་འགྱོ་གེ། ང་ལུ་བྱིད་སྐོར་བརྐྱབ་པའི་མི་དེ་ཡང་སྦོ་ལོག་ཁར་ལྷོད་ཅིས། བལྟ་ཟེར་གསུངས་ནུག།།
ཡེ་ཤུ་འཛིན་གཟུང་འབད་ཡོདཔ།
༤༣ ཁོ་གྱིས་དེ་སྦེ་གསུངས་བའི་བར་ནང་། དེ་ཕྲལ་ལས་ཁོང་སློབ་མ་བཅུ་གཉིསཔ་ཀྱིས་ནང་ལས་ཡུ་དཱས་ཟེར་མི་དེ་དང་མཉམ་གཅིག་ཁར་མི་དཔུང་ཚོགས་དང་བཅསཔ་སྦེ་བླམ་བླ་ཆེན་དང་། མཁན་པོ་དང་རྒན་ཤོས་ཚུ་ག་ར་ལགཔ་ལུ་གྱི་རིང་དང་ཁརཝ་སྦག་དི་ཁོ་བཞུགས་སར་འཐོན་འོངས་ནུག།། ༤༤ ཁོ་ལུ་སྦྱིད་བསྐོར་བརྐྱབ་མི་དེ་གྱིས། ང་གིས་ག་ལུ་ཁ་འུ་བཀལ་མི་དི་ཡེ་ཤུ་ཨིན། གཟུང་ཞིནམ་ད་ན་ཐེན་འབད་འཁྱིད་སོང་ཟེར་བརྡ་བསྐུལ་འབད་ནུག།། ༤༥ ཡུ་དཱས་ཀྱིས་ཡེ་ཤུ་མཇལཝ་ཅིས་ཁོ་ལུ། སློབ་དཔོན་ལགས། སློབ་དཔོན་ལགས། ཞུ་ཞིནམ་ལས་ཁ་འུ་བཀལཝ་ཅིས། ༤༦ མི་ཚུ་གྱིས་ཡེ་ཤུ་འཛིན་གཟུང་འབད་དི་འཁྱིད་སོངས་ནུག།། ༤༧ དེ་ཁར་ཡོད་པའི་སློབ་མ་གཅིག་གིས་གྱི་རིང་བཏོན་དི། བླམ་བླ་ཆེན་གྱིས་བྱ་རོགས་གཅིག་བརྫམ་འདི། ཁོའི་རྣམ་ཅོག་ཡ་གཅིག་བཏོག་གཏང་ནུག།། ༤༨ ཡེ་ཤུ་གྱིས་ཁོང་ལུ། ཁྱེད་ཚུ་ང་ལུ་གྱི་རིང་དང་འཁརཝ་སྦག་དི་ཨརཝ་བཟུམ་གཟུང་བར་འོངམ་ཨིན་ན།། ༤༩ ང་ཉིམ་ཨ་རྟག་ར་མཆོད་ཁང་ནང་ཁྱེད་མཉམ་ཆོས་བཤད་འབད་རུང་ཁྱིད་ཚུ་གྱས་ང་མ་གཟུང་། དེ་ཚུ་གསུབས་རབ་ནང་བཞིན་འགྲུབ་ནི་དོན་ལུ་ཨིན་ཟེར་གསུངས་ནུག།། ༥༠ སློབ་མ་ག་ར་གྱིས་ཡེ་ཤུ་བཀོག་བཞག་སྟི་འབྱོག་སོངས་ནུག།།
མི་གཞོནམ་གཅིག་འབྱོག་འགྱོཝ།
༥༡ དེ་བསྒང་མི་གཞོནམ་རས་ཅང་བགོ་ལ་འགྱོན་མི་གཅིག་ཡེ་ཤུའི་རྟིང་ཤུལ་འོངམ་ད། མི་ཚུ་གྱིས་ཁོ་གཟུང་ནི་འབདཝ་ད་ལུ། ༥༢ རས་ཀྱང་བགོ་ལ་དི་ཕུད་བཞག་སྟེ་གཟུགས་སྒྱེ་མོ་སྦེ་འབྱོག་སོངས་ནུག།།
ཡེ་ཤུ་ལྷན་རྒྱས་ཚུའི་གདོང་ཁར།
༥༣ ཁོང་ཚ་གྱིས་ཡེ་ཤུ་བླམ་བླ་ཆེན་ཡོད་སར་གདན་དྲང་སྟེ། དེ་ཁར་བླམ་བླ་ཆེན་དང་། རྒན་ཤོས་དང་། མཁན་པོ་ཚུ་འཛོམས་ཡོདཔ་ཨིན་པས།། ༥༤ པི་ཏྲོ་ཁོའི་རྟིང་བརྡའ་ཐག་རིང་སར་ལས་འོངས་ཏེ། བླམ་བླ་ཆེན་གྱིས་ཕི་བྲང་ཚུན་འོངས་ཞིནམ་ལས་ཁོང་གི་བྱ་རོགས་ཚུ་མཉམ་མེ་གསོ་སྡོད་ནུག།། ༥༥ བླམ་བླ་ཆེན་དང་ལྷན་རྒྱས་ག་ར་གྱིས་ཡེ་ཤུ་བཀྲོང་ནིའི་དོན་ལུ། ཉེལ་པ་འཚོལ་རུང་ག་ཅིས་ཡང་མ་ཐོབ་པས།། ༤༦ ག་ཅིསམ་ཟེརན་མི་ག་ར་གྱིས་ཁོ་ལུ་མ་རངས་པར་དཔང་གཞག་རྗུས་མ་འཐོན་རུང་། ཁོང་རང་ནང་འཁོད་ཁ་མ་མཐུན་པས།། ༥༧ མི་རེ་རེ་ལོངས་ཞིནམ་ལས་ཁོ་ལུ་བརྫུན་ཚིག་དེ་སྦེ་སླབས་ནུག།། ༥༨ ཁོ་གྱིས་ལགཔ་གྱིས་བཟོ་ཡོད་པའི་མཆོད་ཁང་འདི་མེདཔ་བཏང་ཞིནམ་ད། ལགཔ་གྱིས་བཟོ་མ་དགོ་པའི་པར་མཆོད་ཁང་གཞན་གཅིག་ང་གིས་བཞག་གསུམ་ལུ་བཟོ་འོང་ཟེར་ཁོ་གྱིས་དེ་སྦེ་སླབས་ཡོདཔ་ང་བཅས་ཀྱིས་རྣཝ་གོ་ཡི་ཟེར་རུང་།། ༥༩ ཁོང་ཚུ་བློའོ་མ་མཐུན་པས།། ༦༠ དེ་ལས་བླམ་བླ་ཆེན་གྱིས་མིའི་སྦུག་ནང་ལོངས་ཞིནམ་ལས་ཡེ་ཤུ་ལུ། མི་དམང་གིས་ཁྱོད་ལུ་མ་རངས་པའི་གཏམ་སླབས་རུང་། ཁྱོད་ཀྱིས་ལན་ལོག་འཇལ་ནི་མེདཔ་ཨིན་ན་ཟེར་ཞུ་རུང་།། ༦༡ ཁོ་གྱས་ལན་གསལ་གན་ཡང་མ་གསུངས་པར་ཁུ་སིམ་སིམ་སྦེ་བཞུགས་པའི་སྐབས། བླམ་བླ་ཆེན་གྱིས་ད་རུང་དྲི་བ་དཔྱད་འདི་ཁོ་ལུ། བསྟོད་དི་ཡོད་མིའི་སྲས་མ་ཤི་ཀ་ཁྱོད་འིན་ནམ་ཟེར་ཞུཝ་ད་ལུ།། ༦༢ ཡེ་ཤུ་གྱིས། ང་ཨིན། ཁྱེད་ཀྱིས་མིའི་བུ་འདི་བཀུན་དབང་གི་ཕྱག་གཡས་ལུ་བཞུགས་ཞིནམ་ད། ཞིང་ཁམས་ཀྱིས་སྤྲིན་འགུ་ལས་འབྱོན་པའི་སྐབས་ཁྱེད་ཀྱིས་མཇལ་འོང་ཟེར་གསུངས་ནུག།། ༦༣ བླམ་བླ་ཆེན་གྱིས་ཁོ་རའི་བགོ་ལ་ཧྲལ་ཞིནམ་ལས་ང་བཅས་ལུ་ད་རུང་དཔང་གཞག་དགོཔ་མིན་འདུག།། ༦༤ ཁོ་གྱིས་སྐུར་པ་བཏབ་ཡོདཔ་འདི་ཁྱེད་ཚུ་གྱིས་རྣཝ་གོ་ཡི། ཁྱེད་ཀྱིས་མནོ་བསམ་ལུ་ག་ཅིས་ཡོདཔ་ཟེར་སླབསཞིནམ་ད། ག་ར་གྱིས་ཁོ་བཀྲོང་ནིའི་ཉེས་ཁྲིམས་བཀལ་ནུག།། ༦༥ དེ་ཡས་ཁོང་ལ་ལུ་གཅིག་གིས་ཁོ་ལུ་མཆིལ་མ་གཏོར། ལ་ལུ་གྱིས་ཁོའི་ཞལ་སྤུར་ཏེ་རྗོག་དྲངས་ཞིནམ་ལས་ཁོ་ལུ། མངོན་ཤེས་ཡོདན་སླབས་ཟེར་ནུག། བྱ་རོགས་ཚུ་གྱིས་ཡང་ཁོའི་འགུ་འགྲམ་ལྕག་དྲངས་ནུག།།
པི་ཏྲོ་གྱིས་ཁོ་ལུ་རྒྱབ་ལོག་འབད་ཡོདཔ།
༦༦ དེ་བསྒང་པི་ཏྲོ་ཕོ་བྲང་འོག་ལུ་སྡོད་པའི་ཚེས། བླམ་བླ་ཆེན་གྱིས་གཡོགམོ་གཅིག་འོངས་ཞིནམ་ད།། ༦༧ པི་ཏྲོ་མེ་གསོ་ཡོདཔ་མཐོང་དི། ཁོ་ལུ་བལྟ་ཞིནམ་ལས་མོ་གྱིས། མི་ཁྱོད་ཡང་ན་ཙ་རེད་པ་ཡེ་ཤུ་མཉམ་ཡོདཔ་ཨིན་ཟེར་སླབས་ད་ལུ།། ༦༨ ཁྱོད་ག་ཅིས་སླབས་ཨིན་ན་ང་གིས་མ་ཤེས། ང་གིས་ཧ་མ་གོ་ཟེར་ཁོ་རྒྱབ་ལོག་འབད་དི། ཕྱི་འཐོན་ཞིནམ་ད་རྒྱལ་སྒོའི་ནང་ལུ་ལྷོདཔ་ད་བྱཔོ་འབོ་ནུག།། ༦༩ ད་རུང་གཡོགམོ་གཅིག་གིས་པི་ཏྲོ་མཐོང་ཞིནམ་ལས་། དེ་ཁར་ཡོད་མི་ཚུ་ལུ་མོ་གྱིས། ཁོང་ཚུའི་འགྱལ་ལས་གཅིག་ཁོ་ཨིན་ཟེར་སླབས་ད་ལུ།། ༧༠ ད་རུང་པི་ཏྲོ་གྱིས་རྒྱབ་ལོག་འབད་ནུག། ཨ་ཙི་ཁར་ལས་དེ་ཁར་ཡོད་མི་ཚུ་གྱིས་པི་ཏྲོ་ལུ། ཁྱོད་གཱ་ལི་ལི་པ་གཅིག་ཨིན་པས།། དེ་ཆུའི་འགྱལ་ལས་གཅིག་ཁྱོད་ཨིནམ་ཐག་ཆོད་པས། ག་ཅིསམ་ཟེརན་ཁྱོད་སླབས་ཐང་དེ་ཁོང་བཅོག་འཐདཔ་འདུག་ཟེར་སླབས་ད། ༧༡ ཁོ་གྱིས་གཏམ་ངན་སླབས་ཞིནམ་ལས་མནའ་འབོ་དི། ཁྱེད་ཀྱིས་སླབས་པའི་མི་འདི་ང་གིས་རྩ་ལས་ངོ་མི་ཤེས་ཟེར་སླབས་ཚརཝ་ཅིས།། ༧༢ བྱཔོ་ཚར་གཉིས་འབོ་ནུག། དེ་ལས་བྱ་པོད་ཚར་གཉིས་མ་འབོ་པའི་ཧེ་མ་ལས། ཁྱོད་ཀྱིས་ང་ལུ་ཚར་གསུམ་རྒྱབ་ལོག་འབད་འོང་ཟེར་ཡེ་ཤུ་གྱིས་གསུངས་ཡོདཔ་དེ་པི་ཏྲོའི་སེམས་ལུ་དྲན་པ་འོངས་ཏེ་ཁོ་གནམ་མེད་ས་མེད་སྔུ་ནུག།།
༡༥ ལིའུ་བཅོ་ལྔ་པ།
ཡེ་ཤུ་རོ་མཱན་གྱིས་བཀའ་བློན་པི་ལ་ཏི་ཡོད་སར་གདན་དྲངས་ནུག།།
༄༅།། འདི་ཕྲལ་ལས་འདྲོ་པ་གནམ་ལངམ་ད་ལུ་བླམ་བླ་ཆེན་གྱིས་རྒན་ཤོས་དང་། མཁན་པོ་དང་། ལྷན་རྒྱས་ཚུ་མཉམ་བསྟུན་བགྲོས་བརྐྱབས་སྟི། ཡེ་ཤུ་ཕྱག་བཅིངས་ཞིནམ་ལས་པི་ལ་ཏི་ཡོད་སར་འཁྱིད་བཀལ་ནུག།། ༢ པི་ལ་ཏི་གྱིས་ཁོ་ལུ། ཁྱོད་ཡ་ཧུ་དཱའི་རྒྱལཔོ་ཨིན་ན་ཟེར་ཞུཝ་ད་ལུ། ཡེ་ཤུ་གྱིས་ཁོ་ལུ། ཁྱོད་སླབས་དོ་བཟུམ་རང་ཨིན་གསུངས་ནུག།། ༣ བླམ་བླ་ཆེན་ཚུ་གྱིས་ཁོ་ལུ་ཉེས་པ་ལེ་ཤ་བཀལ་དི་འབད་རུང་ལན་གང་ཡང་མ་གསུངས་པར་བཞགས་ནུག།། ༤ པི་ལ་ཏི་གྱིས་ཁོ་ལུ། ཁོང་ཚུའི་ཁྱོད་ལུ་ཉེས་སྐྱོན་ལེ་ཤ་བཏོན་ཡོད་རུང་། ལན་གང་ཡང་འཇལ་ནི་མེདཔ་ཨིན་ན་ཟེར་ཞུ་རུང་།། ༥ ཡེ་ཤུ་གྱིས་བཀའ་ལན་གང་ཡང་མ་གསུངས་པར་པི་ལ་ཏི་ཡང་ཡ་མཚན་ཆེ་ནུག།།
ཡེ་ཤུ་ལུ་ཉེས་ཁྲིམས་བཀལ་ཡོདཔ།
༦ དུས་ལེན་ལོ་ལྟར་ལུ་མི་དམང་གི་དགའ་བའི་བཙོན་པ་ཚེ་ཐར་གཏང་བའི་ལུགས་སྲོལ་ཡོདཔ་ཨིན་པས།། ༧ དེ་བསྒང་ནང་ཁྲུག་ལངས་སྟི་དམར་གསད་འབད་མི་ངོ་ལོགཔ་ཚུ་ལས་བཙོན་པ་བྷ་ར་སྦཱས་ཟེར་མི་གཅིག་ཡོདཔ་ཨིན་པས།། ༨ མི་དམང་གིས་པི་ལ་ཏི་མཇལ་ཞིནམ་ད་ཁོ་ལུ། ཨ་རྟག་རའི་ལུགས་སྲོལ་བཟུམ་ཁོང་ལུ་མཛད་གནང་ཟེར་སླབས་ད་ལུ། ༩ པི་ལ་ཏི་གྱིས་ཁོང་ལུ། ཁྱེད་ལུ་ང་གིས་ཡ་ཧུ་དཱའི་རྒྱལཔོ་འདི་ཚེ་ཐར་གཏང་དགོཔ་ཨིན་ན་ཟེར་དྲིས་ནུག།། ༡༠ ག་ཅིསམ་ཟེརན་བླམ་བླ་ཆེན་ཚུ་གྱིས་ཕྲག་དོག་འབད་འདི་ཁོ་ཡོད་སར་འཁྱིད་འོངམ་ལས་རྟེན་དི་ཨིན་པས།། ༡༡ འདི་འབདཝ་ད་བླམ་བླ་ཆེན་དེ་ཚུ་གྱིས་བྷ་ར་སྦཱས་འདི་ཚེ་ཐར་གཏང་དགོཔ་སྦེ་མི་ཚུ་ལུ་བརྡའ་བསྐུལ་འབད་ནུག།། ༡༢ པི་ལ་ཏི་གྱིས་མི་ཚུ་ལུ། ཁྱེད་ཚུ་གྱིས་ཡ་ཧུ་དཱའི་རྒྱལཔོ་ཨིན་ཟེར་མི་དེ་ལུ་ང་གིས་ག་ཅིས་འབད་དགོཔ་ཡོདཔ་ཟེར་དྲིཝ་ད་ལུ།། ༡༣ ཁོང་ཚུ་གྱིས་སྐད་སྦོམ་བཏོན་དི་ཁོ་ཁྲམ་ཤིང་འགུ་བརྐྱང་ཟེར་སླབས་ནུག།། ༡༤ དེ་ལས་པི་ལ་ཏི་གྱིས་ཁོང་ལུ། ཁོ་གྱིས་ཉེས་པ་ག་ཅིས་འབད་ཡོདཔ་ཟེར་སླབས་རུང་། ཁོང་གྱིས་ཧེང་བཀལ་སྐད་སྦོམ་བཏོན་འདི། ཁོ་ཁྲམ་ཤིང་འགུ་བརྐྱང་ཟེར་སླབས་ནུག།། ༡༥ པི་ལ་ཏི་གྱིས་མི་ཚུ་གྱིས་བློ་འདོད་སྟར་དུ། བྷ་ར་སྦཱས་འདི་ཚེ་ཐར་གཏང་འབད་ཞིནམ་ད། ཡེ་ཤུ་ལུ་རྟེ་ལྕགས་ཀྱིས་བརྡུངས་ཞིནམ་ད། ཁྲམ་ཤིང་འགུ་བརྐྱང་ནི་དོན་ལས་སྤྲོད་ནག།། ༡༦ དམག་མི་ཚུ་གྱིས་ཡེ་ཤུ་ཚོགས་ཁང་ནང་ལུ་འཁྱིཔ་དི། དམག་ཚོགས་གེ་ར་སྤུངས་འོངས་ཞིནམ་ལས།། ༡༧ ཁོང་ཚུ་གྱིས་ཁོ་ལུ་ན་བཟའ་དམརཔོ་བཞེས་བཅུག། རྩང་གི་དབུ་ཞ་བཟོ་དི་དབུ་ལུ་བཙུགས་ཏེ།། ༡༨ ཡ་ཧུ་དཱའི་རྒྱའཔོ་ལུ་ཕྱག་འཚལ་ལོ་ཟེར་འཕྱ་ཞིནམ་ད།། ༡༩ ཁོང་ཚུ་གྱིས་སྦ་འཁརཝ་གྱིས་དབུའི་འགུ་དྲངས། ཞལ་ལུ་མཆིལ་མ་གཏོར། པུས་མོ་ས་ཁར་བཙུགས་ཏེ་ཁོ་ལུ་ཕྱག་འཚལ་ནུག།། ༢༠ ཁོ་ལུ་དམདཔ་བརྐྱབས་དི་འཕྱ་མཚར་ཞིནམ་ལས། ན་བཟའ་དམར་པོ་དེ་ཕུད་ཞིནམ་ད་ཁོ་རའི་ན་བཟའ་འདི་བཞེས་བཅུག་འདི། ཁྲམ་ཤིང་འགུ་བརྐྱང་ནི་སྦེ་ཁོ་འཁྱིད་སོངས་ནུག།། ༢༡ ཨེ་ལེག་སན་དྲར་དང་རུ་ཕུས་ཀྱིས་ཨ་པ་སའི་རེན་ལུངམ་ཕྱོགས་ལས་ཨིན་མི་སི་མོན་ཟེར་མི་དེ་ཕྱོགས་གཞན་ལས་འོངམ་ད། ཁོང་ཚུ་གྱིས་ཡེ་ཤུ་གྱིས་ཁྲམ་ཤིང་འདི་ཁོ་ལུ་དབང་བཙོང་སྦེ་སྦག་བཅུག་ནུག།། ༢༢ ཁོང་ཚུ་གྱིས་ཡེ་ཤུ་གོལ་གོ་ཐཱ་ཟེར་བའི་ཐོདཔ་ཀྱིས་ས་ཆ་ལུ་གདན་དྲངས་ནུག།། ༢༣ ཁོང་ཚུ་གྱིས་རྒུན་ཆང་ནང་གན་དཱ་ར་ས་བསྲེས་འདི་ཁོ་ལུ་བླུགཔ་དྲངམ་ད། ཁོ་གྱིས་མ་བཞེས་པས།། ༢༤ དེ་ལས་ཁོང་ཚུ་གྱིས་ཡེ་ཤུ་ཁྲམ་ཤིང་འགུ་བརྐྱངས་ཞིནམ་ད། ཁོའི་ན་བཟའ་བགོ་བཤའ་བརྐྱབ་ནི་དོན་ལས། མི་རེ་རེ་ག་ཅིས་ཐོབ་གམ་ཤོ་བརྐྱབས་ནུག།། ༢༥ ཁོང་གིས་ཁོ་ཁྲམ་ཤིང་འགུ་བརྐྱངས་བའི་དུས་ཚོད་དི་ཉི་མ་ཆུ་ཚོད་དགུ་ལུ་ཨིན་པས།། ༢༦ ཁོ་ལུ་སྐྱོན་བཏགས་དི། འདི་ཡ་ཧུ་དཱའི་རྒྱལཔོ་ཨིན་ཟེར་ཁོའི་དབུའི་བལྟག་ལུ་ཡི་གུ་འབྲིས་ནུག།། ༢༧ ཁོ་དང་མཉམ་ཨརཝ་བརྐྱབས་མི་གཉིས་ཡང་ཁོའི་གཡས་ལུ་གཅིག་དང་གཡོན་ལུ་གཅིག་ཁྲམ་ཤིང་འགུ་བརྐྱངས་ནུག།། ༢༨ གསུངས་རབ་ནང་ལུ་བྲིས་ཡོདཔ་བཟུམ། ཁོ་ལུ་མ་རངས་མི་ལེ་ཤ་འཐོན་འོང་ཟེར་ཡོདཔ་དེ་འབྱུང་ནུག།། ༢༩ ཡར་མར་འགྱོ་མི་ཚུ་གྱིས་འགུ་ཏོ་གཡུག་དི་དམད་ཕབས་བརྐྱབས་ཏེ་ཁོ་ལུ། མཆོད་ཁང་མེདཔ་བཟོ་ཞིནམ་ད། བཞག་གསུམ་ལུ་ལོག་འགྲུབ་ཚུགས་མི་ཁྱོད།། ༣༠ ཁྱོད་རང་ལུ་རྒྱབ་སྐྱོར་འབད་དི། ཁྲམ་ཤིང་འགུ་ལས་མར་བབས་ཤོག་ཟེར་སླབས་ནུག།། ༣༡ འདི་བཟུམ་བླམ་བླ་ཆེན་ཚུ་གྱིས་མཁན་པོ་ཚུ་མཉམ་ཕར་ཚུར་གཏམ་སླབས་དི། ཁོ་གྱིས་གཞན་ལུ་སྐྱབས་འཛད་ཚུགས་རུང་། ཁོ་རང་ལུ་སྐྱབས་འཛད་མི་ཚུགས་པས་ཟེར་ནུག།། ༣༢ ཨཱིས་ར་ཡལ་གྱིས་རྒྱལཔོ་མ་ཤི་ཀ། ང་བཅས་ཁྱོད་ལུ་དད་པ་སྐྱེད་ཚུགས་ནི་དོན་ལུ། ད་ལྟོ་རྐྱང་ཤིང་འགུ་ལས་མར་འབབ་ཤོག་ཟེར་སླབས་ནུག། ཁོ་མཉམ་བརྐྱངས་ཡོད་མི་གཉིས་ཀྱིས་ཡང་དེ་སྦེ་ཁོ་ལུ་འཕྱ་ནུག།། ༣༣ ཉིན་ཕྱེད་ལས་ཆུ་ཚོད་གསུམ་གྱིས་བར་ནང་ལུ་ས་གཞིག་ར་མུན་ནག་ལུ་འགྱུར་སོ་ནུག།། ༣༤ ཆུ་ཚོད་གསུམ་དེ་ཅིས་ལུ་ཡེ་ཤུའི་གསུངས་སྐད་སྦོམ་བཏོན་དི། ཨི་ལོའི། ཨི་ལོའི། ལཱ་མ་ས་བྷད་ཐ་ནི། རྫོང་ཁ་སྐད་ནང་ལུ་འབད་བ་ཅིན། ངི་དཀོན་མཆོག། ངི་དཀོན་མཆོག། ཁྱོད་ཀྱིས་ང་ག་ཅིས་སྦེ་བཀོག་བཞགཔ་སྨོ་ཟེར་གསུངས་ནུག།། ༣༥ དེ་ཁར་ཡོད་མི་ལ་ལུ་གཅིག་གིས་རྣཝ་གོ་ཞིནམ་ལས། ཁོ་གྱིས་ཨི་ལི་ཇ་འབོཝ་མས་ཟེར་སླབས་ནུག།། ༣༦ གཅིག་གིས་བརྒྱུགས་སོངས་ཞིནམ་ལས། ཆུ་བལ་གཅིག་ནང་ཆང་སྐྱུརཔོ་སྦངས་དི་སྦ་འཁརཝ་འགུ་བཀལ་ཏེ། ཁོ་ལུ་བཞེས་ཟེར་དྲངས་ཞིནམ་ལས། ཨི་ལི་ཇ་གྱིས་ཁོ་ཕབ་འབྱོན་མི་འབྱོན་བལྟ་གེ་ཟེར་སླབས་ནུག།། ༣༧ དེ་ལས་ཡེ་ཤུའི་གསུངས་སྐད་སྦོམ་བཏོན་དི་སྐུ་སྲོག་གནང་ནུག།། ༣༨ དེ་བསྒང་མཆོད་ཁང་གི་ཡོལ་ལ་བརྐྱངས་ཡོདཔ་དེ་ཡང་འགུ་ལས་མཇུག་ཚུན་ཁག་གཉིས་སྦེ་ཏྲལ་སོ་ནུག།། ༣༩ ཁོའི་སྐུ་མདུན་ལུ་ཡོད་མི་དམག་མིའི་བརྒྱ་དཔོན་དེ་ཡེ་ཤུ་གྱིས་དེ་སྦེ་གསུངས་སྐད་སྦོམ་བརྐྱབ་ལྟི་བཤགས་ཡོདཔ་མཇལ་ཞིནམ་ད། འདི་སྐྱེས་བུ་དེ་དཀོན་མཆོག་གིས་སྲས་ངས་བདེན་ཨིན་པས་ཟེར་སླབས་ནུག།། ༤༠ དེ་ཁར་ལུ་ཐག་རིང་སར་ལས་ཁོང་ཨམ་སྲུ་ཚུ་ཡང་བལྟ་དི་ཡོདཔ་མས། དེ་ཚུའི་གྱལ་ལས་མིར་ཡམ་མག་དཱལ་དང་། ཡ་ཀོབ་ཆུང་ཤོས་དང་ཡོ་སེལི་ས་ལོ་མེ་ཚུ་ཡོདཔ་ཨིན་པས།། ༤༡ ཁོང་ཚུ་ཡེ་ཤུ་གཱ་ལི་ལི་བཞུགས་པའི་སྐབས་རྟིང་ཤུལ་ཞབས་ཏོག་ཞུ་དི་འོངས་མི་དང་། དེ་ལས་ཁོ་མཉམ་ཡེ་རུ་ཤ་ལེམ་ལུ་འོངས་མི་ཨམ་སྲུ་གཞན་ཡང་ཡོདཔ་ཨིན་པས།།
ཡེ་ཤུའི་སྐུ་ཕུངམོ་དུར་ཁང་ནང་ལུ་བཙུགས་ཡོདཔ།
༤༢ གནམ་ཕྱི་རུ་འགྱོཝ་ད། དམ་པའི་དུས་བཟང་གི་ཉིམ་ཧེ་མ་ཕོགཔ་ལས།། ༤༣ མི་རྗེ་ལྷན་རྒྱས་ཨ་རི་མ་ཐི་པ་ཡོ་སེབ་ཟེར་མི་དི། དཀོན་མཆོག་གིས་རྒྱལ་སྲིད་ལུ་སྒུག་ཡོད་མི་དེ་འོངས་ཞིནམ་ད། བློ་ཁོག་འགུ་བཀལ་ཏེ་པི་ལ་ཏི་ཡོད་སར་སོངས་ཞིནམ་ལས། ཡེ་ཤུའི་སྐུ་ཕུངམོ་དེ་ཁོ་ལུ་གནང་ཟེར་ཞུཝ་ད་ལུ།། ༤༤ ཁོ་བཤགས་གམ་མ་བཤགས་པི་ལ་ཏི་ཡིད་མ་ཆེ་བར། དམག་མིའི་བརྒྱ་དཔོན་དེ་འབོ་ཞིནམ་ད། ཁོ་ལུ་འདྲི་བ་དཔྱད་ནུག།། ༤༥ ཁོ་གྱིས་དམག་མིའི་རྒྱ་དཔོན་ལས་འདྲི་བ་དཔྱད་ཞིནམ་ལས་སྐུ་ཕུངམོ་འདི་ཡོ་སེབ་ལུ་འབྱིན་ནུག།། ༤༦ ཁོ་གྱིས་ཁ་དར་ཉོ་སྦག་ཞིནམ་ལས་སྐུ་ཕུངམོ་ས་ཁར་ཕབ་ཞིནམ་ད། དར་ནང་སྤུར་ཏི། འབྱག་ནང་དོང་བརྐོ་བའི་དུར་ཁང་ནང་ལུ་བཙུགས་ཞིནམ་ལས། སྤུར་ཁང་སྒོའི་རྩ་བར་རྡོ་གཅིག་སྒྲིལ་བཞག་ནུག།། ༤༧ མིར་ཡམ་མག་དཱལ་དང་ཡོ་སེབ་ཀྱིས་ཨའི་མ་རི་ཡམ་ཚུ་གྱིས་ཁའི་སྐུ་ཕུངམོ་བཙུགས་ས་བལྟ་སྡོད་ནུག།།
༡༦ ལིའུ་བཅུ་དྲུག་པ།
ཡེ་ཤུ་སྐུ་གསོནཔོ་བཞེངས་ཡོདཔ།
༄༅།། དམ་པའི་དུས་བཟང་ཐལཝ་ད་ལུ། མ་རི་ཡམ་མག་དཱལ་དང་། ཡ་ཀོབ་ཀྱིས་ཨའི་མ་རི་ཡམ་དང་། ས་ལོ་མེ་ཚུ་གྱིས་སྐུ་ཕུངམོ་འགུ་དབུར་ནི་དྲི་བཟང་ཚུ་སྦག་ཞིནམ་ད།། ༢ བདུན་ཕྲག་གིས་ཉིམ་དང་པ་དེ་ལུ། དྲོ་པ་ཧ་སག་ལོངས་ཏེ་ཉིམ་ཤརཝ་ཅིས་སྤུར་ཁང་ཡོད་སར་ཁོང་ཚུ་ལྷོད་ནུག།། ༣ ཁོང་རང་གཅིག་གིས་གཅིག་ལུ། ང་བཅས་དོན་ལུ་སྤུར་ཁང་གི་རྡོ་འདི་ག་གིས་ལྷོག་གཏངམ་ཨིན་ན་ཟེར་སྡོད་ནུག།། ༤ ཁོང་གིས་དེ་སྦེ་བལྟཝ་ད་རྡོ་སྦོམ་འདི་ལྷོག་ཡོདཔ་མཐོང་ནུག།། ༥ ཁོང་ཚུ་སྤུར་ཁང་ནང་ལུ་འཛུལཝ་ད་ན་བཟའ་དཀརཔོ་བཞེས་ཡོད་མི་གཞོནམ་གཅིག་གཡས་ཁ་ཐུག་ལུ་བཞུགས་ཡོདཔ་མཐོང་སྟི་ཁོང་ག་ཅིས་དེ་འདྲོག་ནུག།། ༦ ཁོ་གྱིས་ཁོང་ལུ་འདྲོག་མེན་དགོ། ཁྱེད་ཚུ་ཁྲམ་ཤིང་འགུ་བརྐྱངས་མི་ན་ཙ་རེད་པ་ཡེ་ཤུ་འཚོལཝ་ཨིན་ན། ཁོ་སྐུ་གསོནཔོ་སྦེ་བཞེངས་ཡི། འདི་ཁར་མེད། ཁོའི་སྐུ་ཕུངམོ་བཞག་སའི་སྤུར་ཁང་ལུ་བལྟ།། ༧ འདི་འབདཝ་ད་ཁྱེད་ཚུ་སོབས་ཞིནམ་ད། ཁོའི་སློབ་མ་དང་པི་ཏྲོ་ལུ་དེ་སྦེ་སླབས། ཁོ་གྱིས་ཁྱེད་ལུ་ཧེ་མ་གསུངས་ཡོདཔ་བཟུམ་ཁྱེད་ཚུའི་ཧེ་མ་གཱ་ལི་ལི་ལུ་ཕེབས་ཡོདཔ་འོང་། དེ་ཁར་ཁྱེད་ཀྱིས་ཁོ་མཇལ་འོང་ཟེར་གསུངས་ནུག།། ༨ ཁོང་ཚུ་འདྲོག་རུང་སེམས་དགའ་སྟི། སྤུང་ཁང་ལས་དེ་ཕྲལ་ལས་རྒྱུགས་སོངས་ཏེ་ཚབ་ཚབ་འབདཝ་ལས་ག་ལུ་ཡང་མ་སླབས་པས།། ༩ ཡེ་ཤུ་བདུན་ཕྲག་གིས་ཉིམ་དང་པའི་དྲོ་པ་ཧ་སག་སྐུ་གསོན་པོ་སྦེ་བཞེངས་ཞིནམ་ལས། ཧེ་མ་ཁོ་གྱིས་གདོན་བགེགས་བདུན་བཏོན་བཏང་བའི་མ་རི་ཡམ་མག་དཱལ་གྱིས་འགོ་དང་པ་མོ་གྱིས་མཇལ་ཞིནམ་ད།། ༡༠ མོ་སོངས་ཏི། བསྡུ་དི་མྱ་ངན་འབད་མི་ཚུ་ལུ་ཁོའི་སྐོར་ལས་སླབས་རུང་།། ༡༡ ཁོང་ཚ་གྱིས་ཁོ་སྐུ་གསོནཔོ་སྦེ་བཞུགས་ལོདཔ་དེ། མརི་ཡམ་གྱིས་མཇལ་ཡི་ཟེར་མི་ལུ་བདེན་པ་མ་རེ་བས། ༡༢ དེ་རྟིང་ལས་ཁོང་ཚུ་ལས་ས་ཕྱོགས་ལུ་འགྱོ་མི་གཉིས་ལུ་སྐུ་གཞན་འགྱུར་དི་མཇལ་ཁ་གནང་ནུག།། ༡༣ ཁོང་ཚུ་ལོག་ཞིནམ་ད་གཞན་ཚུ་ལུ་བཤད་རུང་མི་ཚུ་གྱིས་བདེན་པ་མ་རེ་བས།། ༡༤ དེ་ཤུལ་ལས་ཁོང་སློབ་མ་བཅུ་གཅིགཔ་དེ་བཞེས་གོ་བཟའ་སྡོདཔ་ད་མཇལ་ཁ་གནང་དི། སྐུ་གསོན་པོ་བཞེངས་ཡོདཔ་མཇལ་རུང་བདེན་པ་མ་རེ་བས། སེམས་ས་ཀྲག་དང་དད་པ་མེདཔ་ལས་ཁོང་ལུ་བཀའ་བཀྱོན་གནང་ནུག།། ༡༥ དེ་ལས་ཡེ་ཤུ་གྱིས་ཁོང་ལུ། ཁྱེད་ཚུ་འཛམ་གླིང་ག་སྟི་མེད་པར་སོངས་ཞིནམ་ལས་མི་ག་ར་ལུ་འཕྲིན་བཟང་འདི་བཤད་འབྱིན།། ༡༦ ཁོ་ག་གིས་དད་པ་ཡོད་མི་ལུ་ཁྲུས་གསོལ་འབྱིན་དི་ཐར་པ་ཐོབ། དེ་ལས་ཁོ་ག་གིས་དད་པ་ལོག་མི་ལུ་བཀའ་ཆད་ཕོག་འོང་།། ༡༧ དད་པ་ཡོད་མི་ཚུ་ངི་མིང་བརྗོད་ཞིནམ་ད་གདོན་ཚུ་བཏོན་བཏང་ནི་དང་། བློའོ་མ་འདྲཝ་སྐད་རིགས་ཚུ་སླབས་ནི་དང་།། ༡༨ ཁོང་གིས་སྦུལ་ལགཔ་ལུ་ལེན་ནི་དང་། དུག་རིགས་ཚུ་འཐུང་རུང་ཁོང་ལུ་གང་ཡང་གནོདཔ་བཀལ་མི་ཚུགས། མི་ནདཔ་ལགུ་ལགཔ་བཞག་སྟི་ནད་གསོ་འབད་ཚུགས་ཟེར་བཀའ་ནུག།། ༡༩ དེ་བཟུམ་གཙོ་བོ་ཡེ་ཤུ་གྱིས་ཁོང་ལུ་དེ་སྦེ་གསུངས་ཚར་བའི་ཤུལ་ལས། ཁོ་ཞིང་ཁམས་ནང་ལུ་གདན་དྲངས་ཏི། དཀོན་མཆོག་གི་གཡས་ཁ་ཐུག་ལུ་བཞུགས་ནུག།། ༢༠ དེ་ལས་སློབ་མ་ཚུ་སོངས་ཞིནམ་ད་ས་ཕྱོགས་ག་སྟི་ལུ་ཡང་ཆོས་བཤད་ཞིནམ་ད་། གཙོ་བོའི་ཁོང་མཉམ་ཆ་རོགས་མཛད་གནངམ་ལས། རྟགས་མཚན་ཚུ་བསྟོན་པའི་བཀའ་བདེན་པ་ཨིནམ་བདེན་ཁུངས་བསྐྱེལ་ནུག་གོ།། ཨ་མེན།།


text:
སྤྱི་ལོ་༢༠༢༡ ས་གནས་གཞུང་གི་བཙག་འཐུ་ཐེངས་གསུམ་པའི་དོན་ལུ་ བཙག་འཐུའི་ཐོ་ཡིག་མཐའ་དཔྱད་ཕྱིར་སྤེལ།
༉ འབྲུག་གི་བཙག་འཐུ་ལྷན་ཚོགས་ཀྱིས་ བརྡ་འཕྲིན་ཨང་ ཨི་སི་བི/བརྡ་འཕྲིན-༠༡/༢༠༢༡/༥༣༥༧ སྤྱི་ཚེས་ ༡༠-༡༡-༢༠༢༡ དང་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དོན་ཚན་ ༡༡༨ ཅན་མ་ཚུ་དང་འཁྲིལ་ སྤྱི་ལོ་༢༠༢༡ ས་གནས་གཞུང་གི་བཙག་འཐུ་ཐེངས་གསུམ་པའི་དོན་ལུ་ བཙག་འཐུའི་ཐོ་ཡིག་མཐའ་དཔྱད་དང་ འགྲེམ་ཐོག་ཚོགས་རྒྱན་སྐྱུར་མི་ཚུའི་ཐོ་ཡིག་མཐའ་དཔྱད་འདི་ ཕྱིར་སྤེལ་འབདཝ་ཨིན། བཙག་འཐུའི་ཐོ་ཡིག་མཐའ་དཔྱད་འདི་ སྤྱི་ཚེས་ ༡༡ ལས་ ༢༠-༡༡-༢༠༢༡ ཚུན་གྱི་དུས་ཡུན་རིང་ལུ་ རྫོང་ཁག་ཚུ་ལས་ “ཐོབ་བརྗོད་དང་ དགག་ཆ་” བཀོད་དེ་ཡོད་མི་ཚུ་ མཉམ་སྡེབ་དང་བསྒྱུར་བཅོས་འབད་བའི་ཤུལ་ལུ་ སྤྱི་ལོ་༢༠༢༡ ས་གནས་གཞུང་གི་བཙག་འཐུ་ཐེངས་གསུམ་པའི་ ཆ་བཞག་ཚེས་གྲངས་ སྤྱི་ཚེས་ ༡-༡༠-༢༠༢༡ ཚུན་ལུ་ ཚོགས་རྒྱན་སྐྱུར་མི་བསྡོམས་ ༤༦༣,༠༤༠ ཡོད་མི་ནང་ལས་ ཨམ་སྲུ་ ༢༣༦,༨༣༦ དང་ ཕོ་རྒས་ ༢༢༦,༢༠༣ ཨིན་མས། བཙག་འཐུའི་ཐོ་ཡིག་འདི་ འདེམས་ཁོངས་དང་འཁྲིལ་ ཁ་དབྱེ་སྟེ་གཤམ་འཁོད་ལྟར་དུ་ཨིན། ཨང་།རྫོང་ཁགཕོམོཡོངས་བསྡོམས༡བུམ་ཐང་།༤༩༩༣༥༦༣༥༡༠༦༢༨༢ཆུ་ཁ།༡༢༩༩༤༡༣༢༦༣༢༦༢༥༧༣དར་དཀར་ན།༡༣༤༥༣༡༣༤༤༧༢༦༩༠༠༤མགར་ས།༡༠༣༦༡༡༤༧༢༡༨༣༥ཧཱ།༣༩༡༥༤༣༥༣༨༢༦༨༦ལྷུན་རྩེ།༨༥༢༧༩༤༧༡༡༧༩༩༨༧མོང་སྒར།༡༧༨༦༣༡༩༢༧༧༣༧༡༤༠༨སྤ་རོ།༩༦༢༢༡༠༥༦༥༢༠༡༨༧༩པདྨ་དགའ་ཚལ།༡༣༦༤༨༡༤༤༤༣༢༨༠༩༡༡༠སྤུངས་ཐང་ཁ།༨༧༢༥༩༥༩༠༡༨༣༡༥༡༡བསམ་གྲུབ་ལྗོངས་མཁར།༡༣༣༩༦༡༤༤༤༨༢༧༨༤༤༡༢བསམ་རྩེ།༢༦༦༥༣༢༤༦༤༧༥༡༣༠༠༡༣གསར་སྤང་།༡༥༤༤༧༡༥༦༢༢༣༡༠༦༩༡༤ཐིམ་ཕུག༣༦༣༡༣༩༨༧༧༦༡༨༡༥བཀྲིས་གཡང་རྩེ།༩༦༨༦༡༠༤༩༤༢༠༡༨༠༡༦བཀྲིས་སྒང་།༢༤༦༡༠༢༦༣༣༨༥༠༩༤༨༡༧ཀྲོང་གསར།༥༢༣༦༥༦༥༤༡༠༨༩༠༡༨རྩི་རང་།༡༢༩༦༡༡༢༥༤༠༢༥༥༠༡༡༩དབང་འདུས་ཕོ་བྲང་།༩༩༩༧༡༡༨༠༡༢༡༧༩༨༢༠གཞལ་སྒང་།༩༨༡༡༡༠༡༡༤༡༩༩༢༥ཡོངས་བསྡོམས། ༢༢༦,༢༠༤༢༣༦,༨༣༦༤༦༣,༠༤༠ སྤྱི་ལོ་༢༠༢༡ ས་གནས་གཞུང་གི་བཙག་འཐུ་ཐེངས་གསུམ་པའི་དོན་ལུ་ རྒྱལ་ཁབ་ནང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་བསྡོམས་ལས་ ༤༤,༢༣༡ ༼༣༩,༤༥༣ འབྲུག་ནང་འཁོད་དང་Read More